പുതിയ ഭാവത്തിൽ 2021 മോഡൽ ബിഎംഡബ്ല്യു G310 GS; മാറ്റങ്ങൾ ഇങ്ങനെ - Malayalam DriveSpark\nPublished: Saturday, October 3, 2020, 10:12 [IST]\nഒക്ടോബർ എട്ടിന് ബിഎംഡബ്ല്യു മോട്ടോറാഡ് തങ്ങളുടെ പരിഷ്ക്കരിച്ച 2021 മോഡൽ G310 R, G310 GS മോട്ടോർസൈക്കിളുകൾ ഇന്ത്യയിൽ വിപണിയിൽ ഔദ്യോഗികമായി പുറത്തിറക്കും.\nഇതിനകം തന്നെ പങ്കാളിയായ ടിവിഎസ് മോട്ടോർ കമ്പനിയുടെ അസംബ്ലി നിരയിൽ നിന്ന് പുത്തൻ മോഡലുകൾ തയാറായിക്കഴിഞ്ഞു. പുതിയ G310 ഇരട്ടകൾ മുമ്പത്തേതിനേക്കാൾ ചെറിയ കോസ്മെറ്റിക് മാറ്റങ്ങളോടെയാകും വിപണിയിൽ എത്തുക.\nമാത്രമല്ല നിലവിലെ മലിനീകരണ മാനദണ്ഡങ്ങൾ പാലിക്കുന്നതിനായി എഞ്ചിനിലേക്കുള്ള പരിഷ്ക്കരണവും ബിഎംഡബ്ല്യു നടപ്പിലാക്കും. പ്രൊഡക്ഷൻ ആരംഭിച്ച ബി‌എസ്-VI നിലവാരത്തിലുള്ള G310 GS അഡ്വഞ്ചർ മോട്ടോർസൈക്കിളിന്റെ ഔദ്യോഗിക ചിത്രങ്ങൾ ഇപ്പോൾ കമ്പനി പുറത്തുവിട്ടിട്ടുണ്ട്.\nസിൽവർ, ബ്ലൂ, റെഡ് ഹൈലൈറ്റുകളാണ് പുതിയ 2021 പതിപ്പിന്റെ ഭംഗിക്കായി ബിഎംഡബ്ല്യു മോട്ടോറാഡ് സമ്മാനിച്ചിരിക്കുന്നത്. കെടിഎം മോഡലുകളെ അനുസ്മരിപ്പിക്കുന്ന ട്യൂബുലാർ സ്പേസ് ഫ്രെയിം റെഡ് കളറിലാണ് ഒരുങ്ങിയിരിക്കുന്നത്.\nഫ്യുവൽ ടാങ്കിലെ ‘GS' ലോഗോ ഇപ്പോൾ മുമ്പത്തേതിനേക്കാൾ വലുതാണ്. കൂടാതെ ബൈക്കിന്റെ ഇരുവശത്തും ഒരു ‘റാലി' വിനൈലും ഉണ്ട്. പുതിയ മോഡലിലെ പെയിന്റ്, സ്റ്റിക്കർ എന്നിവ പഴയതിനേക്കാൾ വളരെ ആക്രമണാത്മകമാണ് എന്നത് എടുത്തുപറയേണ്ട ഘടകമാണ്.\nടിവിഎസ് അപ്പാച്ചെ RR 310-ന്റെ ടിഎഫ്ടി ഇൻസ്ട്രുമെന്റ് കൺസോൾ പുതിയ ബിഎംഡബ്ല്യു G310 ഇരട്ടകളിൽ വാഗ്ദാനം ചെയ്യാമെന്നും മുൻ റിപ്പോർട്ടുകൾ സൂചിപ്പിച്ചിരുന്നു. എന്നാൽ വശങ്ങളിൽ, ഇൻസ്ട്രുമെന്റ് പാനൽ ബിഎസ്-IV മോഡലിന് തുല്യമാണെന്ന് കാണാൻ കഴിയും.\nഒരേ 312.2 സിസി, ലിക്വിഡ്-കൂൾഡ്, സിംഗിൾ സിലിണ്ടർ എഞ്ചിനാണ് G310 R, G310 GS ബൈക്കുകൾക്ക് കരുത്തേകുന്നത്. ഈ മോട്ടോർ പരമാവധി 34 bhp കരുത്തും 27.3 Nm torque ഉം ആണ് സൃഷ്ടിക്കുന്നത്. ഇത് ആറ് സ്പീഡ് ഗിയർബോക്സിലേക്ക് ജോടിയാക്കും.\nബൈക്കിന് മുൻവശത്ത് ഗോൾഡൻ കളറിലുള്ള യുഎസ്ഡി ഫോർക്കുകളും പിന്നിൽ ഒരു മോണോഷോക്കും ലഭിക്കും. ഇന്ത്യയിലുടനീളമുള്ള ബി‌എം‌ഡബ്ല്യു മോട്ടോറാഡ് ഡീലർഷിപ്പുകൾ വഴിയും ബ്രാൻഡിന്റെ ഔദ്യോഗിക വെബ്‌സൈറ്റ് വഴിയും പുതിയ G310 ഇരട്ടകൾക്കായുള്ള ബുക്കിംഗ് ആരംഭിച്ചു കഴിഞ്ഞു.\nമുൻ മോഡലുകളുടെ വിലയേക്കാൾ കുറവായിരിക്കും പരിഷ്ക്കരിച്ചെത്തുന്ന ബവേറിയൻ മോട്ടോർസൈക്കിളുകളുടെ വിലയെന്നാണ് അഭ്യൂഹങ്ങൾ. പുതുക്കിയ GS 310 മോഡലുകളുടെ ഡെലിവറി ഒക്‌ടോബർ 10-ന് ആരംഭിക്കുമെന്ന് ബിഎംഡബ്ല്യു നേരത്തെ തന്നെ വ്യക്തമാക്കിയിട്ടുണ്ട്.\n2021 BMW G310 GS Officially Revealed. Read in Malayalam\nStory first published: Saturday, October 3, 2020, 10:12 [IST]


സ്റ്റുഡിയോയിക്കുള്ളിൽ ഒതുങ്ങിനിന്ന മലയാളസിനിമയെ 1969 ൽ 'ഓളവും തീരവും' എന്ന ചിത്രത്തിലൂടെ' വാതിൽപ്പുറത്തേക്ക് കൊണ്ടുവന്നപ്പോൾ, പി എൻ മേനോൻ ചരിത്രത്തിലിടം നേടിയ ഒരു വിപ്ലവത്തിനാണ് നാന്ദികുറിച്ചത്. സംവിധായകന്, കലാസംവിധായകന്, പോസ്റ്റര് ഡിസൈനര്, കഥാകൃത്ത്, നിര്‍മ്മാതാവ് മാത്രമല്ല നല്ലൊരു സംഗീതജ്ഞന് കൂടിയായിരുന്നു അദ്ദേഹം.\n1928 ൽ വടക്കാഞ്ചേരിയിൽ ജനിച്ച പി എൻ മേനോന് ചെറുപ്പത്തിൽ തന്നെ ചിത്രരചനയില് അഭിരുചിയുണ്ടായിരുന്നു. തൃശൂർ സ്കൂൾ ഓഫ് ആർട്ടിൽ പഠിച്ചിറങ്ങിയ മേനോൻ നേരെ മദ്രാസിലേക്ക് വണ്ടികയറി.തുടർന്ന് മദ്രാസില് വിജയവാഹിനി, പ്രസാദ് സ്റ്റുഡിയോകളില് ആര്‍ട്ടിസ്റ്റായി പ്രവര്‍ത്തിച്ചു. തമിഴില് 'പേശും പടം' തെലുങ്കില് 'ഡിക്‌ടര്' എന്നീ മാസികകള്‍ക്കായി അക്കാലത്ത് ചിത്രങ്ങളും വരച്ചിട്ടുണ്ട്. സെറ്റ് പെയിന്റർ, വിഷ്വൽ ആർട്ടിസ്റ്റ്, പോസ്റ്റർ ഡിസൈനർ എന്നീ മേഖലകളിലാണ് സിനിമയിൽ ഹരിശ്രീ കുറിച്ചത്. അമ്പതുകളുടെ തുടക്കത്തില് തമിഴ്‌നാട്ടില് സേലം മോഡേണ് തീയേറ്റേഴ്‌സിലും രത്‌ന സ്‌റ്റുഡിയോയിലും കുറച്ചുകാലം ജോലി ചെയ്‌ത അദ്ദേഹത്തിനു ചില നാടക കലാകാരന്‍മാരുമായി ബന്ധമുണ്ടായിരുന്നു. ആ ബന്ധമാണ് പി എന് മേനോനെ നാടക കലാസംവിധായകനായത്. തുടർന്ന് 1960 മുതൽ തമിഴ് സിനിമകളിൽ കലാസംവിധായകനായി പ്രവർത്തിച്ചു തുടങ്ങി.\nതമിഴ് ചലച്ചിത്രരംഗത്തു കലാസംവിധായകനെന്ന നിലയില് പേരെടുത്ത പി എന് മേനോനെ മലയാളത്തിലെത്തിച്ചത് പി ഭാസ്‌കരനാണ്. അദ്ദേഹത്തിന്റെ 'ലൈലാ മജ്‌നു' എന്ന ചലച്ചിത്രത്തിലൂടെയാണ് മേനോന് മലയാളത്തില് തന്റെ സാന്നിദ്ധ്യമറിയിച്ചത്. തുടർന്ന് നിരവധി മികച്ച സിനിമകള്‍ക്കുവേണ്ടി മേനോന് സെറ്റൊരുക്കി. ഭാഗ്യജാതകം, നിണമണിഞ്ഞ കാല്‍പാടുകള്, മണവാട്ടി, അരക്കില്ലം, ചെകുത്താന്റെ കോട്ട, നിശാഗന്ധി തുടങ്ങിയ സിനിമകൾ കലാസംവിധാന മികവു കൊണ്ട് ശ്രദ്ധനേടി. 'ചിലമ്പൊലി' എന്ന ചിത്രത്തിന്റെ കലാസംവിധായകനായി പ്രവര്‍ത്തിക്കുന്നതിനിടയിലാണ് ആ ചിത്രത്തിന്റെ പ്രൊഡക്ഷന് എക്‌സിക്യൂട്ടീവ് മണിസ്വാമിയുമായി മേനോൻ പരിചയപ്പെടുന്നത്. ഈ പരിചയമാണു മോനോനെ പിന്നീട് സംവിധായകനാക്കിയത്. 1965 ല് വൃന്ദാവന് പിക്‌ചേഴ്‌സിന്റെ ബാനറില് മണിസ്വാമി നിര്‍മ്മിച്ച 'റോസി' ആണ് പി എൻ മേനോന്റെ ആദ്യ സംവിധാനസംരംഭം. പി എൻ മേനോന്റെ ഗായത്രി 1973 ലെയും മലമുകളിലെ ദൈവം 1983 ലെയും മികച്ച പ്രാദേശിക ചിത്രത്തിനുളള ദേശീയ പുരസ്‌കാരങ്ങള് നേടി. 2002ലെ ജെ സി ഡാനിയേല് പുരസ്‌കാര ജേതാവായ അദ്ദേഹത്തിന് നിരവധി സംസ്ഥാന അവാര്‍ഡുകളും ലഭിച്ചിട്ടുണ്ട്. ഓളവും തീരവും1970 ലെ മികച്ച ചിത്രം, സംവിധായകന് എന്നീ സംസ്ഥാനപുരസ്കാരങ്ങൾ സ്വന്തമാക്കിയിരുന്നു.\n2004 ൽ പുറത്തിറങ്ങിയ നേർക്കുനേർ ആണ് അവസാനമായി സംവിധാനം ചെയ്ത ചിത്രം. 2008 സെപ്റ്റംബർ9ന് പി എൻ മേനോൻ അന്തരിച്ചു.\nപ്രശസ്ത സംവിധായകനായിരുന്ന ഭരതന്റെ ചെറിയച്ഛനായിരുന്നു പി എൻ മേനോൻ എന്ന കൗതുകം ഉണ്ട്.\nപടിപ്പുര പി എൻ മേനോൻ 1989\nശംഖനാദം ടി എസ് സുരേഷ് ബാബു 1988\nമലമുകളിലെ ദൈവം 1986\nഉദയം കിഴക്കു തന്നെ (താളപ്പിഴ) തിക്കോടിയൻ 1974\nമാപ്പുസാക്ഷി എം ടി വാസുദേവൻ നായർ 1972\n3803 പേർ വായിച്ചു


ജാമ്യം റദ്ദാക്കി; രാഹുല് ഈശ്വറെ അറസ്റ്റ് ചെയ്യാന് കോടതി ഉത്തരവ് – Chandrika Daily\nBy chandrika Saturday December 15, 2018 12:28 pm\nജാമ്യം റദ്ദാക്കി; രാഹുല് ഈശ്വറെ അറസ്റ്റ് ചെയ്യാന് കോടതി ഉത്തരവ്\nപത്തനംതിട്ട: രാഹുല് ഈശ്വറിന്റെ ജാമ്യം റാന്നി കോടതി റദ്ദാക്കി. ജാമ്യവ്യവസ്ഥകള് പാലിക്കാത്തതാണ് ജാമ്യം റദ്ദാക്കാന് കാരണം. എല്ലാ ശനിയാഴ്ച്ചയും പത്തനംതിട്ട പൊലീസ് സ്റ്റേഷനിലെത്തി ഒപ്പിടണമെന്നായിരുന്നു ജാമ്യവ്യവസ്ഥ. എന്നാല്…\nപത്തനംതിട്ട: രാഹുല് ഈശ്വറിന്റെ ജാമ്യം റാന്നി കോടതി റദ്ദാക്കി. ജാമ്യവ്യവസ്ഥകള് പാലിക്കാത്തതാണ് ജാമ്യം റദ്ദാക്കാന് കാരണം.\nഎല്ലാ ശനിയാഴ്ച്ചയും പത്തനംതിട്ട പൊലീസ് സ്റ്റേഷനിലെത്തി ഒപ്പിടണമെന്നായിരുന്നു ജാമ്യവ്യവസ്ഥ. എന്നാല് ഇത് പാലിക്കാത്തതിനാല് പൊലീസ് കോടതിയില് റിപ്പോര്‍ട്ട് സമര്‍പ്പിക്കുകയായിരുന്നു. തുടര്‍ന്ന് കോടതി ജാമ്യം റദ്ദാക്കുകയായിരുന്നു.\nഅതേസമയം, പൊലീസിന്റെ വ്യക്തിവൈരാഗ്യം തീര്‍ക്കലാണ് ഇതിനുപിന്നിലെന്ന് രാഹുല് ഈശ്വര് പ്രതികരിച്ചു. സംഭവത്തിനു പിന്നില് രാഷ്ട്രീയമാണെന്നും ഹൈക്കോടതിയെ സമീപിക്കുമെന്നും രാഹുല്‍ഈശ്വര് പറഞ്ഞു.\nശബരിമലയില് യുവതീപ്രവേശനവുമായി ബന്ധപ്പെട്ട സമരത്തിനിടെയാണ് രാഹുല് ഈശ്വര് അറസ്റ്റിലാവുന്നത്. നിയമവിരുദ്ധമായി സംഘടിക്കുക, ലഹളയിലേര്‍പ്പെടുക, കുറ്റകൃത്യം ചെയ്യണമെന്ന ഉദ്ദേശ്യത്തോടെ സംഘംചേരുക, ഉദ്യോഗസ്ഥരുടെ കര്‍ത്തവ്യനിര്‍വഹണത്തെ തടസ്സപ്പെടുത്തുക എന്നീ വകുപ്പുകളിലാണ് രാഹുലിന്റെ പേരില് കേസെടുത്തിരുന്നത്.\nCategories: Culture, More, News, Views Tags: rahul eswar, shabarimala


അഞ്ച് കുട്ടികളുള്ള ഹിന്ദു കുടുംബത്തിന് ശിവസേനയുടെ വക രണ്ട് ലക്ഷം!!! | Every Hindu family with five children will get Rs2lakh: Shiv Sena - Malayalam Oneindia\nPublished: August 29 2015, 14:55 [IST]\nആഗ്ര: ഹിന്ദു സ്ത്രീകള് കൂടുതല് കുട്ടികളെ പ്രസവിയ്ക്കണം എന്ന് വിശ്വഹിന്ദു പരിഷത്തുകാരും ശിവസേനക്കാരും പറയാന് തുടങ്ങിയിട്ട് ഏറെ നാളായി. അതെല്ലാം വലിയ വിവാദവും ആയിരുന്നു.\nഎന്നാല് ഇപ്പോഴത്തെ ഒരു പ്രഖ്യാപനം കേട്ടാല് ആരും അല്‍പം ഞെട്ടും. അഞ്ച് കുട്ടികളുള്ള ഹിന്ദു കുടുംബങ്ങള്‍ക്ക് രണ്ട് ലക്ഷം രൂപ വീതം നല്‍കുമെന്നാണ് വാഗ്ദാനം. അതും ശിവസേനയുടെ വക.\nഇങ്ങനെ ഒരു ഓഫര് കേട്ട് ഹിന്ദു കുടുംബങ്ങള് എല്ലാം പ്രതീക്ഷയോടെ ഇിരിയ്ക്കണ്ട. ദേശവ്യാപക ഓഫര് അല്ല ഇത്. ശിവസേനയുടെ ആഗ്ര യൂണിറ്റ് ആണ് ഇങ്ങനെ ഒരു പ്രഖ്യാപനം നടത്തിയിരിയ്ക്കുന്നത്.\n2010 നും 2015 നും ഇടയിലെ കാലഘട്ടത്തെ കുറിച്ചാണ് പറയുന്നത്. ഈ കാലഘട്ടത്തില് അഞ്ച് കുട്ടികളുണ്ടായ കുടുംബങ്ങള്‍ക്കാണ് രണ്ട് ലക്ഷം രൂപ നല്‍കുന്നത്. ശിവസേന ആഗ്ര ജില്ലാ മേധാവി വീനു ലാവണ്യ ആണ് ഇക്കാര്യം അറിയിച്ചിട്ടുള്ളത്. കുട്ടികളുടെ ജനന സര്‍ട്ടിഫിക്കറ്റുകള് ഹാജരാക്കിയാല് മാത്രമേ പണം നല്‍കൂ.\n2011 ലെ സെന്‍സസ് വിവരങ്ങള് പുറത്ത് വന്നപ്പോള് ഹിന്ദുക്കളുടെ ജനസംഖ്യാ വര്‍ദ്ധനയുടെ ശതമാനം കുറഞ്ഞതായി കണ്ടെത്തിയിരുന്നു. ഇതാണ് ഇപ്പോള് ശിവസേന ഇങ്ങനെ ഒരു പ്രഖ്യാപനം നടത്താനുള്ള കാരണം.\nshiv sena hindu children census agra ശിവസേന ഹിന്ദു കുട്ടികള് സെന്‍സസ് ആഗ്ര\nThe Agra unit of the Shiv Sena has announcedareward of Rs2lakh for every Hindu family which has five children.Each family that has five kids between 2010 to 2015 will get Rs2lakh.\nStory first published: Saturday, August 29, 2015, 14:55 [IST]


is your child victim ? | നിങ്ങളുടെ കുട്ടി ലൈംഗികാക്രമണത്തിന്റെ ഇരയാണോ? - MarunadanMalayali.com\nNovember 24, 2014 | 04:36 PM IST | Permalink\nഅടുത്ത സമയം ഒരു സ്‌കൂളിൽ ചെറിയ പെൺകുട്ടി ലൈംഗികമായി പീഡിപ്പിക്കപ്പെടുകയും സംഭവം അന്വേഷിക്കുന്നതിൽ പാളിച്ചയുണ്ടെന്ന് കണ്ട് നാട്ടുകാർ സംഘടിച്ചു പ്രതിഷേധിക്കുകയും അനന്തരം സ്‌കൂൾ മാനേജ്‌മെന്റ് നിരുത്തരവാദപരമായ പ്രസ്താവനകൾ പരസ്യമായി നടത്തുകയും ഒക്കെയുണ്ടായി. ഈ സമയത്ത് ചിലർ എന്നോട് ഒരു കുട്ടി ലൈംഗികമായി ആക്രമിക്കപ്പെടുകയാണെങ്കിൽ അത് എങ്ങനെ തിരിച്ചറിയും, അതിൽ മാതാപിതാക്കൾ എന്തു ചെയ്യണം എന്നൊക്കെ എഴുതണം എന്ന് ആവശ്യപ്പെട്ടിരുന്നു. തിരക്കുകൾ മൂലവും പുസ്തകങ്ങൾ കയ്യിലില്ലായിരുന്നതു മൂലവും ഇതുവരെ എഴുതാൻ സാധിച്ചില്ല.\n1. നിങ്ങളുടെ കുട്ടി ലൈംഗികാക്രമണത്തിനു വിധേയമാകാൻ സാദ്ധ്യതയുണ്ടോ?\nതൊഴിൽ സ്ഥലങ്ങളിൽ ലൈംഗിക പീഡനങ്ങൾ വർധിക്കുന്നു; 17 ശതമാനം സ്ത്രീകളും ഏഴു ശതമാനം പുരുഷന്മാരും പീഡനത്തിന് ഇരയാകുന്നതായി റിപ്പോർട്ട്\nഇന്ത്യാ സർക്കാർ സ്ഥിതിവിവരക്കണക്ക് അനുസരിച്ച് ഇന്ത്യയിൽ 53% കുട്ടികൾ ലൈംഗികാതിക്രമത്തിനു വിധേയമാകുന്നു. ഇതിൽ ആൺപെൺ ഭേദമില്ല. ചില വിഭാഗം കുട്ടികൾ ഉദാഹരണം തെരുവുകുട്ടികൾ, ബാലവേല ചെയ്യുന്ന കുട്ടികൾ തുടങ്ങിയവർ ആക്രമിക്കപ്പെടാൻ സാധ്യത ഏറും എങ്കിലും ഒരു വിഭാഗം കുട്ടികളും അപകട സാദ്ധ്യതയ്ക്ക് അതീതരല്ല. കുട്ടികൾക്ക് മേലേയുള്ള ലൈംഗികാക്രമണം അവരിൽ ഗുരുതരമായ പ്രശ്‌നങ്ങളുണ്ടാക്കുന്ന ഹീനകൃത്യമാണ് എന്നതിനാൽ അതിന്റെ ലക്ഷണങ്ങൾ എന്തെങ്കിലും കുട്ടി കാട്ടുന്നുണ്ടെങ്കിൽ അത് തിരിച്ചറിയാൻ പഠിച്ചിരിക്കണം.\n2. എന്താണ് ഒരു കുട്ടി ലൈംഗികാക്രമണത്തിനു വിധേയമായിട്ടുണ്ടെന്ന് സംശയിക്കേണ്ട സൂചനകൾ?\nഅറിയിക്കൽ : അല്പം മുതിർന്ന കുട്ടികൾ, പ്രത്യേകിച്ച് ആറുവയസ്സിനു മുകളിൽ പ്രായമുള്ളവർ വിവരം മാതാപിതാക്കളെയോ മുതിർന്ന സഹോദരങ്ങളെയോ അറിയിക്കാൻ സാദ്ധ്യതയുണ്ട്. കുട്ടിക്ക് എന്തും, നല്ലതും ചീത്തയും, ശരിയും തെറ്റും, വീട്ടിൽ പറയാനും ചർച്ച ചെയ്യാനും സ്വാതന്ത്ര്യമുണ്ടായിരിക്കണം. കുട്ടി എന്തെങ്കിലും ഒരു കാര്യം പറഞ്ഞാൽ അതിന്റെ പേരിൽ പരിഹസിക്കുകയോ വിവരം പറഞ്ഞതിന്റെ പേരിൽ ശാസിക്കുകയോ അരുത്. ഇത് ഭയം മൂലം കുട്ടികൾ എന്തെങ്കിലും പ്രധാനപ്പെട്ട സംഭവം ലൈംഗികാക്രമണം ആയാലും മറ്റെന്തെങ്കിലും ആയാലും ഒളിച്ചു വയ്ക്കാൻ കാരണമാവും. പലപ്പോഴും മാതാപിതാക്കൾ അറിഞ്ഞുകൊണ്ട് അല്ല ഇത്തരം സാഹചര്യമുണ്ടാക്കുന്നത്. ഒരു ഉദാഹരണം: കുട്ടി സ്‌കൂളിൽ നിന്നു വരുമ്പോൾ ഒരു അഭിപ്രായം പറയുന്നു 'ഞാൻ വളരുമ്പോൾ എന്റെ ക്ലാസ്സിലെ നെ കല്യാണം കഴിക്കും.' ഇതു കേട്ട് വീട്ടുകാർ പൊട്ടിച്ചിരിക്കുകയും സുഹൃത്തുക്കളോട് കുട്ടിയുടെ സാന്നിദ്ധ്യത്തിൽ ഫലിതം പങ്കുവയ്ക്കുകയും ചെയ്യുന്നു . ഇത് താൻ പരിഹസിക്കപ്പെടുമോ എന്ന ഭയം മൂലം പല കാര്യങ്ങളും വീട്ടിൽ നിന്ന് ഒളിക്കാൻ കാരണമായേക്കാം. താൻ ഗൗരവത്തോടെ പറയുന്നത് എന്തും ഗൗരവമായിത്തന്നെ വീട്ടുകാർ എടുക്കും എന്ന ഉറപ്പ് കുട്ടിക്ക് ഉണ്ടാവണം. മിക്കപ്പോഴും കുറ്റവാളി ഇരയെ പുറത്തു പറയരുത് എന്ന് ഭീഷണിപ്പെടുത്താറുണ്ട്. പലപ്പോഴും കുറ്റവാളി കുട്ടി അറിയുന്ന ആൾ ആയതിനാൽ അയാൾ ചെയ്തത് തെറ്റാണോ കുറ്റമാണോ എന്ന് കുട്ടിക്ക് അറിയുകയുമില്ല. കുറ്റത്തെക്കുറിച്ച് കുട്ടിക്ക് നാണക്കേട് ഉണ്ടായേക്കാം. ഭാഷ പൂർണ്ണമായും സ്വായത്തമാക്കാത്ത ചെറിയ കുട്ടിയാണെങ്കിൽ അതിനു കഴിയുകയുമില്ല. ഇതൊക്കെമൂലം മറ്റു സൂചനകൾക്കും വളരെ വലിയ പ്രാധാന്യമുണ്ട്.\nശാരീരികക്ഷതം : ലൈംഗികാവയവത്തിലോ മലദ്വാരത്തിലോ മുറിവുകൾ, പഴുപ്പും അണുബാധയും, രക്തക്കറ, ചോരപുരണ്ട അടിവസ്ത്രങ്ങൾ തുടങ്ങി ശാരീരിക തെളിവുകൾ. പലപ്പോഴും കുട്ടിക്ക് ഇതിനൊപ്പം തലവേദനയും വയറുവേദനയും ഉണ്ടാകാറുമുണ്ട്.\nലൈംഗിക ചേഷ്ഠകൾ. വാക്കാലല്ലാതെയും കുട്ടികൾ തങ്ങൾ ആക്രമണത്തിനു വിധേയരായെന്ന് സൂചിപ്പിക്കാറുണ്ട്. തീരെച്ചെറിയ കുട്ടികൾ പലപ്പോഴും പരസ്യമായിത്തന്നെ ലൈംഗികാവയവങ്ങൾ സ്പർശിക്കാറുണ്ട്, എന്നാൽ കുട്ടി സ്വാഭാവികമായി സ്വയം തൊട്ടുനോക്കുന്നതിന്റെ രീതി കണ്ടാൽ മാതാപിതാക്കൾക്ക് അറിയാവുന്നതേയുള്ളൂ. അല്പം മുതിർന്നാൽ കുട്ടികൾ അത് പരസ്യമായി ചെയ്യുന്നത് നിറുത്തുകയും ചെയ്യും. ഇതല്ലാതെയുള്ള ചേഷ്ടകൾ എന്തെങ്കിലും സാധനം (ഉദാഹരണം പെൻസിൽ) കൊണ്ട് ലൈംഗികാവയവം സ്പർശിക്കുകയോ , ലൈംഗികാവയവത്തിലോ മലദ്വാരത്തിലോ എന്തെങ്കിലും പ്രവേശിപ്പിക്കാൻ ശ്രമിക്കുകയോ കളിപ്പാട്ടങ്ങളോടോ പാവകളോടോ ലൈംഗിക ചേഷ്ഠകൾ കാണിക്കുകയോ ചെയ്യുന്നുണ്ട് കുട്ടിയെങ്കിൽ അപായസൂചനയാണത്. ലൈംഗിക വൃത്തി എന്താണെന്ന് അറിയാത്തതിനാൽ കുട്ടിക്ക് ആക്രമണത്തെപ്പറ്റി പറയാനും അറിയാതെപോയേക്കാം. ഇതിനാൽ കുട്ടി താൻ അനുഭവിച്ച പീഡനം ആവർത്തിച്ച് കാട്ടിസംഭവത്തെപ്പറ്റി നിങ്ങളെ അറിയിക്കുകയാണ് ഇങ്ങനെ ചെയ്യുന്നതിലൂടെ. മിക്കപ്പോഴും കുട്ടി സ്വയം അറിയാതെ തന്നെ ചെയ്യുന്നതാണിത്.\nപദപ്രയോഗം : മുതിർന്നവർ ഉപയോഗിക്കുന്ന ലൈംഗിക പദങ്ങൾ പെട്ടെന്ന് പ്രയോഗിക്കാൻ തുടങ്ങുക. ലൈംഗിക വൃത്തിയുമായി ബന്ധപ്പെട്ട മുതിർന്നവരുടെ പദങ്ങൾ പലപ്പോഴും അസഭ്യ പദങ്ങൾ കുറ്റവാളിയിൽ നിന്നും കേട്ടത് കുട്ടിയുടെ സംസാരത്തിൽ ഉൾക്കൊള്ളിച്ചും കുട്ടി താൻ പീഡിപ്പിക്കപ്പെട്ടു എന്ന് സൂചിപ്പിക്കാറുണ്ട്.\nവ്യക്തികളോടും സ്ഥലങ്ങളോടും ഭയം . ചില തരം സ്ഥലങ്ങളോടും ആളുകളോടും പെട്ടെന്നു തുടങ്ങുന്ന ഭയം. അടുത്ത വീട്ടിൽ പോകാൻ പെട്ടെന്നു തുടങ്ങുന്ന ഭയം, മീശവച്ച ആളുകളെയൊക്കെ പെട്ടെന്നു ഭയക്കാൻ തുടങ്ങി, സ്‌കൂൾ ബസ്സിൽ കയറാൻ അതുവരെ ഇല്ലാതെയിരുന്ന ഭയം ഒക്കെ സംശയം ഉണർത്തേണ്ട കാര്യങ്ങളാണ്. പുതിയ ഭീതി കുട്ടിക്കു തുടങ്ങുമ്പോഴാണ് സംശയം ഉണരേണ്ടത്. പലേ കുട്ടികൾക്കും സ്ഥിരമായ ഭയങ്ങൾ ഉണ്ട് പ്രത്യേകിച്ച് തീരെ ചെറിയ കുട്ടികൾക്ക്. ഇതിൽ ആശങ്കയുടെ കാര്യമില്ല, എന്നാൽ പുതിയതായി കുട്ടിക്ക് ചില തരം ആളുകളെയോ സ്ഥലങ്ങളെയോ ഭയം തുടങ്ങിയാൽ ശ്രദ്ധിക്കേണ്ടതുണ്ട്.\nനഗ്നതയും സ്പർശനവും ഭയം. വസ്ത്രം മാറൽ, കുളിക്കൽ, ഡോക്റ്റർ പരിശോധിക്കൽ തുടങ്ങിയ കാര്യങ്ങൾക്ക് ഭയം. നഗ്നതയുമായോ സ്പർശനവുമായോ ബന്ധപ്പെട്ട കാര്യങ്ങൾ കുട്ടി ഭയക്കാൻ തുടങ്ങുന്നെങ്കിൽ ശ്രദ്ധിക്കേണ്ടതുണ്ട്.\nശീലങ്ങളിലും സ്വഭാവത്തിലും വത്യാസം. ടോയിലറ്റിലോ പോട്ടിയിലോ പോകാൻ പഠിച്ചു കഴിഞ്ഞ കുട്ടി പെട്ടെന്ന് വീണ്ടും വസ്ത്രത്തിൽ മലമൂത്ര വിസർജ്ജനം ചെയ്യാൻ ആരംഭിക്കൽ, കൂട്ടുകാരോടും വീട്ടുകാരോടും മിണ്ടാതെയാകൽ, ശ്രദ്ധിക്കാനും പഠിക്കാനും കളിക്കാനും ഉള്ള താല്പര്യം നഷ്ടമാകൽ തുടങ്ങിയവ ഉദാഹരണം.\nഇത് സാധാരണയായി കാണുന്ന ലക്ഷണങ്ങൾ മാത്രമാണ്. മറ്റു പലരീതിയിലും കുട്ടികൾ ലൈംഗികാക്രമണത്തിനു വിധേയമായി എന്ന് സൂചിപ്പിച്ചേക്കാം. അസ്വാഭാവികമായ എന്തു മാറ്റം കുട്ടിയിൽ കണ്ടാലും ശ്രദ്ധിക്കാൻ ശീലിക്കുക.\n3. കുട്ടിയോട് ഇക്കാര്യം സംസാരിക്കുന്നത് എങ്ങനെ?\nസംസാരപ്രായമായ കുട്ടിയാണെങ്കിൽ താൻ ലൈംഗികമായി പീഡിപ്പിക്കപ്പെട്ടിട്ടുണ്ടോ എന്ന് കുട്ടിയോട് ചർച്ച ചെയ്യാവുന്നതാണ്. ഇക്കാര്യം ചെയ്യാൻ പ്രൊഫഷണൽ ഫോറൻസിക്ക് ഇന്റര്വ്യൂവർ പിൻതുടരുന്ന രീതിതന്നെയാണ് അത്യുത്തമം, കാരണം ഈ രീതി ആഗോളതലത്തിൽ ക്രിമിനോളജിസ്റ്റുകളും മനഃശാസ്ത്ര വിദഗ്ദ്ധരും കാലാകാലം ഗവേഷണം കൊണ്ട് ഉരുത്തിരിച്ചതാണ്. ഫോറൻസിക്ക് ഇന്റര്വ്യൂവർ പിൻ തുടരുന്ന മാനദണ്ഡങ്ങൾ:\nമുതിർന്നവരുടെ രീതിയിലുള്ള ലൈംഗികത കുട്ടിക്ക് അന്യമാണ്. അതിനാൽ സ്വയം ഒരിക്കലും കുട്ടി കള്ളം പറയില്ല.\nഒരു മുതിർന്നയാൾ പറഞ്ഞു പഠിപ്പിച്ച കള്ളം (ഉദാഹരണം അതിർത്തി തർക്കത്തിലെ വിദ്വേഷം മൂലം ഒരു പിതാവ് മകളോട് അയൽക്കാരൻ പീഡിപ്പിച്ചെന്ന കഥ പറയാൻ പ്രേരിപ്പിച്ചു) ആണെങ്കിൽത്തന്നെ കുട്ടിക്ക് അന്യമായ ഒരു പ്രവൃത്തിയെക്കുറിച്ചുള്ള കള്ളം ആയതിനാൽ വളരെ വേഗം അത് സ്വയം ഖണ്ഡിക്കും എന്നതിനാൽ തിരിച്ചറിയാൻ യാതൊരു പ്രയാസവുമില്ല. ധ ഇന്ത്യയിൽ കുട്ടി ലൈംഗികാക്രമണത്തിനു വിധേയമായാൽക്കൂടി അതിനെ മാനം ഭാവി എന്നൊക്കെ ചിന്തിച്ച് റിപ്പോർട്ട് ചെയ്യാൻ മടിക്കുകയാണ് എന്നതിനാൽ ഇത്തരം സംഭവങ്ങൾ വളരെ വിരളമായിരിക്കാംപ\nകുട്ടിയെ ചോദ്യം ചെയ്യാനോ മൊഴി അവിശ്വസിക്കുന്നെന്ന് സൂചിപ്പിക്കാനോ പാടില്ല. കുട്ടിക്ക് തുറന്ന് എന്തും സംസാരിക്കാനുള്ള സാഹചര്യമായിരിക്കണം.\nഫോറൻസിക്ക് ഇന്റർവ്യൂവിന് മൂന്നു രീതിയുണ്ട്. പടിപടിയായി ഒന്നിൽ നിന്നു രണ്ടിലേക്കും രണ്ടിൽ നിന്നും ആവശ്യമെങ്കിൽ മൂന്നിലേക്കും പോകുകയാണ് ചെയ്യുക.\nഒന്ന്: ഫ്രീ റീകോൾ. കുട്ടിയോട് എന്താണ് സംഭവിച്ചത് എന്നു ചോദിച്ചാൽ അതിനു ഓർമ്മയുള്ളതും മനസ്സിലായതും പ്രകടിപ്പിക്കാൻ ആവുന്നതും അത് പറയും. എന്നാൽ അവ്യക്തതയും ഭീതിയും മൂലം ഇതിൽ പലേ ഭാഗങ്ങളും ഉണ്ടാവില്ല, കാരണം കുഞ്ഞുമനസ്സിനു നെഗേഷൻ പ്രോസസ് എന്നൊരു രീതിയുണ്ട്. അപകടം ഉണ്ടായാൽ അത് സംഭവിച്ചിട്ടില്ല എന്നു സ്വയം വിശ്വസിപ്പിക്കൽ. നെഗേഷൻ 100% ആകില്ല എന്നതിനാൽ കുട്ടി ഫ്രീറീകോളിൽ അപൂർണ്ണമായൊരു സംഭവ വിവരണം ആയിരിക്കും തരുക. പ്രായം കൂടുന്നത് അനുസരിച്ച് കുട്ടിക്ക് സംഭവം ഓർക്കുന്നതിലെ വ്യക്തതയും പൂർണ്ണതയും ഏറും.\nരണ്ട്: ക്യൂഡ് റീകോൾ. സംഭവസ്ഥലത്തോ (ഉദാഹരണം അയൽവീട്) കുറ്റവാളിയുമായി സാമ്യമുള്ള ആൾ (ഉദാഹരണം അദ്ധ്യാപകർ) തുടങ്ങിയവരെ കാണുമ്പോൾ കുട്ടി ഫ്രീ റീകോളിൽ ഓർക്കാത്തത് പലതും ഓർക്കും. മാതാപിതാക്കൾക്ക് പരിമിതമായേ ക്യൂഡ് റീകോൾ നടത്താൻ കഴിഞ്ഞേക്കൂ. എന്നാൽ ഫോറൻസിക്ക് ഇൻവെസ്റ്റിഗേറ്റർക്ക് സ്വന്തം അധികാരം ഉപയോഗിച്ച് വളരെ വിപുലമായ ക്യൂഡ് റീകോൾ ഇന്റർവ്യൂ നടത്താൻ കഴിയും. എനിക്കറിയുന്ന ഒരു കേസിൽ ഫ്രീ റീകോളിൽ കുട്ടിക്ക് ആകെ ഓർക്കാൻ കഴിഞ്ഞിരുന്നത് തനിക്ക് വ്യക്തമായി ഓർമ്മയില്ലാത്ത ആരോ സ്‌കൂളിൽ വച്ച് എന്തൊക്കെയോ ചെയ്തു എന്നു മാത്രമായിരുന്നു. ഫോറൻസിക്ക് ഇൻവെസ്റ്റിഗേറ്റർ പൊലീസിനെക്കൊണ്ട് സ്‌കൂളിൽ വച്ച് ഐഡന്റിഫിക്കേഷൻ പരേഡ് നടത്തിച്ചു. കുട്ടി കുറ്റവാളിയെ തിരിച്ചറിയുക മാത്രമല്ല, അയാളെ കണ്ടതോടെ സംഭവം മുഴുവൻ ഓർക്കുകയും പറയുകയും ചെയ്തു.\nമൂന്ന്: സജസ്റ്റീവ് റീകോൾ. ഇന്റ്റര്വ്യൂവർ മറ്റു രണ്ടു രീതികൊണ്ട് അതുവരെ മനസ്സിലായ കാര്യങ്ങൾ കൊണ്ട് ചില സൂചനകൾ സംഭവത്തെക്കുറിച്ച് നൽകുകയും കുട്ടി അതിനനുസരിച്ച് പ്രതികരിക്കുകയും ചെയ്യുന്ന രീതിയാണ് സജസ്റ്റീവ് റീകോൾ. ഇത് മാതാപിതാക്കളോ രക്ഷിതാക്കളോ ചെയ്ത് കൂടുതൽ കാര്യം മനസ്സിലാക്കുന്നതിനു പകരം വിദഗ്ദ്ധർക്ക് വിടുന്നതാണ് നല്ലത്. കാരണം, കുട്ടിയോട് ഏറെ സജസ്റ്റീവ് ആയി ആവർത്തിച്ചാൽ കുട്ടി സ്വയം അതു വിശ്വസിക്കാൻ തുടങ്ങും കുട്ടികളുടെ ഭാവനയും യാഥാർത്ഥ്യബോധവും വളരെ വ്യക്തമായി വേർതിരിക്കപ്പെട്ടതല്ല. 'നിന്നെ പീഡിപ്പിച്ചത് ഈ അമ്മാവൻ അല്ലേ, അയാൾ ആ വീട്ടിൽ വച്ച് ഇങ്ങനെയല്ലേ ചെയ്തത്' എന്ന രീതിയിൽ രണ്ടുമൂന്നു തവണ ആവർത്തിച്ചു ചോദിച്ചാൽ കുട്ടി അങ്ങനെയെന്ന് വിശ്വസിക്കാൻ തുറ്റങ്ങുകയും ഒരുപക്ഷേ യഥാർത്ഥ കുറ്റവാളി മറ്റൊരാൾ ആയെന്നു വരികിൽ ശിക്ഷിക്കപ്പെടാതെ പോകുകയും ചെയ്യാം. കുട്ടി താൻ ആക്രമിക്കപ്പെട്ടെന്ന് കള്ളം പറയുകയോ സ്വയം വിശ്വസിക്കുകയോ ചെയ്യില്ല, എന്നാൽ അതിന്റെ വിശദ വിവരങ്ങൾ സജസ്റ്റീവ് റീകോൾ തെറ്റായാൽ തെറ്റി വിശ്വസിച്ചേക്കാം.\n4. കുട്ടി ലൈംഗികാക്രമണത്തിനു വിധേയമായി എന്ന് ന്യായമായ സംശയം തോന്നിയാൽ എന്താണു ചെയ്യേണ്ടത്?\nശാരീരികമായി അപകടഘട്ടമെങ്കിൽ ആദ്യം ആശുപത്രിയിൽ എത്തിക്കുക. അല്ലെങ്കിൽ എത്രയും വേഗം പൊലീസിൽ പരാതി നൽകുകയാണ് വേണ്ടത്. പൊലീസ് വിവരം വനിതാ ശിശുക്ഷേമ സമിതിയെ അറിയിക്കും. സമിതിയുടെ നിർദ്ദേശപ്രകാരം കുട്ടിക്ക് വേണ്ട ആശുപത്രി പരിചരണവും തെറാപ്പിയും ലഭ്യമാക്കും. എല്ലാ നടപടികളും ചോദ്യം ചെയ്യലും കോടതി നടപടിയും എല്ലാം കമ്മീഷൻ നിർദ്ദേശിച്ച വിദഗ്ദ്ധർ വഴി മാതാപിതാക്കളുടെയോ അവരില്ലെങ്കിൽ അടുത്ത ബന്ധുവിന്റെയോ സാന്നിദ്ധ്യത്തിലായിരിക്കും. കുട്ടി പെണ്ണാണെങ്കിൽ ഒരു സ്ത്രീബന്ധു എപ്പോഴും കൂടെയുണ്ടായിരിക്കും. ഒരുപാട് തവണ കുട്ടി പൊലീസ് സ്റ്റേഷനിലോ കോടതിയിലോ പോകേണ്ടി വരില്ല. കേസെടുക്കാൻ വിസമ്മതിക്കുകയോ കുട്ടിയെ ഭീഷണിപ്പെടുത്തുകയോ ഉപദ്രവിക്കുകയോ പൊലീസ് ചെയ്യില്ല, ചെയ്യാൻ ശ്രമിച്ചാൽ തൊപ്പി തെറിക്കുന്ന ഗുരുതര കുറ്റം ചെയ്‌തെന്ന് കാട്ടി പരാതി നൽകിയാൽ മതിയാകും.\nഒരിക്കലും കുറ്റവാളിയെന്ന് സംശയിക്കുന്ന ആളിനെ ചോദ്യം ചെയ്യാനോ ഭേദ്യം ചെയ്യാനോ മുതിരരുത്. ഒന്നാമതായി അത് നിയമം കയ്യിലെടുക്കുകയാണ്. രണ്ടാമത് അയാൾ കുട്ടിയെയോ നിങ്ങളെയോ അപായപ്പെടുത്താനോ തെളിവു നശിപ്പിക്കാനോ പൊലീസിൽ നിന്നു രക്ഷപ്പെടാനോ ശ്രമിച്ചേക്കാം. .\nസംഭവം നടന്ന സ്ഥലത്ത് പരാതിപ്പെടാനും (ഉദാഹരണം നഴ്‌സറി) ശ്രമിക്കരുത്. അധികാരികൾക്ക് ഇങ്ങനെ ഒരു സംഭവം തന്റെ ഇടത്തു നടന്നു എന്നു പുറത്തറിയുന്നത് അപമാനകരവും പലപ്പോഴും ബിസിനസ് താല്പര്യത്തിനു വിരുദ്ധവുമാണ്. അതിനാൽ അവർ കേസ് തേച്ചുമാച്ചു കളയാനോ കുറ്റവാളിയെ രക്ഷിക്കാനോ കുട്ടിയെ ശിക്ഷിക്കാനോ നിങ്ങളെ നിശബ്ദരാക്കാനോ ശ്രമിച്ചേക്കും. അധികാരികളുമായി ബന്ധപ്പെടേണ്ടത് പൊലീസിന്റെ പണിയാണ്, നിങ്ങളുടേതല്ല.\nചുരുക്കം: കുട്ടികളിലെ മാറ്റങ്ങൾ ശ്രദ്ധിക്കുക. അപായ സൂചനകളും ലക്ഷണങ്ങളും തിരിച്ചറിയാൻ പഠിക്കുക . കുട്ടിക്ക് ഇത്തരം കാര്യങ്ങൾ അടക്കം എന്തും തുറന്ന് പറയാനുള്ള സാഹചര്യം വീട്ടിലുണ്ടാക്കുക. ഇക്കാര്യങ്ങൾ കുട്ടിയോട് എങ്ങനെ സംസാരിക്കാം എന്ന് പഠിക്കുക. ലൈംഗികാക്രമണം കുട്ടിക്കു നേരേ ഉണ്ടായി എന്ന് ശക്തമായ സംശയം ഉണ്ടായാൽ എത്രയും വേഗം പൊലീസിൽ അറിയിക്കുക.\nപിൻകുറിപ്പ്: അതിശക്തമായ പേട്രിയാർക്കി നിലനിൽക്കുന്ന സംസ്‌കാരങ്ങളിൽ കുട്ടിയെ പിതാവോ മുത്തച്ഛനോ മറ്റു മുതിർന്ന പുരുഷാംഗമോ പീഡിപ്പിച്ചാൽ അത് ഒളിച്ചു വയ്ക്കാനേ മറ്റു അംഗങ്ങൾ ശ്രമിക്കാറുള്ളൂ എന്നതാണ് ദയനീയ സത്യം. ആരു കുറ്റം ചെയ്താലും ശിക്ഷിക്കപ്പെടേണ്ടതുണ്ട്. അടുത്ത സമയത്ത് ഒരു ബഹറിനി സ്ത്രീ തന്റെ ഭർത്താവ് അടുത്ത വീട്ടിലെ എട്ടുവയസ്സുകാരി കുട്ടിയെ ലൈംഗികമായി പീഡിപ്പിച്ചെന്ന് കോടതിൽ മൊഴി നൽകി മാതൃകയായി.\nകുട്ടികൾക്കെതിരേ ആൺകുട്ടികൾക്കും പെൺകുട്ടികൾക്കും എതിരേ ലൈംഗിക പീഡനങ്ങൾ ചെയ്യുന്നവരിൽ മഹാഭൂരിപക്ഷവും പുരുഷന്മാരാണ്. അതിൽ തന്നെ ഭൂരിപക്ഷം കുട്ടി വിശ്വസിക്കുന്ന ഒരാൾ കുടുംബാംഗമോ അദ്ധ്യാപകനോ മറ്റോ ആണ്. ഇതുകൊണ്ട് സ്ത്രീ കുറ്റവാളികൾ ഇല്ലെന്ന് വരുന്നില്ല. സ്ത്രീപുരുഷഭേദമെന്യേ കുട്ടികളിൽ ലൈംഗിക കുറ്റകൃത്യം നടത്തുന്ന ആരെയും ശിക്ഷിക്കേണ്ടതുണ്ട്.


Monday3September 2018 2:08 pm IST\nറാഞ്ചി: ഗാര്‍വ ജില്ലയിലെ നഗര് അന്താരി റെയില്‍വേ സ്റ്റേഷന് ഇനി ശ്രീകൃഷ്ണന്റെ പേരിലറിയപ്പെടും. ജാര്‍ഖണ്ഡ് സര്‍ക്കാരിന്റെ ആവശ്യം കേന്ദ്രസര്‍ക്കാര് അംഗീകരിച്ചതോടെയാണ് പേര് മാറുന്നത്. ബന്‍സിധാര് നഗര് എന്നാവും റെയില്‍വേ സ്റ്റേഷന്റെ പുതിയ പേര്.\nനഗര് അന്താരി ടൗണിനേയും റെയില്‍വേ സ്റ്റേഷനേയും ബന്‍സിധാര് ക്ഷേത്രവുമായി ബന്ധിപ്പിച്ചു കൊണ്ടുള്ള പദ്ധതിയുടെ ആദ്യഘട്ടമായിട്ടാണ് പേര് മാറ്റുന്നത്. ഉത്തര്‍പ്രദേശിലെ മഥുരയും വൃന്ദാവനും അടക്കമുള്ള ക്ഷേത്ര നഗരങ്ങളെ പോലെ ബന്‍സിധാറിലും വികസനം കൊണ്ടുവരികയാണ് ലക്ഷ്യമെന്ന് ജാര്‍ഖണ്ഡ് മുഖ്യമന്ത്രി രഘുബര് ദാസ് പറഞ്ഞു.\nഇന്റര്‍നാഷണല് സൊസൈറ്റി ഫോര് കൃഷ്ണ കോണ്‍ഷ്യസ്നെസുമായി ക്ഷേത്രത്തെ ബന്ധിപ്പിക്കാനുള്ള ശ്രമങ്ങള് നടത്തുന്നുണ്ടെന്നും അദ്ദേഹം പറഞ്ഞു.


വിവാദങ്ങള്‍ക്കിടെ വിക്രം ചിത്രത്തില് ഷെയ്ന് നിഗം - M Today Online\nവിവാദങ്ങള്‍ക്കിടെ ഷെയ്ന് നിഗം ആരാധകര്‍ക്കൊരു സന്തോഷ വാര്‍ത്ത. തമിഴ് നടന് വിക്രം നായകനാവുന്ന തമിഴ് ചിത്രത്തില് ഷെയ്ന് നിഗവും വേഷമിടുന്നു എന്ന വാര്‍ത്തയാണിപ്പോള് പുറത്തുവരുന്നത്. ചിത്രത്തില് പ്രധാന കഥാപാത്രത്തെയാണ് ഷെയ്ന് അവതരിപ്പിക്കുന്നത്. ഇമൈക്ക നൊടികള്, ഡിമോന്റെ കോളനി എന്നീ വിജയ ചിത്രങ്ങളൊരുക്കിയ അജയ് ജ്ഞാനമുത്തുവാണ് സംവിധാനം. വിക്രത്തിന്റെ 58ാം ചിത്രം കൂടിയാണിത്. ഒരു മാധ്യമത്തിന് നല്‍കിയ അഭിമുഖത്തിലാണ് ഷെയ്ന് ഇക്കാര്യം വ്യക്തമാക്കിയത്.\nവെയില് ചിത്രീകരണം പ്രൊഡ്യൂസേഴ്സ് അസോസിയേഷന് നിശ്ചയിച്ച ചാര്‍ട്ടില് തന്നെ പൂര്‍ത്തിയാക്കണമെന്ന് നിര്‍ബന്ധം പിടിച്ചത് വിക്രം നായകനായ സിനിമയ്ക്ക് ഡേറ്റ് കൊടുത്തതിനാലാണെന്ന് സംവിധായകനെ അറിയിച്ചതായും ഷെയിന് നിഗം. ചിത്രീകരണം പൂര്‍ത്തിയാകുന്നതിന് മുമ്പ് മുടിയും താടിയും വെട്ടിയതിനാല് വെയില് ചിത്രീകരണം പൂര്‍ത്തിയായിരുന്നില്ല. ചിത്രീകരണം പുരോഗമിക്കുന്ന ഈ പ്രൊജക്ടിന്റെ റഷ്യയിലെ ഷെഡ്യൂളിലാണ് ഷെയിന് ജോയിന് ചെയ്യുക എന്നും പറയുന്നു.\nതമിഴ്, തെലുഗ്, ഹിന്ദി പതിപ്പുകളിലായാണ് ചിത്രം പുറത്തിറങ്ങുന്നത്. 2020 ഏപ്രിലില് ആണ് റിലീസ്. ഏ.ആര് റഹ്മാനാണ് സംഗീത സംവിധാനം. സെവന് സ്‌ക്രീന് സ്റ്റുഡിയോയും വയകോം 18 മോഷന് പിക്ചേഴ്സും സംയുക്തമായാണ് ചിത്രം നിര്‍മ്മിക്കുന്നത്.\nവിജയും എന്‍ടിആറും തമ്മിലുള്ള രഹസ്യ സംഭാഷണത്തെ കുറിച്ച് നിര്‍മ്മാതാവ്


'താമരയുടെ തണ്ടൊടിച്ച ഇന്ദിരാഗാന്ധിയുടെ മൂന്നാമത്തെ മകൻ , കമൽനാഥ്...'\nമധ്യപ്രദേശിലെ തെരഞ്ഞെടുപ്പിന് വെറും എട്ടുമാസം മുമ്പാണ് കമൽ നാഥ് മധ്യപ്രദേശ് കോൺഗ്രസ്സ് കമ്മിറ്റിയുടെ തലവനാവുന്നത്. അദ്ദേഹം സംസ്ഥാനത്തെ ന്യൂനപക്ഷ വോട്ടുകൾ ചോരാതിരിക്കാൻ നടത്തിയ ഉന്നം വെച്ചുള്ള പ്രചാരണങ്ങൾ ബിജെപി വിവാദമാക്കിയെങ്കിലും കോൺഗ്രസ്സ് വോട്ടുകളൊന്നും ചോരാതെ അനുകൂലമായൊരു തെരഞ്ഞെടുപ്പുഫലം പാർട്ടിക്ക് നേടിക്കൊടുക്കാൻ കമൽനാഥിനായിട്ടുണ്ട്\nBhopal, First Published Dec 13, 2018, 11:32 AM IST\nഇന്ദിരാഗാന്ധി ഒരിക്കൽ മധ്യപ്രദേശിലെ ചിന്ദ്വാഡാ മണ്ഡലത്തിൽ തെരഞ്ഞെടുപ്പ് പ്രചാരണത്തിനെത്തിയപ്പോൾ പ്രസംഗത്തിൽ ഇങ്ങനെ പറഞ്ഞു, " കമൽനാഥ് എന്റെ മൂന്നാമത്തെ മകനെപ്പോലെയാണ്.. നിങ്ങളെല്ലാവരും അയാൾക്ക് വോട്ടുചെയ്യണം.. " ഇന്ദിരാ ഗാന്ധി പറഞ്ഞത് വെറുതെയല്ലായിരുന്നു. ഇന്ദിരയുടെ മകൻ സഞ്ജയിന്റെ കളിക്കൂട്ടുകാരനായിരുന്നു കമൽനാഥ്.\nഅവർ ഡെറാഡൂണിലെ പ്രസിദ്ധമായ ഡൂൺ സ്‌കൂളിൽ സഹപാഠികളായിരുന്നു. കമൽനാഥിനെപ്പറ്റി പറഞ്ഞു കേൾക്കുന്ന ഒരു സ്വകാര്യ ഫലിതമുണ്ട് : " മൂന്നു കാര്യങ്ങളാണ് കമൽനാഥിൽ കഴിഞ്ഞ മുപ്പതുവർഷമായി മാറാതെ ഇരിക്കുന്നത് - ഒന്ന്, ച്യൂയിങ്ങ് ഗം, രണ്ട്, തീപ്പെട്ടിക്കൂടിന്റെ കളക്ഷൻ, മൂന്ന്, സഞ്ജയ് ഗാന്ധിയോടുള്ള കൂറ്.. " അന്നത്തെ ഒരു മുദ്രാവാക്യം തന്നെ ഇങ്ങനെയാണ്.." ഇന്ദിരാ ഗാന്ധി കെ ദോ ഹാഥ്, സഞ്ജയ് ഗാന്ധി, കമൽനാഥ്.." അന്ന് സഞ്ജയ് ഗാന്ധി കാരണം രാഷ്ട്രീയത്തിലിറങ്ങിയ ഒരുപാട് ചെറുപ്പക്കാരുണ്ട്.. പാർലമെന്റിൽ " സഞ്ജയ് കെ ചോക്രേ .." ( സഞ്ജയിന്റെ പയ്യന്മാർ ) എന്നറിയപ്പെട്ടിരുന്ന ആ ഗാങ്ങിൽ സഞ്ജയ് ഗാന്ധിയോട് ഏറ്റവും കൂറുപുലർത്തിയിരുന്നയാൾ കമൽനാഥ് ആയിരുന്നു.\nസഞ്ജയിന്റെ സ്വപ്‌നമായിരുന്ന മാരുതി ഉദ്യോഗ് ലിമിറ്റഡിനെ ദേശസാൽക്കരിക്കുന്നത് കമൽനാഥിന്റെ മുൻകൈയിലാണ്. 1979 ൽ മൊറാർജി ദേശായിയെ നേരിടാൻ ഇന്ദിരാ ഗാന്ധി തന്റെ വിശ്വസ്തനായി കൂടെ നിർത്തിയതും കമൽനാഥിനെത്തന്നെ. അന്നത്തെ ആ 'ഫയർ ബ്രാൻഡ് ' യുവനേതാവ് ഇന്ന്, 39 വർഷങ്ങൾക്കിപ്പുറം അതേ ഇന്ദിരാ ഗാന്ധിയുടെ ചെറുമകൻ രാഹുൽ ഗാന്ധിയ്ക്കുവേണ്ടി ശിവരാജ് സിംഗ് ചൗഹാനെ മലർത്തിയടിച്ചിരിക്കുകയാണ്.\n1946 നവംബർ 18ന് ,കാൺപൂരിൽ ബിസിനസ്സുകാരനായിരുന്ന മഹേന്ദ്ര സിംഗിന്റെയും ലീലയുടെയും മകനായാണ് കമൽനാഥിന്റെ ജനനം. ഡൂൺ സ്‌കൂളിലെ പ്രാഥമിക വിദ്യാഭ്യാസത്തിനു ശേഷം കമൽനാഥ് കൽക്കട്ടയിലെ സെന്റ് സേവിയേഴ്‌സ് കോളേജിൽ നിന്നും കൊമേഴ്‌സിൽ ബിരുദം നേടി. പിന്നീട് അധികം വൈകാതെ രാഷ്ട്രീയത്തിൽ സജീവമാവുകയായിരുന്നു.1980ൽ, തന്റെ മുപ്പത്തിനാലാം വയസ്സിൽ , ചിന്ദ്വാഡാ മണ്ഡലത്തിൽ നിന്നാണ് കമൽ നാഥ് ആദ്യമായി ലോക്‌സഭയിൽ എത്തുന്നത്.\nപിന്നീടങ്ങോട്ട് അതേ മണ്ഡലത്തിൽ നിന്നും ഒൻപതുവട്ടം തെരഞ്ഞെടുക്കപ്പെടുകയും കോൺഗ്രസ്സ് മന്ത്രിസഭകളിൽ വളരെ പ്രധാനപ്പെട്ട പല സ്ഥാനങ്ങൾ വഹിക്കുകയും ചെയ്തിട്ടുണ്ട്. അദ്ദേഹത്തിന്റെ ദില്ലിയിലെ ഓഫീസ് ഇരുപത്തിനാലുമണിക്കൂറും തുറന്നുപ്രവർത്തിക്കുന്ന ഒന്നായിരുന്നു. തെരഞ്ഞെടുപ്പ് പ്രചാരണങ്ങൾക്കായി ഹെലികോപ്റ്ററുകളും സാറ്റലൈറ്റ് ഫോണുകളുമെല്ലാം ആദ്യമായി ഉപയോഗിച്ച നേതാക്കളിൽ ഒരാളാണ് കമൽനാഥ്.\nകമൽനാഥിനെ ചുറ്റിപ്പറ്റി വിവാദങ്ങൾക്കും കുറവൊന്നുമുണ്ടായിരുന്നില്ല. 1996ൽ ഹവാലാ ഇടപാടിൽ പരാമർശം വന്നതിന്റെ പേരിൽ കമൽനാഥിന് പൊതുതെരഞ്ഞെടുപ്പിൽ മത്സരിക്കാനാവാതെ വന്നപ്പോൾ അദ്ദേഹത്തിന്റെ പത്നി അളകാ നാഥ് മത്സരിച്ചു ജയിച്ചു. ഒരു വർഷം കഴിഞ്ഞ് ആ വിവാദത്തിൽ കുറ്റവിമുക്തനാക്കപ്പെട്ടപ്പോൾ അവർ രാജിവെച്ച് കമൽനാഥ് വീണ്ടും ഉപതെരഞ്ഞെടുപ്പിനെ നേരിട്ടെങ്കിലും ബിജെപിയുടെ സുന്ദർലാൽ പട്വയോട് പരാജയപ്പെട്ടു.\n1984ലെ സിഖ് വിരുദ്ധ കലാപത്തിലും കമൽനാഥിന് പങ്കുണ്ടായിരുന്നു എന്ന ആക്ഷേപം പരക്കെ ഉയർന്നുവന്നിരുന്നു. 1984 നവംബർ ഒന്നാം തീയതി.. ഇന്ദിരാഗാന്ധി സിഖ് അംഗരക്ഷകരുടെ വെടിയുണ്ടയേറ്റു കൊല്ലപ്പെട്ടതിന്റെ അടുത്ത ദിവസം. സർവ്വശക്തയായ ഇന്ദിരയുടെ മരണത്തിൽ രാജ്യം നടുങ്ങി നിന്ന ദിവസം.\nസിഖുകാർക്കെതിരെ ഏതുനിമിഷവും ഒരു ആക്രമണം പ്രതീക്ഷിച്ചിരുന്ന നേരം. പാർലമെന്ററി ഹൗസിൽ നിന്നും വിളിപ്പാടകലെയാണ് 'റകബ് ഗഞ്ച് ഗുരുദ്വാര'. അവിടേക്ക് അക്രമാസക്തരായി മാർച്ചുചെയ്തുവന്ന നാലായിരത്തോളം കോൺഗ്രസ്സുകാരുടെ മുൻ നിരയിൽ തന്നെ കമൽനാഥ് ഉണ്ടായിരുന്നു.\nഅവിടെ തന്റെ അംബാസഡർ കാറിനരികെ വെള്ളയും വെള്ളയും ധരിച്ച് കമൽ നാഥ് എം പി നിന്നപ്പോൾ , ഒരു ചെറുവിരൽ പോലും അനക്കാതെ നിന്നുകൊടുത്തു ക്രമസമാധാനപാലനത്തിനായി കമ്മീഷണർ സുഭാഷ് ടണ്ഠന്റെയും എസിപി ഗൗതം കൗളിന്റെയും കമാണ്ടിൽ അവിടെ അവിടെ ഡിപ്ലോയ് ചെയ്യപ്പെട്ട ഒരു കമ്പനി സിആർപിഎഫ് പട്ടാളം.\nകമൽനാഥിനാൽ നിയന്ത്രിക്കപ്പെട്ടിരുന്നതെന്ന് പിൽക്കാലത്ത് കോടതിയിൽ കേസുവരെ നടന്ന, ആ ജനക്കൂട്ടം അന്ന് രകബ് ഗഞ്ച് ഗുരുദ്വാരയ്ക്ക് തീയിട്ടു. രണ്ടു സിഖുകാർ ജീവനോടെ വെന്തു മരിച്ചു. ഒരു എം.പി. മുൻ നിരയിൽ നിന്നു നയിച്ച ഒരു കലാപം, അതും ആളപായം സംഭവിച്ച ഒരു കലാപം, അങ്ങനെ ഇന്ത്യൻ ചരിത്രത്തിൽ ആദ്യമായി അന്ന് നടന്നു.\nഅഞ്ചുമണിക്കൂറോളം നീണ്ടുനിന്ന ആ കലാപത്തിൽ രണ്ടുമണിക്കൂർ നേരം കമൽ നാഥ് അവിടെ സ്പോട്ടിലുണ്ടായിരുന്നു എന്ന് ആ കലാപം ഇന്ത്യൻ എക്സ്പ്രസ്സിനുവേണ്ടി റിപ്പോർട്ട് ചെയ്ത സഞ്ജയ് സൂരി ഓർത്തെടുക്കുന്നു. കമൽ നാഥ് അക്രമത്തിന് ആഹ്വാനം ചെയ്യുന്നതായി കണ്ടെന്നോ കേട്ടെന്നോ സൂരി ഉറപ്പിച്ചു പറയുന്നില്ല. എന്നാൽ ആ രണ്ടു ജീവനുകൾ പൊലിയുന്നത് തടയാൻ അദ്ദേഹത്തിന് ആവുമായിരുന്നിട്ടും അത് ചെയ്തില്ല എന്ന് മിശ്രാ കമ്മീഷനു മുന്നിൽ സമർപ്പിച്ച സത്യവാങ്മൂലത്തിലും, പിന്നീട് നാനാവതി കമ്മീഷന് കൊടുത്ത മൊഴിയിലും സൂരി ആരോപിക്കുന്നുണ്ട്.\nരാജീവ് ഗാന്ധിയുടെ നിർദ്ദേശപ്രകാരമാണ് താനവിടെ വന്നതെന്ന് കമൽനാഥ് പറഞ്ഞതായി കൗൾ പിന്നീടെപ്പോഴോ ഓർത്തെടുക്കുന്നുണ്ട്. അന്നത്തെ സിഖ് വിരുദ്ധകലാപവുമായി ബന്ധപ്പെട്ടുണ്ടായ ആരോപണങ്ങളിൽ പക്ഷേ, കമൽനാഥ് ഒറ്റയ്ക്കല്ല പ്രതിസ്ഥാനത്തുവരുന്നത്.\nഅന്നത്തെ സഞ്ജയ് ഗാന്ധിയുടെ പയ്യൻസിൽ പ്രധാനികളായിരുന്ന എച്ച്.കെ.എൽ.ഭഗത്, ജഗദീഷ് ടൈറ്റ്ലർ, സജ്ജൻ കുമാർ, ധരംദാസ് ശാസ്ത്രി എന്നിവരൊക്കെത്തന്നെ ഇരകളാൽ കുറ്റാരോപിതരായവരാണ്. പിന്നീട് മൻമോഹൻ സിങ്ങ് സർക്കാർ നാനാവതി കമ്മീഷന്റെ കണ്ടെത്തലുകളെ എല്ലാം തള്ളിക്കൊണ്ട് കമൽനാഥിനെ അടക്കമുള്ളവരെ കുറ്റവിമുക്തരാക്കിയത് നമ്മളെല്ലാം അറിയുന്ന ചരിത്രം.\nമധ്യപ്രദേശിലെ തെരഞ്ഞെടുപ്പിന് വെറും എട്ടുമാസം മുമ്പാണ് കമൽ നാഥ് മധ്യപ്രദേശ് കോൺഗ്രസ്സ് കമ്മിറ്റിയുടെ തലവനാവുന്നത്. അദ്ദേഹം സംസ്ഥാനത്തെ ന്യൂനപക്ഷ വോട്ടുകൾ ചോരാതിരിക്കാൻ നടത്തിയ ഉന്നം വെച്ചുള്ള പ്രചാരണങ്ങൾ ബിജെപി വിവാദമാക്കിയെങ്കിലും കോൺഗ്രസ്സ് വോട്ടുകളൊന്നും ചോരാതെ അനുകൂലമായൊരു തെരഞ്ഞെടുപ്പുഫലം കോൺഗ്രസ്സിന് നേടിക്കൊടുക്കാൻ കമൽനാഥിനായിട്ടുണ്ട്.\nകേന്ദ്രത്തിൽ വ്യവസായ, ടെക്സ്റ്റയിൽ, വനം, പരിസ്ഥിതി, റോഡ് ഗതാഗതം തുടങ്ങി ഒട്ടുമിക്ക വകുപ്പുകളും ഭരിച്ചു പരിചയമുള്ള കമൽ നാഥിനെ സംസ്ഥാനത്തിന്റെ ഭരണവും രാഹുൽ ഗാന്ധി വിശ്വസിച്ചേൽപ്പിക്കുമെന്നു തന്നെയാണ് പ്രതീക്ഷിക്കപ്പെടുന്നത്.\nLast Updated Dec 13, 2018, 12:06 PM IST\nprofile of kamalnath\nkamalnath to cm\nindira gandhi anad kamalnath\nsikh riot and kamalnath\nsanjay gandhi and kamalnath\nകമല്‍നാഥ് മുഖ്യമന്ത്രി സ്ഥാനത്തേക്ക്


ബംഗാളില് വീണ്ടും കാലിടറി തൃണമൂല്; 143 തൃണമൂല് നേതാക്കള് ബി.ജെ.പിയിലേക്ക് -\nHome NATIONAL ബംഗാളില് വീണ്ടും കാലിടറി തൃണമൂല്; 143 തൃണമൂല് നേതാക്കള് ബി.ജെ.പിയിലേക്ക്\nകൊല്‍ക്കത്ത: ലോക്‌സഭാ തെരഞ്ഞെടുപ്പില് ബി.ജെ.പി ബംഗാളില് മികച്ച മുന്നേറ്റം നടത്തിയതിന് പിന്നാലെ കാലിടറി തൃണമൂല്. ബി.ജെ.പിയില് വരാന് തയ്യാറായി തൃണമൂലിന്റെ 143 നേതാക്കള് തയ്യാറായി കഴിഞ്ഞുവെന്ന് മമതയുടെ മുന് വിശ്വസ്തനും ബി.ജെ.പിയുടെ അമരക്കാരനുമായ മുകുള് റോയിയുടെ പുതിയ പ്രസ്താവന. ഒരു ദേശീയ ചാനലിന് നല്‍കിയ അഭിമുഖത്തിലായിരുന്നു മുകുള് റോയിയുടെ പ്രസ്താവന.\nതൃണമൂലില് നിന്ന് സസ്‌പെന്‍ഡ് ചെയത ബിജ്പൂര് എംഎല്‍എ ശുഭ്രാംശു റോയ് ബിജെപിയില് ചേരുന്നു എന്ന പ്രഖ്യാപനം വന്നതിന് തൊട്ടു പിന്നാലെയാണ് പുതിയ വാര്‍ത്ത. പാര്‍ട്ടിവിരുദ്ധ പ്രസ്താവനയെ തുടര്‍ന്ന് ആറുവര്‍ഷത്തേക്കാണ് തൃണമൂല് ശുഭ്രാംശുവിനെ തൃണമൂലില് നിന്നും സസ്‌പെന്‍ഡ് ചെയ്തത്. ബിജ്പുരില്‍നിന്ന് രണ്ടുതവണ നിയമസഭാംഗമായിട്ടുണ്ട് ശുഭ്രാംശു.\nഅതേസമയം ബിജെപിയുടെ അപ്രതീക്ഷിതമായ മുന്നേറ്റത്തില് ഞെട്ടിയ മമതാ ബാനര്‍ജി ഇന്ന് അടിയന്തര യോഗം വിളിച്ചിട്ടുണ്ട്. ആകെയുള്ള 42 സീറ്റില് ബിജെപി 18 സീറ്റ് നേടി. 22 സീറ്റില് തൃണമൂല് കോണ്‍ഗ്രസും രണ്ടു സീറ്റില് കോണ്‍ഗ്രസുമാണ് ജയിച്ചത്. 2014ല് രണ്ടു സീറ്റായിരുന്നു ബിജെപിക്ക്. 17 ശതമാനം വോട്ടും. എന്നാല് ഇത്തവ 18 സീറ്റായി വര്‍ദ്ധിച്ചു.\nTags: bjpmamata banerjeeMUKUL ROYTRINAMUL\nപള്ളിയില് നമസ്‌കരിച്ച് തിരിച്ച് വരുന്നതിനിടെ മുസ്ലീം യുവാവിന് മര്‍ദ്ദം; ജയ് ശ്രീറാം വിളിക്കാനും നിര്‍ബന്ധിച്ചു


വാര്‍ത്തകളില് നിറഞ്ഞ് ഹ്യുണ്ടായി അല്‍കാസര്; കളര് ഓപ്ഷനുകള് ഇങ്ങനെ - Malayalam DriveSpark\nവാര്‍ത്തകളില് നിറഞ്ഞ് ഹ്യുണ്ടായി അല്‍കാസര്; കളര് ഓപ്ഷനുകള് ഇങ്ങനെ\nPublished: Wednesday, March 31, 2021, 10:19 [IST]\nഇന്ന് ഇന്ത്യന് വിപണിയില് ഏറ്റവും കൂടുതല് വിറ്റഴിക്കപ്പെടുന്ന എസ്‌യുവിയാണ് ക്രെറ്റ. ഇതിന്റെ അടിസ്ഥാനത്തില് ഹ്യുണ്ടായി അതിന്റെ7സീറ്റര് പതിപ്പായ അല്‍കാസര് ഉടന് പുറത്തിറക്കും.\n2021 ഏപ്രില് 6-ന് ഈ പതിപ്പിനെ അവതരിപ്പിക്കുമെന്ന് കമ്പനി വ്യക്തമാക്കുകയും ചെയ്തു. തുടര്‍ന്ന് ജൂണ് മാസത്തില് സമാരംഭിക്കും. 6,7സീറ്റര് ലേ ഔട്ടുകളില് ഇത് ലഭ്യമാകുമെന്നും കമ്പനി അറിയിച്ചിട്ടുണ്ട്.\nവാഹനത്തിന്റെ അരങ്ങേറ്റം അടുക്കുംതോറും മോഡലിന്റെ നിരവധി വിവരങ്ങളാണ് ഇപ്പോള് പുറത്തുവരുന്നത്. കഴിഞ്ഞ ദിവസം വാഹനത്തിന്റെ എഞ്ചിന് സംബന്ധിച്ച വിവരങ്ങള് പുറത്തുവന്നെങ്കില് ഇപ്പോള് മോഡലിന്റെ കളര് ഓപ്ഷനുകള് സംബന്ധിച്ച വിവരങ്ങളാണ് പുറത്തുവരുന്നത്.\nക്രെറ്റ അവതരിപ്പിച്ചതു മുതല് ഇന്ത്യന് എസ്‌യുവി വിഭാഗത്തില് വന് വിജയമാണ് അവര് നേടിയത്. പുതിയ അല്‍കാസര് അതിന്റെ മെക്കാനിക്‌സ്5സീറ്റര് ക്രെറ്റയുമായി പങ്കിടും, പക്ഷേ 6,7സീറ്റര് ലേ ഔട്ടുകളില് ഇത് വാഗ്ദാനം ചെയ്യും.\nഫ്രണ്ട് ഫാസിയ ക്രെറ്റയുമായി സാമ്യമുള്ളതാണെങ്കിലും, വിപുലീകൃത അളവുകള് ഈ അധിക (മൂന്നാം നിര) ഇരിപ്പിടത്തെ സഹായിക്കും. ഹ്യുണ്ടായി അല്‍കാസറിന്റെ അരങ്ങേറ്റം ഇന്ത്യയില് ഹ്യുണ്ടായിയുടെ 25 വര്‍ഷത്തെ അടയാളപ്പെടുത്തുന്നു.\nറെഡ്, വൈറ്റ്, ബ്ലാക്ക്, ഗ്രീന്, ഓറഞ്ച്, ബ്ലൂ, സില്‍വര് മുതലായ ഒന്നിലധികം കളര് ഓപ്ഷനുകളില് അല്‍കാസര് വിപണിയില് ലഭ്യമായേക്കുമെന്നാണ് സൂചന. ക്രെറ്റയില് കാണുന്ന സമാനമായ ബാഹ്യ രൂപകല്‍പ്പനയാകും വാഹനത്തിനും ലഭിക്കുക.\nസ്റ്റാന്‍ഡേര്‍ഡ് ക്രെറ്റയില് കാണുന്ന സ്ലേറ്റുകള്‍ക്ക് എതിരായി അല്‍കാസറിന് സ്റ്റഡുകളുള്ള ഒരു പുതിയ ഫ്രണ്ട് ഗ്രില് ലഭിച്ചേക്കുമെന്നും സൂചനയുണ്ട്. പക്ഷേ അല്പം മാറ്റം വരുത്തിയ ബമ്പര് ഡിസൈന് ഉപയോഗിച്ച് ഹെഡ്‌ലാമ്പ് സജ്ജീകരണം നിലനിര്‍ത്തുന്നു. ഇതിന് പുതിയ അലോയ് വീല് ഡിസൈനും ലഭിക്കുന്നു.\nMOST READ: വരാനിരിക്കുന്ന ഫോർഡ് ടെറിട്ടറി എസ്‌യുവിയുടെ പ്രധാന ഹൈലൈറ്റുകൾ\nഅകത്തളത്തിലേക്കു വരുമ്പോള് മൂന്നാം നിര തന്നെയാകും പ്രധാന സവിശേഷത. അല്‍കാസറിന്റെ ഇന്റീരിയറുകള്7സീറ്റര് വേരിയന്റിന്റെ കാര്യത്തില് രണ്ടാം നിരയ്ക്കുള്ള ബെഞ്ച് സീറ്റ് ഉപയോഗിച്ച് ലഭ്യമാക്കും.6സീറ്റര് പതിപ്പിന് ക്യാപ്റ്റന് സീറ്റുകളുണ്ടാകും. എല്ലാ ഇരിപ്പിടങ്ങളും ഡ്യുവല് ടോണില് പൂര്‍ത്തിയാക്കി സ്വതന്ത്ര ആംറെസ്റ്റുകളും കപ്പ് ഹോള്‍ഡറുകളും സ്വന്തമാക്കുകയും ചെയ്യുന്നു.\nസാധനങ്ങള് വെയ്ക്കുന്നതിനും വയര്‍ലെസ് മൊബൈല് ചാര്‍ജിംഗിനുമായി ധാരാളം സ്റ്റോറേജ് സ്‌പെയ്‌സ് വാഹനത്തില് ഉണ്ടാകും. രണ്ടാം നിര സീറ്റുകള്‍ക്ക് ഐസോഫിക്‌സ് ചൈല്‍ഡ് സീറ്റ് മൗണ്ടുകളും ലഭിക്കും.\nകൂടാതെ മൂന്നാം നിര ഇരിപ്പിടങ്ങളില് എളുപ്പത്തില് പ്രവേശിക്കുന്നതിനായി ടംബിള് ഡൗണ് ക്രമീകരണത്തില് വാഗ്ദാനം ചെയ്യും. മൂന്നാം നിരയിലെ സീറ്റുകള് പരിമിതമായ ലെഗ് റൂമിലായിരിക്കുമെന്ന് പ്രതീക്ഷിക്കുന്നു, അതേസമയം മൂന്നാം നിരയിലെ സീറ്റുകള് മടക്കുമ്പോള്, ബൂട്ട് സ്‌പെയ്‌സ് ക്രെറ്റയ്ക്ക് സമാനമായിരിക്കും.\nപുതിയ അല്‍കാസറിലെ സുരക്ഷാ സവിശേഷതകളില് ഓട്ടോമാറ്റിക് ബ്രേക്കിംഗ്, ബ്ലൈന്‍ഡ് സ്‌പോട്ട്, ഡ്രൈവര് ശ്രദ്ധ മുന്നറിയിപ്പ് സംവിധാനം എന്നിവ പോലുള്ള ഹ്യുണ്ടായിയുടെ സ്മാര്‍ട്ട്‌സെന്‍സ് സവിശേഷതകള് ഉള്‍പ്പെടുമെന്ന് പ്രതീക്ഷിക്കുന്നു.\nറിവേഴ്‌സ് മോഡില് ഓട്ടോമാറ്റിക് എമര്‍ജന്‍സി ബ്രേക്കിംഗ്, ക്രോസ് ട്രാഫിക് അലേര്‍ട്ട് എന്നിവയാണ് പ്രതീക്ഷിക്കുന്ന മറ്റ് സവിശേഷതകള്. പുതിയ അല്‍കാസറിനൊപ്പം ലെയ്ന് പുറപ്പെടല് മുന്നറിയിപ്പ്, ഹൈവേ അസിസ്റ്റ്, സ്മാര്‍ട്ട് ക്രൂയിസ് കണ്‍ട്രോള് എന്നിവയും വാഗ്ദാനം ചെയ്യും.\nഎഞ്ചിന് സവിശേഷതകള് പരിശോധിച്ചാല്, ക്രെറ്റയില് കാണുന്ന അതേ പെട്രോള്, ഡീസല് എഞ്ചിന് ഓപ്ഷനുകള് തന്നെയാകും അല്‍കാസറിനും കരുത്ത് നല്‍കുക. നിലവില് വാഹനത്തിന്റെ വില സംബന്ധിച്ച് സൂചനകളൊന്നും തന്നെ ലഭ്യമല്ല.\nFind Here New Hyundai Alcazar Colour Options Details. Read in Malayalam.\nStory first published: Wednesday, March 31, 2021, 10:19 [IST]


22year old man attacked and leaves by three, accused arrested | പണി കൊടുത്തത് ഇന്‍സ്റ്റഗ്രാം? 22കാരനെ നാല് പേര് ചേര്‍ന്ന് പീഡിപ്പിച്ച് റോഡിലുപേക്ഷിച്ചു - Malayalam Oneindia\n7 min ago ഞങ്ങൾ ദളിതരാണ്..അതാണ് ഞങ്ങളുടെ പാപവും; അയിത്തം കൽപ്പിക്കുന്ന ഹത്രാസിലെ ജാതി ചിന്ത, എന്ന് അവസാനിക്കും\n9 min ago വീണ്ടും തുറന്നടിച്ച് മുരളീധരൻ; എംഎൽഎയാകാൻ ഇല്ല, സമരങ്ങൾ അവസാനിപ്പിച്ചത് കൂടിയാലോചന ഇല്ലാതെ\nPublished: December 12 2019, 15:55 [IST]\nമുംബൈ: 22കാരനെ നാല് പേര് ചേര്‍ന്ന് തട്ടിക്കൊണ്ടുപോയി പീഡിപ്പിച്ചു. സോഷ്യല് മീഡിയ ആപ്പ് വഴി പരിചയമുള്ള നാല് പേര് ചേര്‍ന്ന് തട്ടിക്കൊണ്ടുപോയി പീഡിപ്പിക്കുകയായിരുന്നുവെന്നാണ് പോലീസ് പറയുന്നത്. സംഭവത്തില് നാല് പേരാണ് ഇതിനകം തന്നെ അറസ്റ്റിലായിട്ടുള്ളത്. കുര്‍ളയലെ ഒരു റസ്റ്റോറന്റിന് സമീപത്ത് നില്‍ക്കുമ്പോഴാണ് യുവാവിനെ തട്ടിക്കൊണ്ടുപോയതെന്നാണ് പോലീസ് സാക്ഷ്യപ്പെടുത്തുന്നത്.\nഇന്‍സ്റ്റഗ്രാമില് പരിചയമുണ്ടെന്ന് അറിയിച്ച് ബൈക്കിലെത്തിയ രണ്ട് പേരാണ് തങ്ങള്‍ക്കൊപ്പം ചേരാന് യുവാവിനോട് ആവശ്യപ്പെട്ടത്. തുടര്‍ന്ന് ബൈക്കില് ഇരുവര്‍ക്കും നടുവിലിരുന്ന് യാത്ര ചെയ്യുകയായിരുന്നു. എന്നാല് ഇറങ്ങണമെന്ന് ആവശ്യപ്പെട്ടെങ്കിലും യുവാവിനെ ഇറക്കാന് സംഘം തയ്യാറായില്ല. തുടര്‍ന്ന് നിര്‍ബന്ധിച്ച് മറ്റൊരു കാറില് കയറ്റുകയായിരുന്നുവെന്നുമാണ് യുവാവ് പറയുന്നത്.\nകാറിനുള്ളില് വെച്ച് മൂന്ന് പേര് ചേര്‍ന്ന് ലൈംഗിക അതിക്രമത്തിന് ഇരയാക്കുകയായിരുന്നുവെന്നാണ് പരാതിക്കാരന് പറയുന്നത്. പെട്രോള് പമ്പിലെത്തിയ സംഘം ഇയാളുടെ ക്രെഡിറ്റ് കാര്‍ഡ് ഉപയോഘിച്ച് പണമടക്കുകയും ചെയ്തുു. റോഡരികില് തള്ളുന്നതിന് മുമ്പായി ഈ സംഘം യുവാവില് നിന്ന് 2000രൂപ കവര്‍ന്നെടുക്കുകയും ചെയ്തിരുന്നു. തുടര്‍ന്നാണ് യുവാവ് സഹായം തേടി പോലീസിനെ വിളിക്കുന്നത്. പോലീസെത്തിയാണ് യുവാവിനെ ആശുപത്രിയില് പ്രവേശിപ്പിക്കുന്നത്. സംഭവത്തില് വിനോദ് ബാല പോലീസ് കേസെടുത്ത് അന്വേഷണം ആരംഭിച്ചിട്ടുണ്ട്.\nസിസിടിവി ക്യാമറയുടെ സഹായത്തോ\nടെ ദൃശ്യങ്ങള് ശേഖരിച്ച പോലീസ് മൂന്ന് പേരെ അറസ്റ്റ് ചെയ്തിട്ടുണ്ട്. മെഹുല് പര്‍മാര് (21), ആസിഫ് അലി അന്‍സാരി (23), പിയൂഷ് ചൗഹാന് (22) എന്നിവരെയാണ് പോലീസ് കസ്റ്റഡിയിലെടുത്തിട്ടുള്ളത്. കേസിലെ നാലാമത്തെ പ്രതി പ്രായപൂ‍ത്തിയാവാത്ത വ്യക്തിയമാണ്. അറസ്റ്റിലായ ഇവരെ പോലീസ് കസ്റ്റഡിയില് വിട്ടയച്ചിട്ടുണ്ട്. തിങ്കളാഴ്ച വരെ ഇവര് കസ്റ്റഡിയില് തുടരും. നാലാമനെ ചില്‍ഡ്രണ്‍സ് ഹോമിലേക്ക് അയച്ചിട്ടുണ്ട്. ഫോട്ടോ എടുത്ത് ഇന്‍സ്റ്റഗ്രാമില് പോസ്റ്റ് ചെയ്ത 22 കാരന്റെ ലൊക്കേഷന് തിരിച്ചറിഞ്ഞാണ് ഇത്തരമൊരു സാഹസത്തിന് ഒരുങ്ങിയതെന്നാണ് ചോദ്യം ചെയ്യലിനിടെ കുറ്റാരോപിതര് വെളിപ്പെടുത്തിയത്.\nrape man attack bike car police instagram arrest അറസ്റ്റ് social media പീഡനം യുവാവ് ആക്രമണം ബൈക്ക് പോലീസ് ഇന്‍സ്റ്റഗ്രാം സോഷ്യല് മീഡിയ റോഡ് road\n22year old man attacked and leaves by three, accused arrested


പളുങ്കുപാത്രത്തിലെ ഉദ്യാനംമുതല് പാഴ് ടയറിലെ പൂച്ചട്ടികള്‍വരെ; ഇവിടെ കൃഷിയും ട്രെന്‍ഡിയാണ് | Trendy Gardening\nAug 29, 2019, 01:01 PM IST\nഹൈടെക് രീതിയില് വ്യാവസായികമായും വീട്ടിലെ ആവശ്യത്തിനും കൃഷിചെയ്യുന്നതിന് വിവിധരീതികള് ഇവിടെ രൂപകല്പന ചെയ്തിട്ടുണ്ട്.\nവീപ്പകളുടെ മൂടികളില് ചെടിച്ചെട്ടികള് സ്ഥാപിക്കുന്ന രീതി ഡോ. പി. സുശീല പരിചയപ്പെടുത്തുന്നു.\nകാര്‍ഷികസര്‍വകലാശാലാങ്കണത്തിലെ കൃഷിവിജ്ഞാന് കേന്ദ്രയോടടുത്തുള്ള ഹൈടെക്ക് റിസര്‍ച്ച് ട്രെയിനിങ് യൂണിറ്റിലേക്കെത്തൂ... പളുങ്കുപാത്രത്തിലെ ഉദ്യാനംമുതല് പാഴ് ടയറില്‍നിന്ന് പൂച്ചട്ടികളുണ്ടാക്കുന്നതുവരെ അവിടെനിന്നു പഠിക്കാം. അസോസിയേറ്റ് പ്രൊഫസര് ഡോ.പി. സുശീല സൗജന്യമായി എല്ലാം പഠിപ്പിച്ചുതരും\nപളുങ്കുപാത്രത്തിലെ 'വലിയ' ഉദ്യാനം\nആള് ഇത്തിരിക്കുഞ്ഞനാണെന്നു കരുതേണ്ട. ജീവനുണ്ട് ഈ ഉദ്യാനത്തിന്. ഇതിനുള്ളിലെ എല്ലാ ചെടികളും പൂക്കളും ഒറിജിനല് തന്നെ. അവയ്ക്ക് മണ്ണും വെള്ളവും സൂര്യപ്രകാശവും വേണം. ചില്ലുകൂട്ടിനുള്ളലാണ് ഈ 'വലിയ' ഉദ്യാനം. കൂടെക്കൊണ്ടുപോകാം, വീട്ടിലെ ഷോക്കേസില് വെയ്ക്കാം. എപ്പോള് വേണമെങ്കിലും മണ്ണും ചെടിയും മാറ്റി ഭംഗികൂട്ടാം. നിറമുള്ള മണ്ണിടാം.\nചില്ലുഭരണികളിലൊരുക്കുന്ന അലങ്കാരോദ്യാനമായ ടെറേറിയത്തെപ്പറ്റിയാണ് പറഞ്ഞുവരുന്നത്. പഠിച്ചാല് വീട്ടിലിരുന്ന് ആയിരങ്ങള് സമ്പാദിക്കാം. സമയം പോക്കിനും വീട് അലങ്കരിക്കാനും ഉപയോഗിക്കാം. കാര്യമായ ചെലവോ പരിരക്ഷയോ ആവശ്യമില്ല.\nചെടി നട്ടുവളര്‍ത്താന് സ്ഥലമില്ലാത്തവര്‍ക്കും വീട്ടിനുള്ളില് ഉദ്യാനമൊരുക്കാന് താത്പര്യമുള്ളവര്‍ക്കും ടെറേറിയം രീതി അവലംബിക്കാം. വലിയ മള്‍ട്ടി നാഷണല് കമ്പനികളും സ്റ്റാര് ഹോട്ടലുകളും മീഡിയം ലെവല് കമ്പനികളും അവരുടെ ഇന്റീരിയര് മോടിപിടിപ്പിക്കുന്നതിന് ഈ രീതി സ്വീകരിക്കാറുണ്ട്.\nഹൈടെക് രീതിയില് വ്യാവസായികമായും വീട്ടിലെ ആവശ്യത്തിനും കൃഷിചെയ്യുന്നതിന് വിവിധരീതികള് ഇവിടെ രൂപകല്പന ചെയ്തിട്ടുണ്ട്. പോളിഹൗസ് രൂപകല്പന, അതിനുയോജിച്ച വിളകള്, വിളപരിപാലനരീതികള് എന്നിവയെക്കുറിച്ച് പരിശീലനം നല്‍കിവരുന്നു. അക്വാപോണിക്സ്, ഹൈഡ്രോപോണിക്സ്, പോളികിച്ചന്‍ഗാര്‍ഡന്, ഇന്റഗ്രേറ്റഡ് ഫാമിങ്, ടയര് ഗാര്‍ഡനിങ്, ടെറേറിയം എന്നിവയില് വിവിധ ഗവേഷണങ്ങള് നടന്നുവരുന്നു.\nവിവിധ രീതിയിലുള്ള മള്‍ട്ടിടയര് ഗ്രോബാഗുകളും (ഒരു യൂണിറ്റില് 45 ചെടികള് നടാവുന്നത്) വെര്‍ട്ടിക്കല് ഫാമിങ് യൂണിറ്റുകളും അടുക്കളമാലിന്യം കമ്പോസ്റ്റുചെയ്യാന് പറ്റുന്ന വിവിധതരത്തിലുള്ള മള്‍ട്ടിടയര് ഗ്രോബാഗുകളും (ഒരു യൂണിറ്റില് 35 ചെടികള് നടാവുന്നത്) ഡോ.പി. സുശീലയുടെ നേതൃത്വത്തില് രൂപകല്പന ചെയ്തിട്ടുണ്ട്.\nമുറിച്ച ടയറുകളില് ചെടികള് നട്ടിരിക്കുന്നു.\nഫ്‌ലാറ്റുകളില് ജീവിക്കുന്നവര്‍ക്ക് ഹൈഡ്രോപോണിക്സോ അക്വാപോണിക്സോ ഉപയോഗപ്പെടുത്താം. ഇതിനുള്ള പരിശീലനവും ഇവിടെയുണ്ട്.\nവളരെ ചെറിയസ്ഥലത്ത്, വെര്‍ട്ടിക്കലായി ചെടികള് കൂടുതല് നട്ടുള്ള സംവിധാനവും ഡോ.പി. സുശീലയുടെ നേതൃത്വത്തില് രൂപകല്പന ചെയ്തിരുന്നു. ഒരു വീട്ടിലേക്കു വേണ്ട എല്ലാ പച്ചക്കറിവിഭവങ്ങളും തരുന്ന ഈ രീതി നമുക്ക് മാനസികവും ശാരീരികവുമായ ഉല്ലാസവും തരുന്നു. വേസ്റ്റ്ടയര് ഉപയോഗിച്ച് വിവിധ ഗാര്‍ഡന് യൂണിറ്റുകള് ഉണ്ടാക്കുന്നതിനുള്ള പരീശീലനം നല്‍കിവരുന്നു. ഫോണ്: 7025498850.\nസീന ടീച്ചറുണ്ടാക്കും പരിസ്ഥിതി സൗഹൃദമായ 'പൊട്ടാത്ത ചെടിച്ചട്ടികള്'\nവീട്ടില് ഓര്‍ക്കിഡ് വളര്‍ത്താന് പ്ലാനുണ്ടോ? ഈ ടിപ്‌സ് പരീക്ഷിക്കാം\nചെലവില്ലാതെ പൂന്തോട്ടത്തിന്റെ മോടികൂട്ടാം; സിംപിള് ടിപ്‌സ്


ചക്കുളത്തുകാവ് ഭഗവതി ക്ഷേത്രം - വിക്കിപീഡിയ\n(ചക്കുളത്തുകാവ് ദേവിക്ഷേത്രം എന്ന താളിൽ നിന്നും തിരിച്ചുവിട്ടതു പ്രകാരം)\nആലപ്പുഴ ജില്ലയിലെ തലവടി പഞ്ചായത്തിൽ നീരേറ്റുപുറത്ത് സ്ഥിതി ചെയ്യുന്ന ഒരു ഹൈന്ദവ ക്ഷേത്രമാണ് ചക്കുളത്തുകാവ് ശ്രീ ഭഗവതി ക്ഷേത്രം. മുഖ്യ പ്രതിഷ്ഠ ആദിപരാശക്തി. വനശൈലാദ്രിവാസിനിയായ ശ്രീ ദുർഗ്ഗാസങ്കൽപ്പത്തിൽ കിഴക്കോട്ട് ദർശനം. ചക്കുളത്തമ്മ എന്ന പേരിൽ ഈ മഹാമായ കേരളത്തിൽ അറിയപ്പെടുന്നു. എട്ടുകൈകളോടുകൂടിയതാണ് ഭഗവതിയുടെ പ്രതിഷ്ഠ. ഈ ക്ഷേത്രത്തിൽ മഹാഗണപതി, ശിവൻ, സുബ്രഹ്മണ്യൻ, ഹനുമാൻ, വിഷ്ണു, ശാസ്താവ്, നവഗ്രഹങ്ങൾ തുടങ്ങിയ ഉപദേവതകളുണ്ട്.\nനീരേറ്റുപുറം, ആലപ്പുഴ ജില്ല, കേരളം\nവൃശ്ചികമാസത്തിലെ തൃക്കാർത്തിക ദിവസം പ്രസിദ്ധമായ കാർത്തിക പൊങ്കാല ഇവിടെ നടക്കുന്നു. അന്നപൂർണേശ്വരിയായ ദേവിക്ക് മുൻപിൽ സ്ത്രീകൾ ഇഷ്ടകാര്യസിദ്ധിക്കായി നടത്തപ്പെടുന്ന ദ്രാവിഡ ആചാരപ്രകാരമുള്ള ഒരു ആരാധനയാണ് പൊങ്കാല. അന്നേദിവസം തന്നെയുള്ള കാർത്തികസ്തംഭം, ലക്ഷദീപം, ധനുമാസത്തിലെ മുപ്പെട്ട് വെള്ളിയാഴ്ചയുള്ള നാരീപൂജ, വിളിച്ചു ചൊല്ലിയുള്ള പ്രാർഥന, ലഹരിവിമോചന പ്രതിജ്ഞ തുടങ്ങിയ ചടങ്ങുകളും ഇവിടെയുണ്ട്. മദ്ധ്യ തിരുവതാംകൂറിലെ "സ്ത്രീകളുടെ ശബരിമല" എന്നാണു ഈ ക്ഷേത്രത്തെ വിശേഷിപ്പിക്കുന്നത് .  ആലപ്പുഴ, പത്തനംതിട്ട, കോട്ടയം എന്നീ ജില്ലകളുടെ അതിർത്തിയിൽ പമ്പാനദിയുടെയും മണിമലയാറിന്റെയും സംഗമസ്ഥാനത്താണ് ക്ഷേത്രം സ്ഥിതിചെയ്യുന്നത്.\nപരാശക്തിക്ക് ഇവിടെ എല്ലാ വർഷവും കളമെഴുത്തും പാട്ടും നടത്തുന്നു. ധനു ഒന്നുമുതൽ പന്ത്രണ്ടു വരെ നടക്കുന്ന ഉത്സവം "പന്ത്രണ്ടു നോയമ്പ് മഹോത്സവം" എന്ന് അറിയപ്പെടുന്നു.\nചക്കുളത്തുകാവ് മദ്യപർക്ക് മോചനത്തിന്റെ തിരുനടയുമാണ്. എല്ലാ മലയാളമാസത്തിലെയും ആദ്യ വെള്ളിയാഴ്ച വിളിച്ചുചൊല്ലി പ്രാർത്ഥന നടക്കും. ഈ അവസരത്തിലാണ് മദ്യവിമുക്ത പ്രതിജ്ഞ.\nപന്ത്രണ്ട് നോയമ്പ് ഇവിടത്തെ ഒരു വ്രതാനുഷ്ഠാനമാണ്. ധനു ഒന്നിന് തുടങ്ങി പന്ത്രണ്ടിനാണ് പന്ത്രണ്ട് നോയമ്പ് അവസാനിക്കുന്നത്. ആ സമയത്ത് ധാരാളം ഭക്തർ ഇവിടെ വ്രതമെടുത്തു ദർശനം നടത്താറുണ്ട്. കന്നിമാസത്തിലെ നവരാത്രി മഹോത്സവവും വിജയദശമിനാളിലെ വിദ്യാരംഭവും ഇവിടെ വിശേഷമാണ്.\nകാട്ടിൽ വിറക് വെട്ടാൻ പോയ ഒരു വേടൻ തന്നെ കൊത്താൻ വന്ന സർപ്പത്തെ വെട്ടി. പക്ഷേ, അതു ചത്തില്ല. പിന്നീട് ഇതേ സർപ്പത്തെ ഒരു കുളക്കരയിലെ പുറ്റിന് മുകളിൽ കണ്ടപ്പോൾ വേടൻ വീണ്ടും അതിനെ ആക്രമിച്ചു. പക്ഷേ, ഇത്തവണ പുറ്റ് പൊട്ടി ജലപ്രവാഹമുണ്ടായി . അമ്പരന്നുനിന്ന വേടന് മുന്നിൽ ഒരു സന്യാസി പ്രത്യക്ഷപ്പെട്ട് അദ്ദേഹത്തെ ആശ്വസിപ്പിച്ചു. ഇതേ സമയം വേടന്റെ കുടുംബവും അവിടെയെത്തിയിരുന്നു. വെള്ളത്തിന് പാലും തേനും കലർന്ന നിറം വരുമ്പോൾ ജലപ്രവാഹം അവസാനിക്കുമെന്ന് സന്യാസി അവരോട് പറഞ്ഞു. പുറ്റിനകത്ത് ആദിപരാശക്തി ജലശയനം നടത്തിയ വെള്ളമാണിതെന്നും പുറ്റ് പൊളിച്ച് നോക്കിയാൽ ഒരു വിഗ്രഹം കാണാമെന്നും അദ്ദേഹം അവരോട് പറഞ്ഞു. അതിനെ വനദുർഗ്ഗയായി സങ്കല്പിച്ച് ആരാധിച്ചാൽ സർവ്വ ഐശ്വര്യവും ഉണ്ടാകുമെന്ന് പറഞ്ഞ് പുറ്റ് ഉടച്ച് സന്യാസി വിഗ്രഹം പുറത്തെടുത്തു. അതോടെ അദ്ദേഹം അപ്രത്യക്ഷനുമായി.\nഅന്ന് രാത്രിയിൽ സന്യാസിയായി പ്രത്യക്ഷപ്പെട്ടത് സാക്ഷാൽ നാരദമുനിയാണെന്നും വേടന് സ്വപ്നദർശനം ഉണ്ടായി. ആ വിഗ്രഹമാണ് ചക്കുളത്തുകാവിൽ കുടി കൊള്ളുന്നതെന്നാണ് ഐതിഹ്യം. അന്നുമുതൽ വേടനും കുടുംബവും ആ വനത്തിൽ തന്നെ താമസം തുടങ്ങി. എല്ലാ ദിവസവും കാട്ടിൽപ്പോയി വിറകും ഭക്ഷണങ്ങളും ശേഖരിച്ച് മൺകലത്തിൽ പാചകം ചെയ്താണ് അവർ കഴിഞ്ഞു പോന്നത്. ഉണ്ടാക്കുന്ന ഭക്ഷണത്തിൻറെ ഒരു പങ്ക് ദുർഗ്ഗാദേവിക്ക് നൽകിയ ശേഷമാണ് അവർ കഴിച്ചിരുന്നത്. ഒരു ദിവസം അവർക്ക് ഭക്ഷണ സാധനങ്ങൾ ശേഖരിച്ച് സമയത്തിനെത്താനായില്ല. അന്ന് ഭഗവതിക്ക് ഭക്ഷണം നൽകാനായില്ലെന്ന വിഷമത്തിലായിരുന്നു അവർ. എന്നാൽ പാചകത്തിനായി മരച്ചുവട്ടിൽ ചെന്നപ്പോൾ കലം നിറയെ ചോറും കറികളും കായ്കനികളും ഇരിക്കുന്ന കാഴ്ചയാണ് വേടനും കുടുംബവും കണ്ടത്. ആഹാര സാധനങ്ങൾ അവിടെയെത്തിയത് ദേവീകൃപ കൊണ്ടാണെന്ന് മനസ്സിലാക്കിയ അവർ ഭക്തികൊണ്ട് ഉച്ചത്തിൽ ദേവീമന്ത്രങ്ങൾ ഉരുവിട്ടു. ഇതേ സമയം ഒരു അശരീരിയും ഉണ്ടായി. അതിങ്ങനെയായിരുന്നു:\n“ മക്കളേ, നിങ്ങൾക്കുവേണ്ടിയുണ്ടാക്കിയതാണ് ഈ ആഹാരം. ആവശ്യത്തിന് കഴിച്ച് വിശ്രമിക്കുക. നിങ്ങളുടെ നിഷ്കളങ്ക ഭക്തിയിൽ ഞാൻ സന്തുഷ്ടയാണ്. തീരാദുഖങ്ങളിൽ പോലും എന്നെ കൈവിടാത്തവർക്ക് ഞാൻ ദാസിയും തോഴിയുമായിരിക്കും. ഭക്തിപൂർവ്വം ആര് എവിടെനിന്ന് വിളിച്ചാലും അവരോടൊപ്പം ഞാൻ എപ്പോഴും ഉണ്ടായിരിക്കും. ”\nഈ ഓർമ്മ പുതുക്കാനാണ് ചക്കുളത്ത് കാവിൽ ജനലക്ഷക്ഷങ്ങൾ പൊങ്കാലയിടുന്നത്. ഭക്തർ അമ്മയ്ക്ക് പൊങ്കാലയിടുമ്പോൾ അവരിലൊരാളായി അമ്മയും പൊങ്കാലയിടാനുണ്ടാകുമെന്നാണ് വിശ്വാസം. പിൽക്കാലത്ത് ആ വേടനും കുടുംബവും സ്ഥലം വിട്ടുപോകുകയും ബ്രാഹ്മണർ അവിടെ താമസമാക്കുകയും ചെയ്തു. അവരിൽ പ്രധാനിയായ പട്ടമന ഇല്ലത്തെ നമ്പൂതിരി താന്ത്രികവിധികളോടുകൂടിയ ക്ഷേത്രം ഇവിടെ പണികഴിപ്പിയ്ക്കുകയും ചെയ്തു. അങ്ങനെയാണ് ചക്കുളത്തുകാവ് ക്ഷേത്രം നിലവിൽ വന്നത്. 1981-ൽ ക്ഷേത്രത്തിൽ നടന്ന നവീകരണത്തിനുശേഷം അഷ്ടബാഹുക്കളോടുകൂടിയ വനദുർഗ്ഗയുടെ വിഗ്രഹം പ്രതിഷ്ഠിയ്ക്കുകയും ചെയ്തു.\nനീരേറ്റുപുറം ഗ്രാമത്തിന്റെ ഏതാണ്ട് ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം.\nഅധർമ്മത്തിൻന്റെയും തിന്മയുടെയും ഭൗതിക പ്രതീകമാണ് കാർത്തികസ്തംഭം. ഇത് കത്തിച്ച് ചാമ്പലാക്കുന്ന ചടങ്ങിലൂടെ തിന്മയെ അഗ്നി വിഴുങ്ങി നന്മ ആധിപത്യം സ്ഥാപിക്കുന്നു എന്നാണ് വിശ്വാസം. വൃശ്ചികമാസത്തിലെ തൃക്കാർത്തിക ദിവസമാണ് ഈ ചടങ്ങ് നടക്കുന്നത്. പൊക്കമുള്ള തൂണിൽ വാഴക്കച്ചി, പഴയ ഓലകൾ, പടക്കം, ദേവിയ്ക്ക് ചാർത്തിയ ഒരു വർഷത്തെ ഉടയാടകൾ എന്നിവ പൊതിഞ്ഞുകെട്ടി അതിന്മേൽ നാടിൻറെ സർവ്വ തിന്മകളെയും ആവാഹിക്കുന്നു. ദീപാരാധനയ്ക്ക് മുമ്പായി ഇത് കത്തിക്കും. നാടിൻറെ സർവ്വ പാപദോഷങ്ങളും ഇതോടെ തീരുമെന്നാണ് വിശ്വാസം.\nചക്കുളത്തുകാവിലെ ഏറ്റവും ശ്രദ്ധേയമായ അനുഷ്ഠാനമാണ് നാരീപൂജ. അന്നേദിവസം ഇന്ത്യയിലെ പ്രശസ്തരായ വനിതകളെ അതിഥിയായി ക്ഷണിച്ച് ഇവിടെ നാരീ പൂജയ്ക്കിരുത്താറുണ്ട്[അവലംബം ആവശ്യമാണ്].\nഅലങ്കൃത പീഠത്തിൽ സ്ത്രീകളെ ഇരുത്തി, ഭക്ത്യാദരപൂർവ്വം പൂജാരി ഇവരെ ദുർഗ്ഗാസങ്കൽപ്പത്തിൽ പൂജിക്കുന്നു. സ്ത്രീകൾ എവിടെ മാനിക്കപ്പെടുന്നുവോ അവിടെ ദേവതമാർ ആനന്ദിക്കുന്നുവെന്ന സങ്കല്പവും സ്ത്രീയെ ശക്തിസ്വരൂപിണിയായി ആരാധിക്കണമെന്ന താന്ത്രിക സങ്കല്പവുമാണ് ഇത്തരമൊരു പൂജയുടെ പൊരുൾ. സ്ത്രീയാണ് സൃഷ്ടിയുടെ അടിസ്ഥാനം എന്ന സങ്കൽപ്പത്തിൽ നിന്നാണ് ശാക്തേയർ മഹാദേവിയെ ആരാധിച്ചത്. ഈ വിശ്വാസപ്രകാരം സ്ത്രീകളെ ലോകമാതാവായ ആദിപരാശക്തിയുടെ പ്രതീകമായി ആരാധിക്കുന്ന ശാക്തേയ പൂജയാണിത്.\nപത്തനംതിട്ട ജില്ലയിലെ തിരുവല്ല നഗരത്തിൽ MC റോഡിൽ നിന്നും 12 കിലോമീറ്റർ മാറിയാണ് ചക്കുളത്തുകാവ് ശ്രീ ഭഗവതി ക്ഷേത്രം സ്ഥിതി ചെയ്യുന്നത്. തിരുവല്ല/ഹരിപ്പാട് റെയിൽവേ സ്റ്റേഷനുകളിൽ ഇറങ്ങിയും ഇവിടെയെത്താം.\n"https://ml.wikipedia.org/w/index.php?title=ചക്കുളത്തുകാവ്_ഭഗവതി_ക്ഷേത്രം&oldid=3494055" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 17 ഡിസംബർ 2020, സമയം: 15:16\nഈ താൾ അവസാനം തിരുത്തപ്പെട്ടത്: 15:16, 17 ഡിസംബർ 2020.


വ്യവസായ പാര്‍ക്കിന്‍റ സുരക്ഷാ വേലി തകര്‍ത്ത നിലയിലാണ്. പാര്‍ക്കിനകത്തെ വ്യവസായ സ്ഥാപനങ്ങളുടെ സുരക്ഷ സിഡ്കോ ഉറപ്പുവരുത്തണമെന്ന് പ്ലോട്ടുടമകള് ആവശ്യപ്പെട്ടു\n28 Jan, 2021 at 02:48 AM\nകോഴിക്കോട് മൂടാടി സിഡ്കോ വ്യവസായ പാര്‍ക്കിനകത്ത് സാമൂഹിക വിരുദ്ധരുടെ അഴിഞ്ഞാട്ടം. വ്യവസായ പാര്‍ക്കിന്‍റ സുരക്ഷാ വേലി തകര്‍ത്ത നിലയിലാണ്. പാര്‍ക്കിനകത്തെ വ്യവസായ സ്ഥാപനങ്ങളുടെ സുരക്ഷ സിഡ്കോ ഉറപ്പുവരുത്തണമെന്ന് പ്ലോട്ടുടമകള് ആവശ്യപ്പെട്ടു .\nചെറുകിട വ്യവസായ സംരംഭകര്‍ക്കായി 2008ല് സ്ഥാപിച്ച സിഡ്കോ വ്യവസായ പാര്‍ക്കിന് ഇനിയും ചുറ്റുമതില് സ്ഥാപിക്കാത്തതാണ് സാമൂഹിക വിരുദ്ധര്‍ക്ക് അഴിഞ്ഞാടന് അവസരമൊരുക്കുന്നത്. താത്കാലികമായി സംരംഭകര് തന്നെ സ്ഥാപിച്ച കമ്പിവേലി പൂര്‍ണ്ണമായി തകര്‍ത്ത നിലയിലാണ് .ഫാക്ടറി കെട്ടിടങ്ങളുടെ ചുമരുകളടക്കം തകര്‍ത്തത് കാണാം. പണിതീരാത്ത കെട്ടിടങ്ങളില് രാത്രിയില് മദ്യപരുടെ വിളയാട്ടമാണിവിടെ . മൂന്നരയേക്കര് ഭൂമിയില് 30 പ്ലാട്ടുകള് ഉണ്ടായിട്ടും സിഡ്കോ ഇതുവരെ വ്യവസായ പാര്‍ക്കിന്‍റെ സുരക്ഷ ഉറപ്പു വരുത്തിയിട്ടില്ല.\nഅടിസ്ഥാന സൌകര്യങ്ങളൊരുക്കുന്നതില് സിഡ്കോ അധികൃതര് വരുത്തിയ കാലതാമസവും സുരക്ഷാ സംവിധാനങ്ങളില്ലാത്തതും കാരണം ഭൂരിഭാഗം പ്ലോട്ടുടമകളും സംരംഭം തുടങ്ങാനാവാതെ കാത്തിരിപ്പിലാണ്. സര്‍ക്കാര് ഇടപെടല് വൈകിയാല് സംരംഭകര് പിന്‍മാറാനും സാധ്യതയുണ്ട്.


പ്രവാചക ശബ്‌ദം - ക്രൈസ്തവ ദൈവാലയം: ക്രിസ്തുവിന്റെ സാന്നിധ്യം നിറഞ്ഞുനിൽക്കുന്ന സ്ഥലം\nസ്വന്തം ലേഖകന് 22-06-2018 - Friday\n"അതിരാവിലെ അവന് വീണ്ടും ദേവാലയത്തിലേക്കു വന്നു. ജനങ്ങളെല്ലാം അവന്റെ അടുക്കലെത്തി. അവന് ഇരുന്ന് അവരെ പഠിപ്പിച്ചു" (യോഹ 8:2).\nയേശു ഏകരക്ഷകൻ: ജൂൺ 22\nക്രൈസ്തവ ദൈവാലയങ്ങള് കേവലം സമ്മേളന സ്ഥലങ്ങളല്ല. പിന്നെയോ, ക്രിസ്തുവില് അനുരഞ്ജനപ്പെടുകയും ഐക്യപ്പെടുകയും ചെയ്ത മനുഷ്യരോടൊപ്പമുള്ള ദൈവത്തിന്‍റെ വാസസ്ഥാനമാണ് അവ. പ്രസ്തുത സ്ഥലത്ത് ജീവിക്കുന്ന സഭയെ സൂചിപ്പിക്കുകയും ദൃശ്യമാക്കുകയും ചെയ്യുന്നവയാണ് ഓരോ ദൈവാലയങ്ങളും.\nവിശുദ്ധ കുര്‍ബ്ബാന ആഘോഷിക്കുകയും കാത്തുസൂക്ഷിക്കുകയും വിശ്വാസികള് സമ്മേളിക്കുകയും ചെയ്യുന്ന പ്രാര്‍ത്ഥനാഭവനമാണ് ദൈവാലയം. യാഗപീഠത്തില് നമുക്കായി, വിശ്വാസികളുടെ സഹായത്തിനും ആശ്വാസത്തിനുമായി സമര്‍പ്പിക്കപ്പെട്ട നമ്മുടെ രക്ഷകനായ ദൈവപുത്രന്‍റെ സാന്നിധ്യത്തെ ആരാധിക്കുന്ന ഈ ഭവനം ഭംഗിയുള്ളതും പ്രാര്‍ത്ഥനയ്ക്കും തിരുക്കര്‍മ്മങ്ങള്‍ക്കും ഇണങ്ങുന്നതുമായിരിക്കണം. ഈ ദൈവഭവനത്തെ രൂപപ്പെടുത്തിയിരിക്കുന്ന അടയാളങ്ങളുടെ സത്യവും സമന്വയവും, ക്രിസ്തു ഈ സ്ഥലത്ത് സന്നിഹിതനും പ്രവര്‍ത്തനനിരതനുമാണെന്നു കാണിക്കുന്നു.\nപുതിയ ഉടമ്പടിയുടെ ബലിപീഠം കര്‍ത്താവിന്‍റെ കുരിശാണ്. അവിടെനിന്നു പെസഹാരഹസ്യത്തിന്‍റെ കൂദാശകള് പുറപ്പെടുന്നു. ദൈവാലയത്തിന്‍റെ കേന്ദ്രമാകുന്ന ബലിപീഠത്തില്, കൗദാശികാടയാളങ്ങളിലൂടെ കുരിശിലെ യാഗം സന്നിഹിതമാക്കപ്പെടുന്നു. ബലിപീഠം കര്‍ത്താവിന്‍റെ ഭക്ഷണമേശയുമാണ്. അതിലേക്കു ദൈവജനം ക്ഷണിക്കപ്പെട്ടിരിക്കുന്നു. ചില പൗരസ്ത്യ ആരാധനക്രമങ്ങളില്, ബലിപീഠം ക്രിസ്തുവിന്റെ കബറിടത്തിന്‍റെ പ്രതീകം കൂടിയാണ്. 'ക്രിസ്തു യഥാര്‍ത്ഥത്തില് മരിക്കുകയും യഥാര്‍ത്ഥത്തില് ഉയിര്‍ക്കുകയും ചെയ്തു' എന്ന വലിയ സത്യം ഇതു സൂചിപ്പിക്കുന്നു.\nദൈവാലയങ്ങളില് സക്രാരി ഏറ്റവും യോഗ്യമായ സ്ഥലത്ത്, ഏറ്റവും കൂടുതല് ആദരവോടെ പ്രതിഷ്ഠിക്കപ്പെട്ടിരിക്കുന്നു. ദിവ്യകാരുണ്യ സക്രാരിയുടെ മാഹാത്മ്യം, സ്ഥാനം, സുരക്ഷിതത്വം എന്നിവ അള്‍ത്താരയിലെ വിശുദ്ധ കൂദാശയില് യഥാര്‍ത്ഥത്തില് സന്നിഹിതനായ കര്‍ത്താവിനോടുള്ള ആരാധനയെ പരിപോഷിപ്പിക്കുന്നു.\nപരിശുദ്ധാത്മാവിന്‍റെ ദാനത്തിന്‍റെ മുദ്രയുടെ കൗദാശികാടയാളമെന്ന നിലയില് അഭിഷേക കര്‍മ്മങ്ങളില് ഉപയോഗിക്കപ്പെടുന്ന വിശുദ്ധതൈലം (ക്രിസ/മൂറോന്) പരമ്പരാഗതമായി ബലിവേദിയില് (മദ്ബഹയില്) ഒരു സുരക്ഷിതസ്ഥാനത്തു സൂക്ഷിക്കപ്പെടുകയും ആദരിക്കപ്പെടുകയും ചെയ്തുവരുന്നു. ചില ദേവാലയങ്ങളിൽ ജ്ഞാനസ്നാനാര്‍ത്ഥികള്‍ക്കുള്ള തൈലവും രോഗീലേപനത്തിനുള്ള തൈലവും കൂടി അവിടെ സ്ഥാപിച്ചിരിക്കുന്നു.\nമെത്രാന്‍റെ സിംഹാസനം (Cathedra) അല്ലെങ്കില് വൈദികന്‍റെ ഇരിപ്പിടം, അദ്ദേഹം സമ്മേളനത്തില് അധ്യക്ഷസ്ഥാനം വഹിക്കുന്നതിന്‍റെയും പ്രാര്‍ത്ഥന നയിക്കുന്നതിന്‍റെയും ധര്‍മ്മത്തെ പ്രകടമാക്കുന്നു.\nവചനശുശ്രൂഷയുടെ സന്ദര്‍ഭത്തില് ജനങ്ങളുടെ ശ്രദ്ധ എളുപ്പത്തില് ആകര്‍ഷിക്കുന്നതിനു വേണ്ടി ദൈവത്തിന്‍റെ സന്ദേശം അറിയിക്കുവാനുള്ള ദൈവാലയത്തിലെ ഉചിതമായ ഒരു സ്ഥാനമാണ് വചനവേദി. ഇത് ദൈവവചനത്തിന്‍റെ മഹത്വം എടുത്തുകാണിക്കുന്നു.\nക്രൈസ്തവജീവിതം മാമ്മോദീസയോടുകൂടെ തുടങ്ങുന്നു. ദൈവാലയത്തില് മാമ്മോദീസാഘോഷണത്തിനുള്ള സ്ഥലം (മാമ്മോദീസാത്തൊട്ടി) ഉണ്ടായിരിക്കും. ഇത് മാമ്മോദീസ വ്രതങ്ങളുടെ സ്മരണ പോഷിപ്പിക്കുന്നതിനും (വിശുദ്ധ ജലം) ആവശ്യമാണ്.\nജീവിതത്തിന്‍റെ നവീകരണം പലപ്പോഴും അനുതാപം ആവശ്യപ്പെടുന്നു. അതുകൊണ്ട്, ദൈവാലയം അനുതാപത്തിന്‍റെയും പാപമോചനത്തിന്‍റെയും കരുണയുടെയും ഭാവം പ്രകടിപ്പിക്കുന്നു . അനുതാപികളെ സ്വീകരിക്കാന് ഉചിതമായ ഒരു സ്ഥാനം അതിനു ആവശ്യമാണ്. ഇവിടെ, അനുതപിക്കുന്ന ഓരോ മനുഷ്യനെയും കണ്ടുമുട്ടാൻ ക്രിസ്തു വന്നുചേരുന്നു.\nഅവസാനമായി ദൈവാലയത്തിന് യുഗാന്ത്യപരമായ ഒരു പ്രാധാന്യം കൂടിയുണ്ട്. ദൈവത്തിന്‍റെ ഭവനത്തില് പ്രവേശിക്കാന് നാം ഒരു പടിവാതില് കടക്കണം. പാപത്താല് മുറിവേറ്റ ഈ ലോകത്തു നിന്ന് സര്‍വമനുഷ്യരും വിളിക്കപ്പെട്ടിരിക്കുന്ന നവജീവന്‍റെ ലോകത്തിലേക്കുള്ള കടന്നുപോകലിനെ അത് സൂചിപ്പിക്കുന്നു. ദൈവജനം നടന്നടുത്തു കൊണ്ടിരിക്കുന്ന പിതൃഭവനത്തിന്‍റെ പ്രതീകമാണ് ദൃശ്യമായ ക്രൈസ്തവ ദൈവാലയം. അവിടെ അവരുടെ കണ്ണുകളില് നിന്ന് പിതാവ് കണ്ണീരു മുഴുവനും തുടച്ചുകളയുന്നു. ഇക്കാരണത്താല് ദൈവത്തിന്‍റെ സകല മക്കള്‍ക്കും വേണ്ടി തുറന്നിട്ടിരിക്കുന്ന, സ്വാഗതമരുളുന്ന ഒരു ഭവനമാണ് ദൈവാലയം.\nഒരു ക്രൈസ്തവ ദൈവാലയത്തിലേക്കു നാം പ്രവേശിക്കുമ്പോൾ ദൈവത്തിന്റെ വലിയ സാന്നിധ്യത്തിലേക്കാണ് നാം കടന്നുചെല്ലുന്നത്. അവിടെ ലോകരക്ഷകനായ യേശുക്രിസ്തുവിന്റെ ബലിപീഠമുണ്ട്, നമ്മുക്കു വേണ്ടി മുറിവേറ്റ അവിടുത്തെ ശരീരമുണ്ട്, നമ്മെ രക്ഷിക്കുന്ന അവിടുത്തെ വചനമുണ്ട്. ഓരോ ദേവാലയവും സര്‍വമനുഷ്യരും വിളിക്കപ്പെട്ടിരിക്കുന്ന സ്വർഗ്ഗരാജ്യത്തിന്റെ പ്രതീകമാണ്. കുര്‍ബ്ബാനയാകുന്ന വലിയ പ്രാര്‍ത്ഥനയെ വ്യാപിപ്പിക്കുന്നതും ആന്തരികമാക്കുന്നതുമായ ധ്യാനത്തിലേക്കും മൗനപ്രാര്‍ത്ഥനയിലേക്കും ക്ഷണിക്കുന്ന ഒരു സ്ഥലം കൂടിയാണ് ദൈവാലയം. അതിനാൽ തികഞ്ഞ ഗൗരവത്തോടെയും ഭയഭക്തി ബഹുമാനങ്ങളോടെയും ആയിരിക്കണം നാം ദൈവാലയങ്ങളിൽ പ്രവേശിക്കേണ്ടത്. അതു ഭംഗിയുള്ളതും പ്രാര്‍ത്ഥനയ്ക്കും തിരുക്കര്‍മ്മങ്ങള്‍ക്കും ഇണങ്ങുന്നതുമായി കാത്തുസൂക്ഷിക്കാൻ നമ്മുക്കു ശ്രമിക്കാം.


വരാപ്പുഴ കസ്റ്റഡി മരണം: ശ്രീജിത്തിന്റെ ഭാര്യയ്ക്ക് സര്‍ക്കാര് ജോലിയും പത്തുലക്ഷം ധനാസഹായവും | Kerala News Today\nവരാപ്പുഴ കസ്റ്റഡി മരണം: ശ്രീജിത്തിന്റെ ഭാര്യയ്ക്ക് സര്‍ക്കാര് ജോലിയും പത്തുലക്ഷം ധനാസഹായവും\nTOPICS:sreejithVarappuzha custody murder\nവരാപ്പുഴ കസ്റ്റഡി മരണത്തില് ഒടുവില് സര്‍ക്കാര് സഹായം. കസ്റ്റഡിയില് കൊല്ലപ്പെട്ട ശ്രീജിത്തിന്റെ ഭാര്യ അഖിലയ്ക്ക് സര്‍ക്കാര് ജോലിയും കുടുംബത്തിന് പത്തു ലക്ഷം രൂപ ധനസഹായവും നല്‍കാന് മന്ത്രിസഭാ യോഗത്തില് തീരുമാനം. ശ്രീജിത്ത് കസ്റ്റഡിയില് കൊല്ലപ്പെട്ടതാണെന്ന് കണ്ടെത്തിയിട്ടും പ്രതികളായ പോലീസുകാര് അറസ്റ്റിലായിട്ടും സര്‍ക്കാരിന്റെ ഭാഗത്തുനിന്ന് സഹായമൊന്നും പ്രഖ്യാപിക്കാതിരുന്നത് വലിയ വിമര്‍ശനത്തിന് ഇടയാക്കിയിരുന്നു. കുടുംബത്തിന് സഹായം നല്‍കണമെന്ന് മനുഷ്യാവകാശ കമ്മീഷനും സര്‍ക്കാരിനോട് നിര്‍ദേശിച്ചിരുന്നു.\nഅതിനിടെ, കേസില് ഇന്നലെ അറസ്റ്റിലായ വടക്കന് പറവൂര് സി.ഐ ക്രിസ്പിന് സാമിനെ അന്വേഷണ സംഘം ഇന്ന് പറവൂര് കോടതിയില് ഹാജരാക്കും. സി.ഐയ്‌ക്കെതിരെ ജാമ്യം ലഭിക്കാവുന്ന വകുപ്പുകളാണ് ചുമത്തിയിരിക്കുന്നത്. തെളിവുനശിപ്പിക്കല്, കോടതിയില് കൃത്രിമ രേഖ ഹാജരാക്കി, അന്യായമായി തടവില് വച്ചു തുടങ്ങിയ കുറ്റങ്ങളാണ് സി.ഐയ്‌ക്കെതിരെ ചുമത്തിയിരിക്കുന്നത്. ഏപ്രില് ആറിന് രാത്രി അറസ്റ്റിലായ ശ്രീജിത്ത് ഏഴിനാണ് അറസ്റ്റിലായത് എന്നാണ് സി.ഐ കോടതിയില് സമര്‍പ്പിച്ച രേഖയില് എഴുതിയിരുന്നത്. എന്നാല് സി.ഐ ശ്രീജിത്തിനെ മര്‍ദ്ദിച്ചിട്ടില്ലെന്നും അന്വേഷണ സംഘം കണ്ടെത്തിയിരുന്നു. ഇതിനാല് കൊലക്കുറ്റം ചുമത്തിയിട്ടില്ല.\nമുതിര്‍ന്ന ഉദ്യോഗസ്ഥനായതിനാല് പകല് സമയത്ത് കോടതിയില് എത്തിച്ചേക്കില്ലെന്നാണ് സൂചന. വൈകിട്ട് മജിസ്‌ട്രേറ്റിന്റെ വീട്ടില് ഹാജരാക്കിയേക്കും. കൂടുതല് ചോദ്യം ചെയ്യലിന് കസ്റ്റഡിയില് വാങ്ങാനും സാധ്യതയില്ല. ജാമ്യാപേക്ഷ വന്നാല് അന്വേഷണ സംഘം എതിര്‍ക്കുമോ എന്ന് വ്യക്തമല്ല. ജാമ്യം ലഭിച്ചില്ലെങ്കില് റിമാന്‍ഡ് ചെയ്യും.\nഅതേസമയം, കേസുമായി ബന്ധപ്പെട്ട് ആലുവ റൂറല് എസ്.പിയായിരുന്ന എ.വി ജോര്‍ജിനെയും അന്വേഷണ സംഘം ചോദ്യം ചെയ്യും. സി.ഐയുടെ മൊഴിയുടെ അടിസ്ഥാനത്തിലാണ്. എസ്.പിയുടെ കീഴിലുള്ള റൂറല് ടൈഗര് ഫോഴ്‌സിലെ മൂന്നു പോലീസുകാരാണ് ശ്രീജിത്തിനെ കസ്റ്റഡിയില് എടുത്തത്. ശ്രീജിത്ത് ഉള്‍പ്പെടെയുള്ളവരെ കസ്റ്റഡിയില് എടുക്കാന് നിര്‍ദേശം നല്‍കിയതും ആര്.ടി.എഫിനെ സഹായിക്കാന് ഗണേഷന് ഉള്‍പ്പെടെയുള്ളവരെ സമീപിക്കാന് നിര്‍ദേശിച്ചതും എസ്.പിയാണെന്നും സി.ഐ നല്‍കിയ മൊഴിയിലുണ്ടെന്നാണ് സൂചന.\nശ്രീജിത്തിനെ അറസ്റ്റ് ചെയ്തതിനു ശേഷമുള്ള എസ്.പിയുടെ ഫോണ് രേഖകളും പരിശോധിക്കും. ചോദ്യം ചെയ്യല് ഇന്നുണ്ടാവില്ല. വരും ദിവസങ്ങളില് ചോദ്യം ചെയ്യല് നടക്കുമെന്നാണ് സൂചന. കസ്റ്റഡി മരണത്തിനു പിന്നാലെ സി.ഐ അടക്കമുള്ളവര്‍ക്ക് സസ്‌പെന്‍ഷന് നല്‍കിയപ്പോള് എസ്.പിയെ പോലീസ് പോലീസ് അക്കാദമിയിലേക്ക് സ്ഥലംമാറ്റിയതിനെയും മനുഷ്യാവകാശ കമ്മീഷന് വിമര്‍ശിച്ചിരുന്നു.\nസര്‍ക്കാര് പ്രഖ്യാപിച്ച ധനസഹായവും ജോലിയും അര്‍ഹതപ്പെട്ടതാണെന്ന് ശ്രീജിത്തിന്റെ ഭാര്യ അഖില പ്രതികരിച്ചു. സങ്കടത്തോടെയാണെങ്കിലും സഹായം സ്വീകരിക്കും. പോലീസ് അന്വേഷണം ഇപ്പോള് ശരിയായ നിലയിലാണ്. കോടതിയിലേക്ക് എത്തുമ്പോള് വമ്പന്‍മാര് രക്ഷപ്പെടുമോ എന്ന് ഭയമുണ്ടെന്നും അവര് പറഞ്ഞു. സഹായത്തില് ആശ്വാസമുണ്ടെന്നും ഗൂഢാലോചനക്കാര് ഉള്‍പ്പെടെയുള്ളവരെ കൂടി പിടികൂടണമെന്നും ശ്രീജിത്തിന്റെ അമ്മയും പറഞ്ഞു.


VINU V JOHN and Press Cub | സാമൂഹിക മാദ്ധ്യമങ്ങളിലൂടെ അപകീർത്തിപ്പെടുത്തി; താങ്കളുടെ പ്രവർത്തി അച്ചടക്ക നടപടിക്ക് പര്യാപ്തം; കുറ്റവുമില്ല കുറ്റാരോപണുമില്ലാതെ കാരണം കാണിക്കൽ നോട്ടീസെന്ന് വിനു വി ജോണും; സങ്കേതത്തെ മദ്യവിമുക്തമാക്കിയ ഏഷ്യാനെറ്റ് അവതരാകനെ പ്രസ് ക്ലബ്ബ് പുറത്താക്കും - MarunadanMalayali.com\nJuly 29, 2016 | 01:53 PM IST | Permalink\nതിരുവനന്തപുരം: ഏഷ്യാനെറ്റ് ഔട്ട് പുട്ട് എഡിറ്ററും പ്രധാന അവതാരകനുമായ വിനു വി ജോൺ കൊടും കുറ്റം ചെയ്‌തെന്ന് തിരുവനന്തപുരം പ്രസ് ക്ലബ്ബിന്റെ നിരീക്ഷണം. എന്നാൽ കുറ്റമെന്താണെന്ന് പറയുന്നതുമില്ല. സാമൂഹ്യമാദ്ധ്യമങ്ങളിലൂടെ പ്രസ് ക്ലബ്ബിനെ വിനു വി ജോൺ അപകീർത്തിപ്പെടുത്തിയെന്നാണ് പ്രസ് ക്ലബ്ബിന്റെ കണ്ടെത്തൽ. ഓഗസ്റ്റ് ഒന്നിനകം വിശദീകരണം നൽകിയില്ലെങ്കിൽ വിനു വി ജോണിനെതിരെ അച്ചടക്ക നടപടിയെടുക്കുമെന്നാണ് മുന്നറിയിപ്പ്.\nവിനു വി ജോണിന് ഇന്നലെയാണ് പ്രസ് ക്ലബ്ബിന്റെ കാരണം കാണിക്കൽ നോട്ടീസ് ലഭിച്ചത്. ജൂലൈ 26ന് പ്രസ് ക്ലബ്ബിന്റെ അച്ചടക്ക സമിതി ചേർന്നെന്നും താങ്കളുടെ വിഷയത്തിൽ അച്ചടക്ക നടപടിക്ക് പര്യാപ്തമായ കുറ്റം കണ്ടെത്തിയെന്നും കാരണം കാണിക്കൽ നോട്ടീസിൽ വിശദീകരിക്കുന്നു. പ്രസ് ക്ലബ്ബിനെ സാമൂഹിക മാദ്ധ്യമങ്ങളിലൂടെ അപകീർത്തിപ്പെടുത്തും വിധം താങ്കളുടെ ഭാഗത്ത് നിന്ന് നീക്കമുണ്ടായതായി ജൂലൈ 10ന് ചേർന്ന ജനറൽ ബോഡിയിൽ ചർച്ചയുണ്ടായി. അതിന്റെ അടിസ്ഥാനത്തിലാണ് അച്ചടക്ക സമിതിയുടെ തീരുമാനമെന്നും കാരണം കാണിക്കൽ നോട്ടീസിൽ വിശദീകരിക്കുന്നു. ഇക്കാര്യത്തിൽ വിനു വി ജോണിന്റെ വിശദീകരണം എന്തു തന്നെയായാലും പ്രസ് ക്ലബ്ബിൽ നിന്ന് പുറത്താക്കാൻ തന്നെയാണ് നീക്കമെന്നാണ് സൂചന.\nഈ വിഷയവുമായി ബന്ധപ്പെട്ട് ഏഷ്യാനെറ്റിൽ ചേരിതിരുവുകൾ ഉണ്ടായിരുന്നു. ചിത്ര വിചിത്രം എന്ന പരിപാടിയിലെ ഏലസ് വിവാദം സംഭവങ്ങൾ ആളിക്കത്തിച്ചു. ഇതേ തുടർന്നുള്ള സമ്മർദ്ദങ്ങളാണ് പ്രസ് ക്ലബ്ബിന്റെ പെട്ടെന്നുള്ള കാരണം കാണിക്കൽ നോട്ടീസിന് കാരണമെന്നാണ് വാദം. വിവാദത്തിന്റെ പശ്ചാത്തലത്തിൽ വിനു വി ജോണിനെ ഏഷ്യാനെറ്റിൽ നിന്ന് പുറത്താക്കാനും നീക്കമുണ്ടായിരുന്നു. എന്നാൽ വിനു വി ജോണിന്റെ അഭിപ്രായ സ്വാതന്ത്ര്യത്തെ അനുകൂലിക്കുകയാണ് ഏഷ്യാനെറ്റ് ചെയ്ത്. ഇതിൽ പ്രതിഷേധിച്ചാണ് കെപി ജയ്ദീപ് ഏഷ്യാനെറ്റിൽ നിന്ന് രാജിവച്ച് ന്യൂസ് 18 കേരളയിലേക്ക് ചേക്കേറാനൊരുങ്ങുന്നത്. ഇതിനിടെയുണ്ടായ ഏലസ് വിവാദം ഏഷ്യാനെറ്റിലെ ജയ്ദീപ് വിഭാഗത്തെ ചൊടുപ്പിച്ചു. ഇതിന്റെ പ്രതിഫലനമാണ് വിനു വി ജോണിനെതിരെയുള്ള പ്രസ് ക്ലബ്ബിന്റെ ഷോകോസ് നോട്ടീസ്.\nപ്രസ് ക്ലബ് ഭരണസമിതിയിൽ ഏഷ്യാനെറ്റിൽ വിനു വി ജോണിനെ എതിർക്കുന്നവർക്ക് വ്യക്തമായ മേധാവിത്വമുണ്ട്. കാരണം കാണിക്കൽ നോട്ടീസ് നൽകുമ്പോൾ സ്വാഭാവികമായും ആരോപണം എന്തെന്ന് ചൂണ്ടിക്കാട്ടണം. എന്നാൽ വിനു വി ജോണിന് നൽകിയ കാരണം കാണിക്കൽ നോട്ടീസിൽ കാരണമെന്നും വ്യക്തമാക്കുന്നില്ല. പ്രത്യേകിച്ച് ഒരു വിഷയവും അതിൽ കാണിക്കുന്നുമില്ല. സോഷ്യൽ മീഡിയയിലൂടെ പ്രസ് ക്ലബ്ബിനെ എങ്ങനെ അപകീർത്തികരമായി പ്രവർത്തിച്ചുവെന്ന് അച്ചടക്ക സമിതി കണ്ടെത്തിയെന്നും പറയുന്നില്ല. സാധാരണ കാര്യകാരണങ്ങൾ വിശദീകരിച്ചാകും കാരണം കാണിക്കൽ നോട്ടീസ് നൽകുക. പ്രസ് ക്ലബ്ബിലെ സങ്കേതത്തിൽ മദ്യക്കച്ചവടം നടക്കുന്നുവെന്ന ആരോപണത്തിൽ കാരണം കാണിക്കൽ നോട്ടീസ് നൽകിയാൽ അതിലെ സത്യം വിനു വി ജോൺ വിശദീകരിക്കും.\nപ്രസ് ക്ലബ്ബിലെ തന്നെ അംഗങ്ങളായ വി എസ് ശ്യാംലാലും മുതിർന്ന മാദ്ധ്യമ പ്രവർത്തകനായ ചന്ദ്രമോഹനും സോഷ്യൽ മീഡിയയിലൂടെ സങ്കേതത്തിലെ മദ്യപാനത്തിന് സ്ഥിരീകരണം നൽകിയിട്ടുണ്ട്. മദ്യം വാങ്ങി എത്തിക്കാനും മറ്റുള്ള സംവിധാനം വിശദീകരിച്ചായിരുന്നു ചന്ദ്ര മോഹന്റെ പോസ്റ്റ്. മറ്റൊരു മുതിർന്ന മാദ്ധ്യമ പ്രവർത്തകൻ സങ്കേതത്തിലെ വെള്ളമടിയെ ന്യായീകരിച്ച് കലാകൗമുദിയിൽ ലേഖനവും എഴുതി. അതുകൊണ്ട് തന്നെ സങ്കേതത്തിൽ നിയമ വിരുദ്ധയമായി മദ്യപാനം നടക്കുന്നുവെന്ന് വ്യക്തമാണ്. പ്രസ് ക്ലബ്ബ് പൊതു സ്ഥലമല്ലെന്നും അതുകൊണ്ട് സ്വകാര്യസ്ഥലമായി കണ്ട് മദ്യപാനം നിയമവിരുദ്ധമല്ലെന്നുമാണ് ഈ മാദ്ധ്യമ പ്രവർത്തകർ വാദിച്ചിരുന്നത്. എന്നാൽ അവിടെ ബാറും അത്യാധുനിക സംവിധാനങ്ങളും ഉണ്ടെന്ന് ഏവർക്കും അറിയാവുന്നതുമാണ്. അതുകൊണ്ട് തന്നെയാണ് സങ്കേതത്തിലെ മദ്യപാനത്തെ പരാമർശിക്കാതെ വിനു വി ജോണിന് കാരണം കാണിക്കൽ നോട്ടീസ് നൽകിയത്. ഇതിലെ ഇരട്ടത്താപ്പ് ട്വിറ്ററിലൂടെ വിനു വി ജോൺ വിശദീകരിച്ചിട്ടുമുണ്ട്.\nഹിന്ദുവിലെ എ വിനോദും മംഗളത്തിലെ ഋഷി കെ മനോജും മാതൃഭൂമി ന്യൂസിലെ സീജി കടയ്ക്കലുമാണ് അച്ചടക്ക സമിതിയിലെ അംഗങ്ങൾ. ഇവർ കുറ്റക്കാരെന്ന് കണ്ടെത്തി നൽകിയ കാരണം കാണിക്കലിന് എന്ത് മറുപടി നൽകണമെന്ന ആശയക്കുഴപ്പം വിനു വി ജോണിനുണ്ട്. കാരണം കാണിക്കൽ നോട്ടീസിൽ എങ്ങനെ അപകീർത്തികരമായി പ്രവർത്തിച്ചുവെന്ന് വിശദീകരിക്കാത്തതാണ് ഇതിന് കാരണം. കാൽ നൂറ്റാണ്ടിലേറെയായി തിരുവനന്തപുരം പ്രസ്സ് ക്ലബ്ബിൽ അനധികൃതമായി പ്രവർത്തിച്ചിരുന്ന മദ്യശാല എക്‌സൈസ് അധികൃതർ ഇടപെട്ട് പൂട്ടിച്ചുവെന്ന് മറുനാടൻ മലയാളിയെ പോലെ മാദ്ധ്യമം പത്രവും റിപ്പോർട്ട് ചെയ്തിരുന്നു. എക്‌സൈസ് കമ്മീഷണർ ഋഷിരാജ്‌സിങ് മുൻകൈയെടുത്താണ് സങ്കേതം എന്ന പേരിൽ അറിയപ്പെട്ടിരുന്ന ബാർ പൂട്ടിച്ചത്. ലൈസൻസ് ഇല്ലാതെ ക്‌ളബ്ബുകളിൽ മദ്യ വിൽപനയോ മദ്യപാനമോ അനുവദിക്കില്ലെന്ന് എക്‌സൈസ് കമ്മീഷണറുടെ നിർദ്ദേശ പ്രകാരം ഉദ്യോഗസ്ഥർ പ്രസ്സ് ക്ലബ് ഭാരവാഹികളെ അറിയിച്ചിരുന്നു. സർക്കാരിലേക്കും ഈ വിവരം റിപ്പോർട്ട് ചെയ്തിരുന്നുവെന്നായിരുന്നു മാദ്ധ്യമത്തിലെ വാർത്ത.\nമാദ്ധ്യമം പത്രത്തിലെ പതിനഞ്ച് പേർ പ്രസ് ക്ലബ്ബിലെ അംഗങ്ങളാണ്. അതുകൊണ്ട് തന്നെ ഈ പത്രത്തിൽ ഇത്തരമൊരു വാർത്ത വരുമ്പോൾ പ്രസ് ക്ലബ്ബിൽ ബാറുണ്ടെന്നതിന് സ്ഥിരീകരണം കൂടിയാണ്. യു ഡി എഫ് സർക്കാരിന്റെ കാലത്തു ബാറുകൾ കൂട്ടത്തോടെ പൂട്ടിയപ്പോഴും സെക്രട്ടറിയേറ്റിന്റെ മൂക്കിനു താഴെ അനധികൃത ബാർ പ്രവർത്തിക്കുന്ന കാര്യം മാദ്ധ്യമം റിപ്പോർട്ട് ചെയ്തിരുന്നുവെന്നും ഇതേ വാർത്തിയിൽ പറയുന്നു. തുടർന്നു കുറച്ചു നാൾ ബാർ അടച്ചെങ്കിലും പിന്നീട് തുറന്നു പ്രവർത്തിച്ചു വരികയായിരുന്നു. പ്രസ് ക്ലബ് കെട്ടിടത്തിന്റെ ഭൂഗർഭ അറയിൽ പ്രവർത്തിക്കുന്ന ബാർ രണ്ടു വർഷം മുൻപ് സ്റ്റാർ ഹോട്ടലുകളിലെ ബാറുകളോട് കിട പിടിക്കുന്ന രീതിയിൽ പുതുക്കി പണിതിരുന്നു. എൽ ഡി എഫ് സർക്കാർ വന്ന ശേഷം എക്‌സൈസ് കമ്മീഷണറായി ചാർജെടുത്ത ഋഷിരാജ്‌സിങ് പ്രസ്സ് ക്ലബ്ബിനു സമീപത്തെ രണ്ടു ക്‌ളബ്ബുകളിൽ പരിശോധന നടത്തിയിട്ടും പ്രസ്സ് ക്ലബ് ബാറിനെ വിട്ടു കളഞ്ഞതു വലിയ തോതിൽ വിമർശത്തിന് ഇടയാക്കിയെന്നും മാദ്ധ്യമം പത്രം റിപ്പോർട്ട് ചെയ്തിരുന്നു.\nഅനധികൃതമായി എന്ത് സംഭവിച്ചാലും അത് തുറന്നുകാട്ടാൻ മാദ്ധ്യമ പ്രവർത്തകർ തയ്യാറാകണമെന്നാണ് പൊതുവേയുള്ള വയ്‌പ്പ്. പ്രസ് ക്ലബ്ബിലെ ബാറിനെതിരെ സാമൂഹിക മാദ്ധ്യമങ്ങളിലൂടെ ചർച്ചയാക്കി അത് പൂട്ടിക്കുന്നത് എങ്ങനെ ചട്ട ലംഘനമാകും. കുടിച്ച് മരിക്കുന്ന ജീവനുകളെ രക്ഷിക്കാനുള്ള ശ്രമമാണ് വിനു വി ജോൺ നടത്തിയതെന്ന് അഭിപ്രായമുള്ള മാദ്ധ്യമ പ്രവർത്തകരുമുണ്ട്. എന്നാൽ ഇവരെ ആരേയും സങ്കേതത്തിലെ വിഷയവുമായി ബന്ധപ്പെട്ട അച്ചടക്ക സമിതിയിൽ ഉൾപ്പെടുത്തിയില്ല. പകരം വിനു വി ജോൺ തെറ്റു ചെയ്തുവെന്ന് വാദിക്കുന്നവരെ തന്നെ വച്ചു. അതാണ് കാരണം കാണിക്കൽ നോട്ടീസിലേക്ക് കാര്യങ്ങളെത്തിച്ചതെന്ന അഭിപ്രായക്കാരാണ് ബഹുഭൂരിപക്ഷം പേരും. എന്നാൽ മറ്റുള്ളവരുടെ കായികശേഷി ഭയന്ന് ആരും തുറന്ന് സംസാരിക്കുന്നില്ലെന്നാണ് മുതിർന്ന മാദ്ധ്യമ പ്രവർത്തകർ പോലും പ്രതികരിക്കുന്നത്. വിനു വി ജോണിന് പ്രസ് ക്ലബ്ബ് അംഗത്വം നഷ്ടമാകുമെന്ന് തന്നെയാണ് ഇവരുടെ വിലയിരുത്തൽ.\nവിനു വി ജോൺ ട്വിറ്ററിൽ എഴുതിയതാണ് ബാർ അടച്ചു പൂട്ടലിലേക്ക് നയിച്ചത്. ഷെയിം ഓൺ യു സിങ്കം , നിങ്ങൾ വിചാരിച്ചാലും പത്രക്കാരുടെ അനധികൃത മദ്യ വിൽപന നിർത്താൻ കഴിയില്ല എന്നായിരുന്നു വിനുവിന്റെ ട്വീറ്റ്. ഇതിനെ അനുകൂലിച്ചും എതിർത്തും മാദ്ധ്യമ പ്രവർത്തകർ രംഗത്തു വന്നു. ഈ സാഹചര്യത്തിലാണ് എക്‌സൈസ് കേസ് വരുമെന്ന മുന്നറിയിപ്പ് അധികൃതർ നൽകിയത്. ബാർ ലൈസൻസ് ഇല്ലാതെയാണ് മദ്യപാനമെങ്കിൽ നിയമപരമായ നടപടി എടുക്കാം എന്നാണ് സർക്കാരിൽ നിന്നു നിർദ്ദേശം ലഭിച്ചത്. ബാറിന്റെ പ്രവർത്തിസമയം ഉച്ചക്ക് രണ്ടു മണിക്കൂറും രാത്രി മൂന്നു മണിക്കൂറുമായി അടുത്തയിടെ പരിമിതപ്പെടുത്തിയിരുന്നു. യാതൊരു സമയ ക്രമവും ബാധകമല്ലാതെ മുൻ കാലങ്ങളിൽ പാതിരാത്രി കഴിഞ്ഞും പ്രവർത്തിച്ചിരുന്ന സങ്കേതം തലസ്ഥാനത്തു നിരവധി പത്രപ്രവർത്തകരെ മുഴുക്കുടിയന്മാരും രോഗികളുമാക്കി മാറ്റി. മാനസിക സമ്മർദ്ദം അനുഭവിക്കുന്ന ജോലി ആയതിനാൽ ജോലി കഴിഞ്ഞു നേരെ ബാറിൽ എന്നതു ചിലർ ശീലമാക്കി. കുറഞ്ഞ ചെലവിൽ മദ്യപിക്കാം എന്നതു വരുമാനം കുറഞ്ഞ മാദ്ധ്യമ പ്രവർത്തകർ അനുഗ്രഹമായി കണ്ടു. പുതു തലമുറയിലെ ജേർണലിസ്റ്റുകൾ അവിടേക്ക് കൂടുതൽ ആകർഷിക്കപ്പെട്ടു.\nഎല്ലാ അനീതികളെയും ചോദ്യം ചെയ്യുന്ന മാദ്ധ്യമ സമൂഹം പച്ചയായ ഈ നിയമലംഘനം ഭരണഘടനാപരമായ അവകാശം പോലെയാണ് കണ്ടിരുന്നത്. അതിനെ ചോദ്യം ചെയ്യുന്നവരെ കൂട്ടത്തോടെ കടന്നാക്രമിച്ചു. പ്രസ്സ് ക്ലബ്ബ് ബാറിനെതിരെ മുൻപ് എക്‌സൈസ് കമ്മീഷണർക്ക് പരാതി കൊടുത്ത ചാനൽ ലേഖികയെ സമ്മർദം ചെലുത്തി പരാതി പിൻവലിപ്പിച്ചു. സർക്കാരുകൾ മാറി മാറി വന്നിട്ടും ആരും തൊടാൻ മടിക്കാതിരുന്ന സ്ഥാപനമാണ് അടച്ചു പൂട്ടാൻ നിർബന്ധിതമായത്.


Sports – World Indian News\nന്യൂഡൽഹി : 44-ാമത് ചെസ് ഒളിമ്പ്യാഡിൻറെ ടോർച്ച് റിലേ ഞായറാഴ്ച പ്രധാനമന്ത്രി നരേന്ദ്ര മോദി ഉദ്ഘാടനം ചെയ്യും. ഡൽഹി ഇന്ദിരാഗാന്ധി സ്റ്റേഡിയത്തിലാണ് തുടക്കം. ഈ അവസരത്തിൽ കേന്ദ്രമന്ത്രി അനുരാഗ് ഠാക്കൂർ പറഞ്ഞു, “ഈ 44-ാമത് ചെസ് ഒളിമ്പ്യാഡിൽ 188 രാജ്യങ്ങളിൽ നിന്നുള്ള 2000 ലധികം കളിക്കാർ പങ്കെടുക്കും. ചെസ്സ് ഒളിമ്പ്യാഡിൽ ഇതുവരെ ടോർച്ച് റിലേ ഇല്ലെങ്കിലും FIDE (ഇന്റർനാഷണൽ ചെസ് ഫെഡറേഷൻ) ഇന്ത്യയിൽ നിന്ന് ആദ്യമായി ടോർച്ച് റിലേ ചെയ്യാൻ തീരുമാനിച്ചു. ഈ ടോർച്ച് ഇന്ത്യയിലെ 75 വ്യത്യസ്ത സ്ഥലങ്ങളിലൂടെ കടന്നുപോകും. ഡൽഹിയിൽ നിന്ന് […]\nന്യൂഡൽഹി : ഇന്ത്യയുടെ സ്റ്റാർ അത്‌ലറ്റ് ഒളിമ്പിക് സ്വർണ്ണ മെഡൽ ജേതാവ് നീരജ് ചോപ്ര ഇന്ത്യയുടെ ബാഗിൽ മറ്റൊരു സ്വർണ്ണ മെഡൽ വെച്ചു. ടോക്കിയോ ഒളിമ്പിക്സിൽ രാജ്യത്തിന് നേട്ടങ്ങൾ സമ്മാനിച്ച താരം ഫിൻലൻഡിൽ നടന്ന കുർട്ടേൻ ഗെയിംസിൽ 86.89 മീറ്റർ എറിഞ്ഞാണ് സ്വർണ്ണ മെഡലിൽ തൻറെ പേര് കുറിച്ചത്. വിഷമകരമായ സാഹചര്യത്തിൽ ഈ മെഡൽ സ്വന്തമാക്കി നീരജ് താൻ തന്നെയാണ് യഥാർത്ഥ ചാമ്പ്യൻ എന്ന് ഒരിക്കൽ കൂടി തെളിയിച്ചു. 2012 ലണ്ടൻ ഒളിമ്പിക്‌സിൽ സ്വർണം നേടിയ ട്രിനിഡാഡ് ആൻഡ് […]\nഏകദിനത്തില് ലോക റെക്കോര്‍ഡ് സ്‌കോറുമായി ഇംഗ്ലണ്ട്\nഏകദിന ക്രിക്കറ്റിലെ ഏറ്റവും ഉയര്‍ന്ന ടീം സ്‌കോറെന്ന ലോക റെക്കോര്‍ഡ് വീണ്ടും തിരുത്തിക്കുറിച്ച് ഇംഗ്ലണ്ട്. നെതര്‍ലന്‍ഡ്‌സിനെതിരെ 50 ഓവറില് നാലു വിക്കറ്റിന് 498 റണ്‍സ് അടിച്ചുകൂട്ടിയാണ് ഇംഗ്ലണ്ട് അവരുടെ തന്നെ റെക്കോര്‍ഡ് തിരുത്തിയത്. 232 റണ്‍സിൻറെ വമ്പന് ജയം സ്വന്തമാക്കിയെങ്കിലും വെറും രണ്ട് റണ്‍സിന് 500 റണ്‍സ് നഷ്ടമായതിൻറെ നിരാശയിലായിരിക്കും ഇംഗ്ലീഷുകാര്. ഡേവിഡ് മലാന്, ഫിലിപ്പ് സാള്‍ട്ട്, ജോസ് ബട്ട്‌ലര് എന്നിവരുടെ തകര്‍പ്പന് സെഞ്ചുറികളാണ് ഇംഗ്ലണ്ടിനെ ലോക റെക്കോര്‍ഡിലെത്തിച്ചത്. 70 പന്ത് നേരിട്ട ബട്ട്ലര് പുറത്താകാതെ 162 […]\nകോമണ്‍വെല്‍ത്ത് ഗെയിംസ്: നീരജ് ചോപ്ര നയിക്കും\nഅടുത്ത മാസം ആരംഭിക്കാനിരിക്കുന്ന കോമണ്‍വെല്‍ത്ത് ഗെയിംസിനുള്ള 37 അംഗ ഇന്ത്യന് അത്ലറ്റിക് സംഘത്തെ ഒളിംപിക്‌സ് സ്വര്‍ണമെഡല് ജേതാവ് നീരജ് ചോപ്ര നയിക്കും. ജൂലൈ 28 മുതല് ഓഗസ്റ്റ് എട്ട് വരെ ഇംഗ്ലണ്ടിലെ ബര്‍മിംഗ്ഹാമിലാണ് കോമണ്‍വെല്‍ത്ത് ഗെയിംസ് നടക്കുക. ടീമില് പത്ത് മലയാളി താരങ്ങളുണ്ട്. അവിനാശ് സാബ്ലെ, സീമ പുനിയ, ദ്യുതി ചന്ദ്, ഹിമ ദാസ് തുടങ്ങിയ പ്രധാനതാരങ്ങളെല്ലാം സംഘത്തിലുണ്ട്. ഏഴ് പുരുഷ താരങ്ങളും മൂന്ന് വനിതാ താരങ്ങളുമാണ് ടീമിലെ മലയാളി സാന്നിധ്യം. അമോജ് ജേക്കബ്, നോഹ നിര്‍മല് […]\nJune 16, 2022 June 16, 2022 Anto\nമുംബൈ : അയര്‍ലണ്ടിനെതിരായ ടി20 പരമ്പരക്കുള്ള ഇന്ത്യന് ടീമിനെ പ്രഖ്യാപിച്ചു. ഐപിഎല്ലില് ഗുജറാത്ത് ടൈറ്റന്‍സിനെ കിരീടത്തിലേക്ക് നയിച്ച ഹാര്‍ദിക് പാണ്ഡ്യയാണ് ഇന്ത്യന് ക്യാപ്റ്റന്. ഭുവനേശ്വര് കുമാറാണ് വൈസ് ക്യാപ്റ്റന്. മലയാളി താരം സഞ്ജു സാംസണെ ടീമില് ഉള്‍പ്പെടുത്തിയപ്പോള് ഐപിഎല്ലില് തിളങ്ങി നിന്ന രാഹുല് ത്രിപാഠിയും ഇടം കണ്ടെത്തി. ദക്ഷിണാഫ്രിക്കക്കെതിരായ ടി20 പരമ്പരയില് ഇന്ത്യയെ നയിക്കുന്ന ഋഷഭ് പന്തിന് വിശ്രമം അനുവദിച്ചു. പരിക്കുകാരണം വീട്ടുനിന്ന സൂര്യകുമാര് യാദവ് ടീമില് തിരിച്ചെത്തി. സീനിയര് താരങ്ങള് ഇംഗ്ലണ്ടിനെതിരായ ടെസ്റ്റ് പരമ്പരയ്ക്കു പോകുന്നതിനാല് […]\nന്യൂഡല്‍ഹി : അയര്‍ലണ്ടും ഇന്ത്യയുമായുള്ള ടി20 മല്‍സരത്തിനുള്ള ടീമിൻറെ പരിശീലകരെയും സപ്പോര്‍ട്ട് സ്റ്റാഫിനെയും പ്രഖ്യാപിച്ചു. പരമ്പരയ്ക്കുള്ള ടീമിനെ ഇനിയും പ്രഖ്യാപിച്ചിട്ടില്ല. എന്നാല് നിരവധി പുതുമുഖങ്ങള് ടീമിലുണ്ടാകുമെന്നാണ് കരുതുന്നത്. നിലവില് ദക്ഷിണാഫ്രിക്കയ്‌ക്കെതിരെ നടക്കുന്ന പരമ്പരയിലെ വൈസ് ക്യാപ്റ്റന് ഹര്‍ദിക് പാണ്ഡ്യയായിരിക്കും അയര്‍ലണ്ടിനെതിരെയുള്ള ടീമിനെ നയിക്കുകയെന്നാണ് കരുതുന്നത്. ദക്ഷിണാഫ്രിക്കയ്ക്കെതിരായ പരമ്പരയിലെ അവസാന ടി20യില് പാണ്ഡ്യ നായകന് ആയേക്കുമെന്നും വാര്‍ത്തകളുണ്ട്. ഈയാഴ്ച അവസാനം ഇന്ത്യയുടെ മുഖ്യ താരങ്ങളെല്ലാം ഇംഗ്ലണ്ട് ടെസ്റ്റ് പരമ്പരയ്ക്കായി പോകുന്ന പശ്ചാത്തലത്തിലാണ് രണ്ടാം നായകൻറെ വരവ്. ജൂണ് 26, […]\nഒരു പരമ്പരയില് രണ്ട് തവണ വിരാട് കോഹ്ലിയെ പുറത്താക്കിയ അയര്‍ലണ്ട് താരം വിരമിച്ചു\nഡബ്ലിന് : അയര്‍ലണ്ട് താരം പീറ്റര് ചേസ് അന്താരാഷ്ട്ര ക്രിക്കറ്റില് നിന്ന് വിരമിക്കല് പ്രഖ്യാപിച്ചു. ഏതൊരു ബൗളറും നേടാന് ആഗ്രഹിക്കുന്ന മുന് ഇന്ത്യന് നായകന് വിരാട് കോഹ്ലിയുടെ വിക്കറ്റ്, രണ്ട് തവണ ഒരു ഒറ്റ സീരിസില് നേടിയ താരമാണ് പീറ്റര് ചേസ്. പരിക്കുകള് നിരന്തരം അലട്ടിയിരുന്ന 28-കാരന് ജൂണ്9-നാണ് തൻറെ എട്ട് വര്‍ഷത്തെ കരിയര് അവസാനിപ്പിച്ചത്. 2014ല് ശ്രീലങ്കയ്ക്കെതിരായ ലിസ്റ്റ് എ മത്സരത്തിലാണ് ചേസ് അയര്‍ലന്‍ഡിനായി അരങ്ങേറ്റം കുറിച്ചത്. 43 മത്സരങ്ങളില് രാജ്യത്തെ പ്രതിനിധീകരിച്ചു. […]\nഇന്ത്യയുടെ വമ്പന് സ്‌കോര് മറികടന്ന് ദക്ഷിണാഫ്രിക്കയ്ക്ക് വിജയം\nJune 10, 2022 June 10, 2022 Anto\nന്യൂഡല്‍ഹി : ദക്ഷിണാഫ്രിക്കയ്ക്കെതിരായ ആദ്യ ടി20യില് ഇന്ത്യക്ക് പരാജയം. 212 റണ്‍സിൻറെ വിജയലക്ഷ്യവുമായി ഇറങ്ങിയ ദക്ഷിണാഫ്രിക്ക മൂന്ന് വിക്കറ്റ് നഷ്ടത്തില് ലക്ഷ്യം കണ്ടു. പുറത്താകാതെ നിന്ന വാന്‍ഡര് ഡസന് (75 റണ്‍സ്), ഡേവിഡ് മില്ലര് (64 റണ്‍സ്) എന്നിവരുടെ ഇന്നിംഗ്‌സുകളാണ് ദക്ഷിണാഫ്രിക്കയ്ക്ക് അനായാസ വിജയം സമ്മാനിച്ചത്. തുടര്‍ച്ചയായ 13 കളികള് ജയിച്ച് ടി20യില് റെക്കോര്‍ഡ് ഇടാനുള്ള ഇന്ത്യന് മോഹങ്ങള്‍ക്കാണ് ആഫ്രിക്കന് തിരിച്ചടിയേറ്റത്. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യ നിശ്ചിത 20 ഓവറില് നാലു വിക്കറ്റ് നഷ്ടത്തിലാണ് […]


അജ്മാനില് പൊലീസ് അഞ്ചു പേരെ വെടിവെച്ച് കീഴ്പ്പെടുത്തി | Madhyamam\nHomechevron_rightSportschevron_rightOther Gameschevron_rightBadmintonchevron_rightഅജ്മാനില് പൊലീസ്...\ndate_range7Feb 2014 11:17 AM GMT\nഅജ്മാനില് പൊലീസ് അഞ്ചു പേരെ വെടിവെച്ച് കീഴ്പ്പെടുത്തി\nഅജ്മാൻ: ഇന്നലെ രാവിലെ അജ്മാൻ ഷാ൪ജാ റോഡിൽ അറബ് ബാങ്കിനടുത്ത് അജ്മാൻ പൊലീസ് വ്യൂഹം മയക്കുമരുന്ന് സംഘത്തിൽപ്പെട്ടതെന്ന് കരുതുന്ന അഞ്ചു പേരെ വെടിവെച്ച് കീഴ്പ്പെടുത്തി. പൊലീസും സംഘവും തമ്മിലുള്ള അപ്രതീക്ഷിത ഏറ്റുമുട്ടൽ പരിസരവാസികളേയും ഷോപ്പ് ജീവനക്കാരെയും ഏറെ നേരം പരിഭ്രാന്തിയിലാക്കി. വെടിവെപ്പിനെ തുട൪ന്ന് ഷോപ്പ് ജീവനക്കാ൪ പേടിച്ച് കടയിൽ നിന്ന് പുറത്തിറങ്ങാതെ അകത്ത് കഴിച്ചുക്കൂട്ടി .\nവെടി കൊണ്ട് ഓടി രക്ഷപെടാൻ ശ്രമിച്ച നൈജീരിയൻ സ്വദേശിയെ തുട൪ച്ചയായി കാലിന് വെടിവെച്ചാണ് പൊലീസ് കീഴ്പെടുത്തിയത്. പിടിക്കപെട്ടവരിൽ മൂന്ന് പാക്കിസ്താനികളും ഒരു അഫ്ഗാനിയുമുണ്ട് . മയക്കുമരുന്ന് വേട്ടയുടെ ഭാഗമായാണ് പൊലീസ് ഓപ്പറേഷൻ നടന്നത്.\nപ്രത്യേക വിവരം കിട്ടിയതിൻെറ അടിസ്ഥാനത്തിൽ ഇവരുടെ കാ൪ അജ്മാൻ പൊലീസ് വ്യവസായ മേഖലയിൽ നിന്ന് പിൻതുടരുകയായിരുന്നു. ഇതിനിടെ ഉൾവഴിയിലൂടെ കാ൪ പെട്ടെന്ന് അപ്രത്യക്ഷമായി.\nവാഹനത്തിന്റെനമ്പ൪ അടക്കമുള്ള വിവരങ്ങൾ വെച്ച് നാവിഗേഷൻെറ സഹായത്തോടെ പൊലീസ് അജ്മാനിലെ അറബ് ബാങ്കിനടുത് വാഹനമുള്ളതായി കണ്ടത്തി. പൊലീസിൻെറ നീക്കം മനസ്സിലാക്കി വാഹനം വീണ്ടും മുന്നോട്ട് എടുക്കാൻ ശ്രമിച്ചപ്പോൾ പൊലീസ് വ്യൂഹം വാഹനം വളഞ്ഞ് വാഹനത്തിൻെറ ചില്ലുകളും നാല് ടയറുകളും വെടിവെച്ച് തക൪ത്തു .\nഈ മേഖലയിൽ ധാരാളം സമയം വാഹന ഗതാഗതം തടസപ്പെട്ടു . പിടിക്കപ്പെട്ടവരുടെ പൂ൪ണ വിവരം പുറത്ത് വിട്ടിട്ടില്ല.


Accident – Malayalam News Portal\nOctober 18, 2021 October 18, 2021 admin\tAccident, child death\nചങ്ങരംകുളം: അടുപ്പില് നിന്ന് തിളച്ച വെള്ളം ഇറക്കുന്നതിനിടെ അച്ഛന് വഴുതി വീണു. തിളച്ചവെള്ളം തെറിച്ചുവീണു പൊള്ളലേറ്റ പിഞ്ചുകുഞ്ഞ് മരിച്ചു. ചങ്ങരംകുളം തെക്കേപ്പുരയ്ക്കല് ബാബു സരിത ദമ്ബതികളുടെ മകന് അമന് എസ്.\nOctober 7, 2021 October 7, 2021 admin\tAccident\nകൊടകര (തൃശൂര്): വെള്ളം കുടിക്കുന്നതിനിടെ വായിലെ കൃത്രിമപ്പല്ല് ഇളകി അന്നനാളത്തില് കുടുങ്ങിയ ഓട്ടോഡ്രൈവര് ചികിത്സയിലിരിക്കെ മരിച്ചു. കനകമല പാഴേത്ത് പറമ്ബില് തോമസിന്‍റെ മകന് ജെസ്റ്റിന് (38) ആണ് മരിച്ചത്.\nഭുവനേശ്വര്: ( 24.09.2021) പാലത്തിന് അടിയില് കുടുങ്ങിയ ആനയെ രക്ഷിക്കാനുള്ള ശ്രമം റിപോര്‍ട് ചെയ്യുന്നതിനിടെ മാധ്യമപ്രവര്‍ത്തകന് മരണപ്പെട്ടു. ഒഡീഷയിലെ ഒടിവി റിപോര്‍ടര് അരിന്ദം ദാസ് ആണ് മരണപ്പെട്ടത്. മുണ്ടാലിയിലെ മഹാനദിയിലായിരുന്നു


Shopping mall, gym, bars may close in kerala says cm\nസംസ്ഥാനത്ത് നിയന്ത്രണങ്ങൾ കടുപ്പിക്കുന്നു; ഷോപ്പിംഗ് മാൾ, ജിം, ബാറുകൾ എന്നിവ അടയ്ക്കേണ്ടി വരും\nവിവാഹ ചടങ്ങുകൾക്ക് പങ്കെടുക്കാവുന്ന ആളുകളുടെ എണ്ണം 75 ൽ നിന്ന് 50 ലേക്ക് ചുരുക്കി\nPublished on : 26 Apr, 2021 , 1:43 pm\nതിരുവനന്തപുരം: സിനിമാതിയേറ്റര്, ഷോപ്പിങ് മാള്, ജിംനേഷ്യം, ക്ലബ്, സ്‌പോര്‍ട്‌സ് കോംപ്ലക്‌സ് ,നീന്തല്‍ക്കുളം, വിനോദപാര്‍ക്ക്, വിദേശ മദ്യശാലകൾ, ബാറുകൾ എന്നിവയുടെ പ്രവര്‍ത്തനം തല്ക്കാലം വേണ്ടെന്ന് വെക്കാന് സര്‍വകക്ഷിയോഗത്തില് തീരുമാനമായതായി മുഖ്യമന്ത്രി പിണറായി വിജയന്. കോവിഡ് മാനദണ്ഡങ്ങള് കൃത്യമായി പാലിക്കാന് ജനങ്ങള് ജാഗ്രത പുലര്‍ത്തണമെന്നതാണ് സര്‍വകക്ഷിയോഗത്തിന്റെ പൊതു അഭ്യര്‍ഥനയെന്നും അദ്ദേഹം പറഞ്ഞു. സര്‍വകക്ഷിയോഗത്തില് എടുത്ത തീരുമാനങ്ങളെ കുറിച്ച് വിശദീകരിക്കുകയായിരുന്നു അദ്ദേഹം.\nവിവാഹ ചടങ്ങുകൾക്ക് പങ്കെടുക്കാവുന്ന ആളുകളുടെ എണ്ണം 75 ൽ നിന്ന് 50 ലേക്ക് ചുരുക്കി. വിവഹം, ഗൃഹപ്രവേശം തുടങ്ങിയ സ്വകാര്യ ചടങ്ങുകൾ കൊവിഡ് ജാഗ്രതാ പോർട്ടലിൽ രജിസ്റ്റർ ചെയ്യണം. മരണാനന്തര ചടങ്ങുകൾക്ക് 20 പേർക്ക് പങ്കെടുക്കാം.\nആരാധനാലയങ്ങളിലും കർശന നിയന്ത്രണം നടപ്പാക്കണമെന്ന് മുഖ്യമന്ത്രി പറഞ്ഞു. റമദാൻ ചടങ്ങുകളിൽ പള്ളികളിൽ പരമാവധി 50 പേർക്ക് മാത്രമേ പങ്കെടുക്കാവു. ചെറിയ പളളികളാണെങ്കിൽ എണ്ണം ഇനിയും ചുരുക്കണം. നമസ്കരിക്കാൻ പോകുന്നവർ പായ സ്വന്തമായി കൊണ്ടു പോകണം. ദേഹശുദ്ധി വരുത്താൻ ടാങ്കിലെ വെള്ളം ഉപയോഗിക്കരുത്. പകരം പൈപ്പ് വെള്ളം ഉപയോഗിക്കണം. ആരാധനാലയങ്ങളിൽ ഭക്ഷണവും തീർത്ഥവും നൽകുന്നത് ഒഴിവാക്കണം.\nസിനിമാ തിയേറ്റർ, ഷോപ്പിംഗ് മോൾ, ക്ലബ്, ജിംനേഷ്യം, ബാറുകൾ, സ്പോർട്ട്സ് കോംപ്ലക്സ്, വിദേശ മദ്യ ഷോപ്പുകൾ, പാർക്കുകൾ എന്നിവ തത്കാലം വേണ്ടെന്നു വയ്ക്കണമെന്നും മുഖ്യമന്ത്രി പറഞ്ഞു.\nസ്വകാര്യ സ്ഥാപനങ്ങളിൽ ജീവനക്കാരെ പരമാവധി ചുരുക്കണമെന്നും മുഖ്യമന്ത്രി പറഞ്ഞു. കടകളും റസ്റ്റോറന്റുകളും 7.30 വരെ പ്രവർത്തിക്കാം. റസ്റ്റോറന്റുകളിൽ പാഴ്സൽ9മണി വരെ നൽകാം.\nവോട്ടെണ്ണല് ദിനമായ മെയ് രണ്ടിനും അടുത്തദിവസങ്ങളിലും ആഹ്ലാദപ്രകടനങ്ങള് പൂര്‍ണമായും ഒഴിവാക്കണം. വോട്ടെണ്ണല് കേന്ദ്രത്തില് അതുമായി ബന്ധപ്പെട്ട ചുമതലയുളളവര് മാത്രം പോയാല് മതി. പൊതുജനങ്ങള് വോട്ടെണ്ണല് കേന്ദ്രത്തില് പോകരുതെന്നാണ് തീരുമാനം. വോട്ടെണ്ണല്ലിന് നിയോഗിക്കപ്പെട്ട ഉദ്യോഗസ്ഥര്, രാഷ്ട്രീയ പാര്‍ട്ടികളുടെ കൗണ്ടിങ് ഏജന്റുമാര്, മാധ്യമപ്രവര്‍ത്തകര് എന്നിവര്‍ക്ക് മാത്രമേ പ്രവേശനമുളളൂ. രണ്ടുഡോസ് വാക്‌സിനെടുത്തവര്‍ക്കും 72 മണിക്കറിനകം നടത്തിയ ആര്‍ടിപിസിആര് പരിശോധനാഫലം നെഗറ്റീവ് ആയവര്‍ക്കും മാത്രമായി വോട്ടെണ്ണല് കേന്ദ്രത്തിലേക്കുളള പ്രവേശനം പരിമിതപ്പെടുത്തും. ഉദ്യോഗസ്ഥരായാലും ഈ നിബന്ധന പാലിക്കണം.\nസര്‍ക്കാര്,സ്വകാര്യ വിദ്യാലയങ്ങളിലെ ക്ലാസുകള് പൂര്‍ണമായും ഓണ്‍ലൈന് മതിയെന്ന് തീരുമാനിച്ചതായും മുഖ്യമന്ത്രി പറഞ്ഞു. വിദ്യാര്‍ഥികള് താമസിക്കുന്ന ഹേസ്റ്റലുകളിലും കര്‍ശന നിയന്ത്രണങ്ങള് ഏര്‍പ്പെടുത്തിയിരിക്കുകയാണ്. കോവിഡ് മാനദണ്ഡങ്ങള് പാലിക്കാത്ത മാര്‍ക്കറ്റുകളും മാളുകളും രണ്ടുദിവസം പൂര്‍ണമായും അടച്ചിടും. കോവിഡ് മാനദണ്ഡങ്ങളുടെ ലംഘനത്തിന്റെ തോത് അനുസരിച്ച് ഇത്തരം അടച്ചിടലുകള് കൂടുതല് ദിവസത്തേക്ക് വേണ്ടതുണ്ടെങ്കില് കൂടുതല് ദിവസത്തേക്ക് അടച്ചിടും.\nരാത്രി ഒമ്പത് മുതല് പുലര്‍ച്ചെ അഞ്ചുവരെയുളള രാത്രികാല നിയന്ത്രണം ഏപ്രില് 20 മുതല് സംസ്ഥാനത്ത് നിലവിലുണ്ട്. ഈ സമയങ്ങളില് ഒരു തരത്തിലുളള ഒത്തു ചേരലും പാടില്ല. എന്നാല് അവശ്യ സേവനങ്ങള്‍ക്കും ആശുപത്രികള് മരുന്നു ഷോപ്പുകള് പാല്‍വിതരണം മാധ്യമങ്ങള് എന്നിവയ്ക്കും ഈ നിയന്ത്രണങ്ങളില് നിന്ന് ഇളവ് നല്‍കിയിട്ടുണ്ട്. കടകളും റെസ്റ്റോറന്റുകളും രാത്രി 7.30വരെയാണ് പ്രവര്‍ത്തിക്കുന്നത്. ആ നിയന്ത്രണവും തുടരേണ്ടി വരും. എന്നാല് രാത്രി9വരെ റെസ്റ്റോറന്റുകള്‍ക്ക് ഭക്ഷണം പാഴ്‌സലായി നല്‍കാം. കടകള് പ്രവര്‍ത്തിക്കുമ്പോള് ആളുകളുമായുളള സമ്പര്‍ക്കം പരമാവധി കുറക്കണം. ഹോം ഡെലിവറി നടത്താന് സ്ഥാപനങ്ങള് തയ്യാറാകണം.\nറേഷന്‍കടകളുടെ പ്രവര്‍ത്തന സമയം ചുരുക്കണമെന്ന ആവശ്യം പരിശോധിക്കുമെന്നും മുഖ്യമന്ത്രി അറിയിച്ചു.


മുഖ പുസ്തകം ഒരു അഞ്ചാമിടം http://www.gangaview.blogspot.in\nമുഖ പുസ്തകം ഒരു അഞ്ചാമിടം\nPosted by ganga dharan ɯɐʞʞɐuuǝɹı in allposts, computer tip, facebook, facebook tip, GANGA DHARAN MAKKANNERI, mukha pusthamkam, social networking, techi savy\nമുഖപുസ്തകത്തിന്റെ സ്വാധീനം ഇന്ന് സര്‍വ്വ മേഖലകളിലേക്കും കടന്നുവന്നിരിക്കുന്നു. ഫേസ്ബുക്കില് പേജ് ഇല്ലാത്ത പ്രോഡക്ടുകളോ സര്‍വീസുകളോ ഇല്ല. എല്ലാ വെബ്‌സൈറ്റുകളിലും ലൈക്ക് ലിങ്കുകള് നല്‍കുന്നു. ഫേസ്ബുക്കാകട്ടെ അംഗങ്ങളുടെ സ്വകാര്യതയിലേക്ക് കൂടുതല് കൂടുതല് നുഴഞ്ഞുകയറുന്നു എന്ന ആക്ഷേപം കേള്‍ക്കുന്നു. കഴിഞ്ഞ ഒന്നു ഒന്നര വര്‍ഷം കൊണ്ടാണ് മലയാളഭാഷയിലുള്ള പോസ്റ്റുകള് ഫേസ്ബുക്കില് സാര്‍വത്രികമായത്. അതൊന്നിച്ചുതന്നെ മലയാളികളുടെ ഒരു പാട് ഗ്രൂപ്പുകള് ഫേസ് ബുക്കില് രൂപീകരിക്കപ്പെട്ടു. കൊച്ചുവര്‍ത്തമാനം പറയാന് രൂപീകരിക്കപ്പെട്ട ഗ്രൂപ്പുകളുടെ ഇടയില് ഒരു സമാന്തര മീഡിയ പോലെ ഗൗരവമേറിയ ഗ്രൂപ്പുകള് രൂപപ്പെട്ടു. ഫിഫ്ത്ത് എസ്റ്റേറ്റ് എന്നു പറയാവുന്ന വിധത്തില് സാഹിത്യപ്രവര്‍ത്തനങ്ങളും, വാര്‍ത്തകളും, ചര്‍ച്ചകളും, കാഴ്ചകളും, കേള്‍വികളും നിരന്തരം പോസ്റ്റ് ചെയ്യപ്പടുകയും അനുഭവിക്കപ്പെടുകയും ചെയ്യുന്നു. പല ഗ്രൂപ്പുകളും ഇക്കാര്യത്തില് അതിപ്രധാനമായ പങ്കാണ് വഹിക്കുന്നത്.\nഅതേസമയം ഗൗരവമേറിയ രാഷ്ട്രീയ പ്രശ്‌നങ്ങളിലും ഇന്റര്‍നെറ്റ് കൂട്ടായ്മകള് ചലനമുണ്ടാക്കി. ചില രാജ്യങ്ങളില് ആഞ്ഞടിച്ച മുല്ലപ്പൂവിപ്ലവം എന്ന പേരില് അറിയപ്പെടുന്ന പ്രക്ഷോഭങ്ങള്‍ക്കും പിന്നില് ഫേസ് ബുക്കടക്കമുള്ള സോഷ്യല് നെറ്റ് വര്‍ക്കിംഗ് സൈറ്റുകള് പ്രധാന പങ്കുവഹിച്ചിട്ടുണ്ട്. ഇന്ത്യയിലെ അണ്ണാഹസാരെ സംഘത്തിന്റെ സമരം ആളിപ്പടര്‍ന്നത് ഈ പ്ലാറ്റ്‌ഫോം വഴിയായിരുന്നല്ലോ. കേരളത്തില് മുല്ലപ്പെരിയാര് വിഷയത്തില് അഭിപ്രായം രൂപീകരിക്കുന്നതിന് വലിയ തോതിലുള്ള ശ്രമങ്ങള് ഉണ്ടായി.\nപക്ഷ, ഇങ്ങനെയൊക്കെ ആണെങ്കിലും ഫേസ്ബുക്കുപോലെയുള്ള നെറ്റ് വര്‍ക്കിംഗ് ടൂളുകള് ഇന്നും സാധാരണക്കാരന് അപ്രാപ്യമാണ്. ദന്തഗോപുരങ്ങളില് വസിക്കുന്നവര് മാത്രം ഉപഭോഗം നടത്തുന്ന എന്തോ ഒരു സാധനമാണ് ഫേസ്ബുക്കും മറ്റുമെന്നാണല്ലോ സാധാരണക്കാര് കരുതുന്നത്.\nശിഹാബുദ്ധീന് (കൊയിലാണ്ടി കൂട്ടം)\nഎന്നാല് ചില ഗ്രൂപ്പുകള് മുഖപുസ്തകത്തിന്റെ ആകാശത്തിലെ ചെറിയ സ്റ്റാറ്റസ് വിന്‍ഡോയില് നിന്ന് പുറത്തെ പച്ചമണ്ണിലേക്കിറങ്ങി വരുന്നത് ഒരു ശുഭോദര്‍ക്കമായ കാര്യമാണ്. ചില പ്രമുഖ ഗ്രൂപ്പുകള് പുസ്തക പ്രസിദ്ധീകരണവുമായി മുന്നോട്ടുവരുന്നു. ഫേസ്ബുക്ക് സൃഷ്ടികളെ മുഖ്യധാരയിലേക്ക് കൊണ്ടുവരാനുള്ള ശ്രമമാണ് അവര് നടത്തുന്നത്. ചില ഗ്രൂപ്പുകള് സ്വന്തമായി ഒരു കോര്‍പ്പറേറ്റ് സ്ഥാപനമാവാനുള്ള ശ്രമം നടത്തുന്നു. വിഷ്വലൈസേഷന് പ്രോജക്ടുകള് നടപ്പാക്കാനുള്ള ശ്രമമാണ് അവര് നടത്തുന്നത്. പല ഗ്രൂപ്പുകളും രക്തദാനം, അവയവദാനം മുതലായ പ്രവര്‍ത്തനങ്ങളില് ഫലപ്രദമായി ഏര്‍പ്പെടുന്നു. ചിലര് കവിയരങ്ങ്, മല്‍സരങ്ങള് എന്നിവ ഏര്‍പ്പെടുത്തുന്നു. ഈയിടെ ഒരു പ്രമുഖഗ്രൂപ്പ് കേരളത്തിലെ ഒരു മുഖ്യധാരാ കവിയെ സഹായിക്കാന് വലിയ ശ്രമം നടത്തുകയുണ്ടായി. അങ്ങനെ പൊതുജനങ്ങളും ഫേസ്ബുക്കും തമ്മിലുള്ള അകലം കുറയ്ക്കാന് ഇവയുടെ പ്രവര്‍ത്തനം സഹായിക്കുന്നു. വരുംകാലത്ത് വലിയതോതിലുള്ള ഇടപെടല് നടത്താന് ഈ ഗ്രൂപ്പുകള്‍ക്ക് സാധിക്കും എന്നുതന്നെയാണ് ഞാന് കരുതുന്നത്.\nഈയിടെ 'കൊയിലാണ്ടി കൂട്ടം' എന്ന ഗ്രൂപ്പ് അവരുടെ ഒന്നാം വാര്‍ഷികം വലിയ പരിപാടികളോടെ ആഘോഷിച്ചപ്പോള് അത് വലിയ പ്രതികരണമുണ്ടാക്കി. കൊയിലാണ്ടിയിലും ഗള്‍ഫ് രാജ്യങ്ങളിലും അവര് പരിപാടികള് സംഘടിപ്പിച്ചു. കൊയിലാണ്ടിയില് സംഘടിപ്പിച്ച 'പാഥേയം' എന്ന പരിപാടി മാതൃകാപരമായിരുന്നു. മതസൗഹാര്‍ദ്ദത്തിന്റെ ഉത്തമ മാതൃകയായ ഈ ഗ്രൂപ്പ് വെറും പോസ്റ്റ്, ലൈക്ക്, കമന്റ് എന്നിവയില് ചുറ്റിത്തിരിയാതെ പല പുതുമയാര്‍ന്ന പ്രവര്‍ത്തനങ്ങളും നടത്തുന്ന ഗ്രൂപ്പാണ്.\nവൃഥാവ്യായാമ സാഹിത്യങ്ങളും, വായാടിക്കവിതകളും, ഞരമ്പുരോഗികളുടെ വിളയാട്ടങ്ങളും, ഒളിഞ്ഞുനോട്ടക്കാരുടെ സാഫല്യവും, അരുതാക്കാഴ്ചകളുടെ ബലംപ്രയോഗിച്ചുള്ള കാണിക്കലും, തുടങ്ങി ഒരുപാട് വേണ്ടാത്തരങ്ങള് ഉണ്ടെങ്കിലും അതിനൊക്കെ ഇടയില് നന്മയുടെ നുറുങ്ങുവെളിച്ചങ്ങളുമായി ഫേസ്ബുക്കുഗ്രൂപ്പുകള് ഉയര്‍ന്നുവരുന്നത് സുന്ദരമായ കാഴ്ചയാണ്. സമൂഹത്തില് മാറ്റത്തിന്റെ പടവാളാവുന്ന ഒരു സൂര്യതേജസ്സായി ഈ നുറുങ്ങുവെളിച്ചങ്ങളെ ഫേസ്ബുക്ക് അക്ടിവിസ്റ്റുകള് സമീപഭാവിയില് തന്നെ മാറ്റിയെടുക്കും എന്നു കരുതാം. കൂട്ടായ്മകള് കേരളത്തിലെ സ്ത്രീശാക്തീകരണത്തിന് സഹായിച്ച പോലെ സാധാരണക്കാരനോടൊട്ടി നിന്നുകൊണ്ട് അവന്റെ പ്രശ്‌നങ്ങള് പരിഹരിക്കാനൊരു കൈത്താങ്ങായി അവ മാറട്ടെ!


മുങ്ങിനടക്കുകയായിരുന്ന മോഷണക്കേസ് പ്രതി അറസ്റ്റിൽ, Wayanad,Wayanad News,വയനാട് വാർത്തകൾ,Wayanad District News,Wayanad News Today\nമുങ്ങിനടക്കുകയായിരുന്ന മോഷണക്കേസ് പ്രതി അറസ്റ്റിൽ\nമാനന്തവാടി : നാലുവർഷമായി മുങ്ങിനടക്കുകയായിരുന്ന മോഷണക്കേസ് പ്രതിയെ മാനന്തവാടി പോലീസ് അറസ്റ്റ് ചെയ്തു. മാനന്തവാടി അഞ്ചാംമൈൽ കുനിയിൽ അയൂബ് (41) ആണ് അറസ്റ്റിലായത്. ഇയാളിൽ നിന്ന് മോഷണമുതലുകൾ വാങ്ങിയിരുന്ന കോഴിക്കോട് പന്നിയങ്കര ബിച്ച മൻസിലിൽ അബ്ദുൾ നാസറിനെയും (ആഷിക്ക്-54) പോലീസ് അറസ്റ്റു ചെയ്തു. കളമശ്ശേരി പോലീസിന്‍റെ സഹായത്തോടെ എറണാകുളത്തു നിന്നാണ് അയൂബിനെ ബുധനാഴ്ച മാനന്തവാടി പോലീസ് കസ്റ്റഡിയിലെടുത്തത്. അബ്ദുൾ നാസറിനെ കോഴിക്കോട്ടുനിന്നും പിടികൂടി.\n2018-ൽ അഞ്ചാംമൈലിലെ കാട്ടിൽ ഉസ്മാന്‍റെ വീട്ടിൽനിന്ന് 30 പവൻ മോഷ്ടിച്ച കേസിൽ പ്രതിയായതോടെയാണ് അയൂബ് നാടുവിട്ടത്. ഇതേവർഷം എടവക ചുണ്ടമുക്കിലെ അടുവാട്ട് കുഞ്ഞബ്ദുള്ളയുടെ വീട്ടിൽ നിന്നും ഇരുപത്തിയെട്ടര പവൻ സ്വർണവും മോഷ്ടിച്ചിരുന്നു. ഓട്ടോഡ്രൈവറായിരുന്ന അയൂബ് ഓട്ടംപോകുന്ന വീടുകൾ നോക്കിവെച്ച ശേഷം മോഷണം നടത്തുന്നരീതിയാണ് സ്വീകരിച്ചതെന്ന് പോലീസ് പറഞ്ഞു. മോഷണത്തിനുള്ള സാമഗ്രികളും വാഹനത്തിൽ സൂക്ഷിച്ചിരുന്നു. പോലീസ് പിന്തുടരുന്നുണ്ടെന്ന സംശയം തോന്നിയ അയൂബ് കോഴിക്കോട്ടേക്കാണ് ആദ്യം നാടുവിട്ടത്. തിരുവനന്തപുരം, കൊല്ലം, എറണാകുളം ജില്ലകളിലായി പല ജോലികളിൽ ഏർപ്പെട്ടു. ഇതിനിടെയാണ് അയൂബ് എറണാകുളത്തുണ്ടെന്ന വിവരം മാനന്തവാടി ഡിവൈ.എസ്.പി. എ.പി. ചന്ദ്രനു ലഭിച്ചത്. മാനന്തവാടി ഇൻസ്പെക്ടർ എം.എം. അബ്ദുൾകരീം, എസ്.ഐ. ബിജു ആൻറണി വെള്ളമുണ്ട സ്റ്റേഷനിലെ എ.എസ്.ഐ. ബിജു വർഗീസ് എന്നിവരുടെ നേതൃത്വത്തിലാണ് പോലീസ് പിന്നീട് അന്വേഷണം നടത്തിയത്. അയൂബിനെ ഏറെനാളുകൾ നിരീക്ഷിച്ചശേഷമാണ് പോലീസ് കസ്റ്റഡിയിലെടുത്ത് അറസ്റ്റ് രേഖപ്പെടുത്തിയത്.\n2006-ൽ കോഴിക്കോട് മെഡിക്കൽ കോളേജ് സ്റ്റേഷനിൽ അയൂബിന്‍റെ പേരിൽ മോഷണക്കേസ് രജിസ്റ്റർചെയ്തിട്ടുണ്ടെന്ന് പോലീസ് പറഞ്ഞു. 2014-ൽ അഞ്ചാംമൈലിലെ നുച്യൻ മൊയ്തുവിന്‍റെ വീട്ടിൽനിന്ന് പത്തര പവനും ഒന്നേമുക്കാൽ ലക്ഷംരൂപയും കവർന്ന കേസിലും പുതുശ്ശേരിക്കടവിലെ അബ്ദുള്ളയുടെ വീട്ടിൽനിന്ന് എട്ടുപവൻ കവർന്ന കേസിലും അയൂബ് പ്രതിയാണെന്ന് പോലീസ് പറഞ്ഞു.\nമാനന്തവാടി സ്റ്റേഷനിലെ പ്രൊബേഷണറി എസ്.ഐ. വിഷ്ണുരാജൻ, എ.എസ്.ഐ.മാരായ എം. സന്ദീപ്, മെർവിൻ ഡിക്രൂസ്, എ. നൗഷാദ്, സീനിയർ സിവിൽ പോലീസ് ഓഫീസർമാരായ റോയ് തോമസ്, വി. ബഷീർ, വെള്ളമുണ്ട സ്റ്റേഷനിലെ സീനിയർ സിവിൽ പോലീസ് ഓഫീസർ സി. ഹക്കീം, സിവിൽ പോലീസ് ഓഫീസർ വി.കെ. വിപിൻ, മാനന്തവാടി സ്റ്റേഷനിലെ സിവിൽ പോലീസ് ഓഫീസർമാരായ കെ.എം. അഫ്സൽ, എം.എ. സുധീഷ്, പി.എസ്. അജീഷ്, ജിക്സൺ ജെയിംസ്, പോലീസ് ഡ്രൈവർമാരായ കെ.വി. ബൈജു, ബി. ഇബ്രാഹിം എന്നിവരും കേസന്വേഷണത്തിൽ പങ്കെടുത്തു.


കായിക വേദിയില് നിന്ന് മാമാങ്ക നായിക - Nanaonline\nഡെല്‍ഹിയില് ജനിച്ചു മുംബൈയില് വളര്‍ന്നു മലയാളത്തിന്‍റെ വരമ്പുകള് കടന്നെത്തിയ ദേശീയ കായികതാരം പ്രാച്ചി തെഹ്ളാനാണ് മമ്മൂട്ടി ചിത്രമായ മാമാങ്കത്തിലെ നായിക. മലയാളത്തില് ഇതുവരെ നിര്‍മ്മിച്ചിട്ടുള്ള ചരിത്ര സിനിമകളില്‍വെച്ച് ഏറ്റവും ചെലവേറിയ സിനിമയായിരിക്കും എം. പത്മകുമാര്... Read More\nഡെല്‍ഹിയില് ജനിച്ചു മുംബൈയില് വളര്‍ന്നു മലയാളത്തിന്‍റെ വരമ്പുകള് കടന്നെത്തിയ ദേശീയ കായികതാരം പ്രാച്ചി തെഹ്ളാനാണ് മമ്മൂട്ടി ചിത്രമായ മാമാങ്കത്തിലെ നായിക. മലയാളത്തില് ഇതുവരെ നിര്‍മ്മിച്ചിട്ടുള്ള ചരിത്ര സിനിമകളില്‍വെച്ച് ഏറ്റവും ചെലവേറിയ സിനിമയായിരിക്കും എം. പത്മകുമാര് സംവിധാനം ചെയ്യുന്ന മാമാങ്കം. ചരിത്രപശ്ചാത്തലം അവലംബിക്കുമ്പോള് നൂറുശതമാനവും കഥാപാത്രങ്ങള്‍ക്കിണങ്ങുന്നവരായിരിക്കണം അഭിനേതാക്കള്. പുതിയകാലസിനിമയുടെ സഞ്ചാരപാതകളും പ്രേക്ഷകരുടെ കാഴ്ചപ്പാടുകളും അറിയേണ്ടതുണ്ട്. വളരെ ശ്രമകരമായ അന്വേഷണങ്ങള്‍ക്കൊടുവിലാണ് മാമാങ്കത്തിലെ നായികയായി നോര്‍ത്തിന്ത്യക്കാരിയായ പ്രാച്ചി തെഹ്ളാനെ തെരഞ്ഞെടുത്തത്.\nഇന്ത്യന് നെറ്റ് ബോള് ടീം ബാസ്ക്കറ്റ് ബോള് ടീം ക്യാപ്റ്റനായിരുന്ന പ്രാച്ചി തെഹ്ളാന് ക്യൂന് ഓഫ് ദി കോര്‍ട്ട് എന്ന പേരിലാണ് കായികലോകത്ത് അറിയപ്പെടുന്നത്. 2010 കോമണ്‍വെല്‍ത്ത് ഗെയിംസില് ഇന്ത്യന് ടീമിനെ നയിച്ചത് പ്രാച്ചി തെഹ്ളാനാണ്. 2011 മുതല് 2017 വരെ ഇന്ത്യന് നെറ്റ്ബോള് ഡെവലപ്മെന്‍റ് ട്രസ്റ്റിന്‍റെ ബ്രാന്‍റ് അംബാസിഡറായിരുന്നു. കായികവേദിയില് മിന്നല് പ്രകടനം കാഴ്ചവയ്ക്കുമ്പോഴും കലയോടുള്ള താല്‍പ്പര്യം മനസ്സിലുണ്ടായിരുന്നു. 2016 ല് സ്റ്റാര് പ്ലസിനുവേണ്ടി ഒരുക്കിയ ദിയ ഓര് ബാട്ടി (ഉകഥഅ അഡഞ ആഅഅഠക) എന്ന സീരിയലില് അരങ്ങേറ്റം. 2017 ല് പഞ്ചാബിചിത്രമായ അര്‍ജാനില് അഭിനയിച്ചു. അതിനുശേഷമാണ് മലയാളത്തിന്‍റെ മാമാങ്കത്തിലേക്കെത്തിയത്.\nആശയസമ്പന്നവും ജീവിതമൂല്യവുമുള്ള കഥാചിത്രങ്ങളാണ് ദേശീയതലത്തില് മലയാള സിനിമയെ ഉയര്‍ത്തിക്കാട്ടുന്നത്. അതുകൊണ്ടുതന്നെ മലയാളസിനിമയോട് പ്രത്യേകമായൊരു ഇഷ്ടവും താല്‍പ്പര്യവുമൊക്കെയുണ്ട്. മലയാളത്തില് മമ്മുക്ക അഭിനയിക്കുന്ന വലിയൊരു പ്രോജക്ടിന്‍റെ ഭാഗമാകാന് അവസരം കിട്ടിയപ്പോള് നേരെ ഇങ്ങ് പോന്നു. ഒരു ആര്‍ട്ടിസ്റ്റ് എന്ന നിലയില് മാമാങ്കം നല്ലൊരു അനുഭവപാഠമാണെന്ന് പ്രാച്ചി തെഹ്ളാന് പറഞ്ഞു. മലയാള ഭാഷ പഠിക്കാനും പറയാനും കുറച്ച് ബുദ്ധിമുട്ടാണ്. മാമാങ്കത്തിലെ കഥാപാത്രത്തിന്‍റെ ഡയലോഗ് പറയാന് വല്ലാതെ കഷ്ടപ്പെട്ടു. ചില വാക്കുകള് പഠിച്ചുവെച്ചു. മാമാങ്കം ടീമിന്‍റെ ഫുള്‍സപ്പോര്‍ട്ട് ഉണ്ടായിരുന്നതുകൊണ്ട് വലിയ പ്രയാസം തോന്നിയില്ല.\nഞാന് മമ്മൂട്ടി സാറിന്‍റെ ഭയങ്കരഫാനാണ്. എല്ലാവരും വിളിക്കുന്നതുപോലെ മമ്മുക്കയെന്ന് വിളിക്കാനാണ് എനിക്കിഷ്ടം. ഷൂട്ടിംഗ് സമയത്ത് മമ്മുക്ക ഒരുപാട് സഹായിച്ചു. ഒരു നടന് എന്നതിനപ്പുറത്ത് മനുഷ്യസ്നേഹിയും നല്ല വ്യക്തി ത്വത്തിനുടമയുമാണ് അദ്ദേഹം. ഇന്ത്യന് സിനിമയിലെ ജീവിച്ചിരിക്കുന്ന ഇതിഹാസമാണ് മമ്മുക്ക. അദ്ദേഹത്തിന്‍റെ കൂടെ അഭിനയിക്കാന് കഴിഞ്ഞത് എന്‍റെ ഭാഗ്യമാണ്. കായികവേദിയിലെ പോലെ ചലച്ചിത്രരംഗത്തും നിലയുറപ്പിക്കാന് സാധിക്കുമെന്നുതന്നെയാണ് തന്‍റെ പ്രതീക്ഷയെന്നും പ്രാച്ചി തെഹ്ളാന് പറയുന്നു.\n'ഒരു അനുജനെപ്പോലെ... ഒരു മകനെപ്പോലെയുള്ള വാത്സല്യമാണ് മമ്മൂക്കയ്ക്ക് എന്നോട്' - ഷാജി പാടൂര്\n'ജോഷി സാര് സംവിധാനം ചെയ്ത 'സൈന്യം' സിനിമയിലാണ് ഞാന് ആദ്യമായി അസിസ്റ്റന്‍റ് ... Read More\n'മാമാങ്ക'ത്തിന്‍റെ ഹിന്ദി ട്രെയ് ലര്\nമമ്മൂട്ടിയെ നായകനാക്കി എം. പത്മകുമാർ സംവിധാനം ചെയ്യുന്ന ബിഗ് ബജറ്റ് ചിത്രം മാ... Read More\nമമ്മൂട്ടി നായകനായി എത്തുന്ന 'ഉണ്ട' ടീസർ നാളെ\nമെഗാ സ്റ്റാർ മമ്മൂട്ടി നായകനായി എത്തുന്ന പുതിയ ചിത്രമാണ് ഉണ്ട. അനുരാഗ കരിക്കി... Read More\nകേരള മുഖ്യമന്ത്രിയായി മമ്മൂട്ടി, "വൺ'' ആരംഭിച്ചു\nമമ്മൂട്ടി, കേരള മുഖ്യമന്ത്രിയായി എത്തുന്ന "വൺ" എന്ന ചിത്രത്തിന്‍റെ ചിത്രീകരണം... Read More


നാഥനില്ലാ കളരിയായി കോൺഗ്രസ്; രാഹുൽ ഗാന്ധിയുടെ പിൻഗാമിയെ കണ്ടെത്താൻ തിരക്കിട്ട നീക്കം |\nകോൺഗ്രസ് അധ്യക്ഷ സ്ഥാനത്ത് നിന്ന് രാജി വെച്ച രാഹുൽ ഗാന്ധി തിരിച്ചുവരവില്ലെന്ന് വ്യക്തമാക്കിയതോടെ പിൻഗാമിയെ കണ്ടെത്താനുള്ള നീക്കങ്ങൾ പാർട്ടിക്കുള്ളിൽ ശക്തമായി. ഗാന്ധി കുടുംബത്തിന് പുറത്തു നിന്നൊരാളെ കണ്ടെത്താനാണ് രാഹുൽ ഗാന്ധി നിർദേശിച്ചിരിക്കുന്നത്.\nസുശീൽകുമാർ ഷിൻഡെ, മല്ലികാർജുന ഖാർഗെ എന്നിവരെയാണ് അധ്യക്ഷ സ്ഥാനത്തേക്ക് പരിഗണിക്കുന്നത്. ഇരുവരും രാഹുലിന്റെ വിശ്വസ്തരാണ്. നെഹ്‌റു കുടുംബവുമായി ഏറെ അടുപ്പം പുലർത്തുന്ന നേതാവാണ് ഷിൻഡെ. കഴിഞ്ഞ ലോക്‌സഭാ കക്ഷി നേതാവായിരുന്നു ഖാർഗെ.\nയുവാക്കളിലാരെങ്കിലും അധ്യക്ഷ സ്ഥാനത്ത് എത്തണമെന്ന് തീരുമാനിച്ചാൽ സച്ചിൻ പൈലറ്റ്, ജ്യോതിരാദിത്യ സിന്ധ്യ എന്നിവരിലാരെങ്കിലും അധ്യക്ഷ സ്ഥാനത്തേക്ക് എത്തും. അടുത്തയാഴ്ച പ്രവർത്തക സമിതി യോഗം ചേരുന്നതിന് മുമ്പ് തന്നെ അധ്യക്ഷനെ സംബന്ധിച്ച തീരുമാനം ഉണ്ടാകുമെന്നാണ് കരുതുന്നത്.\n← കിവീസിനെ 119 റൺസിന് തകർത്ത് ആതിഥേയർ; ഇംഗ്ലണ്ട് 1992ന് ശേഷം ആദ്യമായി ലോകകപ്പ് സെമിയിൽ\nകൊലപാതകം കാമുകനൊന്നിച്ച് സൈ്വര്യവിഹാരം നടത്താൻ; മകളെ കൊന്നത് എങ്ങനെയെന്ന് വിവരിച്ച് മഞ്ജുഷ →\nബ്രിട്ടീഷ് പൗരത്വം: രാഹുൽ ഗാന്ധിക്ക് ആഭ്യന്തര മന്ത്രാലയത്തിന്റെ നോട്ടീസ്


Mavoist leader C.P. Jaleel | ആരാണ് കൊല്ലപ്പെട്ട മാവോയിസ്‌റ്റ് നേതാവ് സി..പി. ജലീല്? എസ്.എഫ്.ഐയിലൂടെ വളര്‍ന്ന തീപ്പൊരി, മൂന്നു സഹോദരങ്ങളും മാവോയിസ്‌റ്റുകള്, സി.പി. ഇസ്‌മയില് രാജ്യദ്രോഹക്കുറ്റത്തിന് പുനെ ജയിലില് | Mangalam\nTuesday, May 21, 2019 Last Updated 25 Min 15 Sec ago English Edition\n2015 മേയില് കോയമ്പത്തൂരിന് സമീപമുള്ള കരുമത്താംപെട്ടിയില് വച്ച് രൂപേഷ്, ഷൈന എന്നിവരടക്കമുള്ള മാവോയിസ്‌റ്റ് പ്രവര്‍ത്തകരെ അറസ്‌റ്റ് ചെയ്‌തപ്പോള് അവരുടെ പക്കല്‍നിന്ന് ജലീലിന്റെ ഫോട്ടോ കണ്ടെടുത്തുവെന്നാണ് പോലീസ് പറയുന്നത്. മാവോയിസ്‌റ്റ് ബന്ധം ആരോപിച്ച് പോലീസ് പിന്നാലെ കൂടിയപ്പോള് ജലീല് അപ്രത്യക്ഷനായി.\nതണ്ടര്‍ബോള്‍ട്ട് സേനയുമായുള്ള ഏറ്റുമുട്ടലില് കൊല്ലപ്പെട്ട മാവോയിസ്‌റ്റ് നേതാവ് സി.പി. ജലീല് തീപ്പൊരി രാഷ്‌ട്രീയപ്രവര്‍ത്തകനായി വളര്‍ന്നത് എസ്.എഫ്.ഐയിലൂടെ. ജലീലിന്റെ സഹോദരങ്ങളില് മൂന്നുപേര് മാവോയിസ്‌റ്റ് പ്രവര്‍ത്തനത്തിന് പോലീസിന്റെ നോട്ടപ്പുള്ളികളാണ്. ഇവരില് ഒരാളായ സി.പി. ഇസ്‌മയില് രാജ്യദ്രോഹക്കുറ്റത്തിന് പുനെ ജയിലിലും. സി.പി. മൊയ്‌തീന്റെ ഭാര്യ ലതയും മാവോയിസ്‌റ്റായിരുന്നു. നിലമ്പൂര് നാടുകാണി വനമേഖലയില് വച്ച് ഇവര് 2016 ഓഗസ്‌റ്റില് കാട്ടാനയുടെ ആക്രമണത്തില് മരിക്കുകയായിരുന്നു. സംഘടനാ പ്രവര്‍ത്തനത്തിനായി വനത്തില് കഴിയുന്നതിനിടെയായിരുന്നു സംഭവം.\nമലപ്പുറം പാണ്ടിക്കാട് ചെറുകപ്പളളി പരേതനായ ഹംസയുടെ ആറ് ആണ്‍മക്കളില് ഒരാളാണ് ജലീല്. പ്രീഡിഗ്രി പഠനം പൂര്‍ത്തിയാക്കിയിട്ടില്ല. വീട്ടിലെ സ്‌ഥിതിമൂലം പഠനം നിര്‍ത്തി കൂലിപ്പണിക്കു പോയി. പിന്നെ സുഹൃത്തുക്കള്‍ക്കൊപ്പം ചേര്‍ന്ന് കെട്ടിടനിര്‍മാണ കരാറേറ്റെടുത്തു. ലാഭം തൊഴിലാളികള്‍ക്കായി വീതിച്ചുകൊടുത്ത ജലീല് അവരുടെ പ്രിയ നേതാവായിരുന്നു. സഹോദരങ്ങളും മാവോയിസ്‌റ്റ് പ്രവര്‍ത്തകരായതിനാല് ജലീല് മാവോയിസ്‌റ്റ് പ്രസ്‌ഥാനത്തോട് അടുത്തതും സ്വഭാവികം. എന്നാല് നാട്ടില്‍നിന്ന് പൊടുന്നനെ അപ്രത്യക്ഷനായത് മാവോയിസ്‌റ്റ് നേതാവ് രൂപേഷിന്റെ അറസ്‌റ്റോടെയാണ്.\n2015 മേയില് കോയമ്പത്തൂരിന് സമീപമുള്ള കരുമത്താംപെട്ടിയില് വച്ച് രൂപേഷ്, ഷൈന എന്നിവരടക്കമുള്ള മാവോയിസ്‌റ്റ് പ്രവര്‍ത്തകരെ അറസ്‌റ്റ് ചെയ്‌തപ്പോള് അവരുടെ പക്കല്‍നിന്ന് ജലീലിന്റെ ഫോട്ടോ കണ്ടെടുത്തുവെന്നാണ് പോലീസ് പറയുന്നത്. മാവോയിസ്‌റ്റ് ബന്ധം ആരോപിച്ച് പോലീസ് പിന്നാലെ കൂടിയപ്പോള് ജലീല് അപ്രത്യക്ഷനായി. മൂന്നു വര്‍ഷമായി നാട്ടില്‍നിന്നു വിട്ടുനില്‍ക്കുകയാണ്. വീട്ടുകാരുമായി ബന്ധമില്ല.\nസി.പി.ഐ. മാവോയിസ്‌റ്റിന്റെ കബനി നാടുകാളി ദളത്തിലെ അംഗമായ ജലീല് സൈനീക സ്‌ക്വാഡ് അംഗമായിരുന്നുവെന്ന് പോലീസ് പറയുന്നു. 2016ല് നിലമ്പൂര് കരുളായി വനത്തില് പോലീസും മാവോയിസ്‌റ്റുകളും തമ്മിലുണ്ടായ ഏറ്റുമുട്ടലില് ജലീലും ഉണ്ടായിരുന്നുവെന്നാണ് പോലീസിന്റെ നിഗമനം. അന്ന് നേതാക്കളായ കുപ്പുദേവരാജനും അജിതയും പോലീസിന്റെ വെടിയേറ്റ് മരിച്ചിരുന്നു.\nമൊയ്‌തീന്റെ അനുജനായ റഷീദ് നിലവില് ജനകീയ മനുഷ്യാവകാശ പ്രസ്‌ഥാനം സെക്രട്ടറിയാണ്. സി.പി.ഐ. മാവോയിസ്‌റ്റുമായി ബന്ധമുള്ള പോഷകസംഘടനയായാണ് പോലീസ് ജനകീയ മനുഷ്യാവകാശ പ്രസ്‌ഥാനത്തെ വിലയിരുത്തുന്നത്. സംഘടനാപ്രവര്‍ത്തനവുമായി ബന്ധപ്പെട്ട് പോലീസ് നിരവധി തവണ റഷീദിനെ അറസ്‌റ്റ് ചെയ്‌ത് ജയിലിലടച്ചിട്ടുണ്ട്.\nവൈത്തിരിയില് വെടിയേറ്റ് മരിച്ചത് മാവോയിസ്‌റ്റ് നേതാവ് വേല്‍മുരുകനാണെന്നാണ് ആദ്യം അഭ്യൂഹം പരന്നത്. വേല്‍മുരുകനെ കാണാനായി റഷീദ് ഇന്നലെ രാവിലെ ഒമ്പതരയോടെ വയനാട്ടിലെത്തി. പിന്നീടാണ് കൊല്ലപ്പെട്ടത് സി.പി. ജലീല് ആണെന്ന് അറിയുന്നത്. ഉച്ചകഴിഞ്ഞ് റഷീദിനെ മൃതദേഹം കാണിച്ചാണ് കൊല്ലപ്പെട്ടത് സി.പി. ജലീലാണെന്ന് പോലീസ് സ്‌ഥിരീകരിച്ചത്.


kummanam on adoor gopalakrishnan | `അടൂർ ഗോപാലകൃഷണൻ ശ്രീരാമനെ അപമാനിച്ചിരിക്കുന്നു`; ഇത്‌പോലെ തികഞ്ഞ അസഹിഷ്ണുത കാണിച്ചാൽ മാപ്പ് പറഞ്ഞേ തീരൂ; ജയ് ശ്രീറാം വിഷയത്തിൽ വിഖ്യാത സംവിധായകൻ വിശദീകരണം തന്നേ മതിയാകൂവെന്ന് ബിജെപി നേതാവ് കുമ്മനം രാജശേഖരൻ; ചന്ദ്രനിലേക്ക് അയക്കണമെന്ന് ബിജെപി നേതാവ് പറയുമ്പോൾ അടൂരിന് പിന്തുണയുമായി കോൺഗ്രസ് സിപിഎം നേതാക്കൾ - MarunadanMalayalee.com\nJuly 26, 201907:05 PM IST Permalink\nതിരുവനന്തപുരം: ജയ് ശ്രീറാം വിളികൾക്കെതിരെ പ്രധാനമന്ത്രിക്ക് കത്തയച്ച അടൂർ ഗോപാലകൃഷ്ണനെതിരെ രൂക്ഷ വിമർശനവുമായി മുൻ മിസോറാം ഗവർണർ കുമ്മനം രാജശേഖരൻ. രാമനെ അപമാനിച്ച് സംസാരിച്ച അടൂർ ഗോപാലകൃഷ്ണന് അസഹിഷ്ണുതയാണ് എന്നാണ് കുമ്മനത്തിന്റെ ആരോപണം. ശ്രീരാമനെ ്അപമാനിച്ച അടൂർ ഗോപാലകൃഷ്ണന്റെ നിലപാട് ശരിയല്ല എന്നും ആക്രമണത്തെ എതിർക്കാൻ ശ്രീരാമ മന്ത്രത്തെ ഉപയോഗിച്ചത് ശരിയായില്ലെന്നും ഇക്കാര്യത്തിൽ അദ്ദേഹം വിശദീകരണം നൽകണമെന്നും കുമ്മനം ആവശ്യപ്പെട്ടു.\n'ജയ് ശ്രീറാം' വിളി ആളെക്കൊല്ലാനും, മതം മാറ്റാനുമുള്ളതാകരുതെന്ന അടൂർ ഗോപാലകൃഷ്ണൻ ഉൾപ്പെടെ രാജ്യത്തെ പ്രമുഖരുടെ അഭിപ്രായം പ്രധാനമന്ത്രിക്ക് മുന്നിലാണ് കത്ത് മുഖാന്തിരം അവതരിപ്പിച്ചത്. അതിന് അടൂർ ഗോപാലകൃഷ്ണനെ ചന്ദ്രനിലേക്ക് പോകണം എന്നാണ് ബിജെപി നേതാവ് ബി ഗോപാലകൃഷ്ണൻ ആവശ്യപ്പെട്ടത്. ഇന്ത്യയിൽ ജയ് ശ്രീറാം വിളികൾ കേൾക്കാൻ ആഗ്രഹിക്കുന്നതുകൊണ്ട് തന്നെയാണ് ജനങ്ങൾ ബിജെപിയെ അധികാരത്തിൽ എത്തിച്ചത് എന്നും ഗോപാലകൃഷ്ണൻ ആരോപിച്ചിരുന്നു.\n'ജയ് ശ്രീറാം' വിളി സഹിക്കാനാവുന്നില്ലെങ്കിൽ അടൂർ ഗോപാലകൃഷ്ണൻ പേര് മാറ്റി അന്യഗ്രഹങ്ങളിൽ ജീവിക്കാൻ പോകുന്നതാണ് നല്ലതെന്ന് ബി ഗോപാലകൃഷ്ണൻ പറഞ്ഞു. ഇത് രാമയണമാസമാണെന്നും ഇന്ത്യയിലും അയൽ രാജ്യങ്ങളിലും ജയ് ശ്രീറാം വിളി എന്നും ഉയരുമെന്നും ഇതു കേൾക്കാൻ പറ്റില്ലെങ്കിൽ ശ്രീഹരിക്കോട്ടയിൽ നിന്നും റോക്കറ്റിലേറി ബഹിരാകശത്തേക്ക് പോകാമെന്നും ഗോപാലകൃഷ്ണൻ ഫേസ്‌ബുക്ക് പോസ്റ്റിൽ കുറിച്ചു. അടൂരിന്റെ വീട്ട് മുറ്റത്ത് ചെന്ന് ജയ്ശ്രീറാം മുദ്രാവാക്യം വിളിക്കുമെന്ന് ഗോപാലകൃഷ്ണൻ ഭീഷണി മുഴക്കിയിരുന്നു.\nവീട്ട് മുറ്റത്ത് വന്ന് ജയ് ശ്രീറാം വിളിച്ചാൽ താനും ഒപ്പം കൂടാം എന്നായിരുന്നു അടൂരിന്റെ മറുപടി. ബി ഗോപാലകൃഷ്ണൻ പറയുന്ന വിവരക്കേടുകൾക്ക് മറുപടിയില്ലെന്നും അദ്ദേഹം പറഞ്ഞു. ജയ് ശ്രീ റാം വിളിക്കാൻ നിർബന്ധിച്ച് ഭീകരാന്തരീക്ഷം സൃഷ്ടിക്കാൻ രാജ്യത്ത് ശ്രമം നടക്കുന്നുവെന്ന് കാണിച്ച് ചലച്ചിത്ര പ്രവർത്തകർ പ്രധാനമന്ത്രി നരേന്ദ്ര മോദിക്ക് കത്തയച്ചിരുന്നു. ഇതിനെതിരെയാണ് ബിജെപി നേതാവ് ബി ഗോപാലകൃഷ്ണൻ പ്രകോപനപരമായ ഫേസ്‌ബുക്ക് പോസ്റ്റുമായി രംഗത്ത് വന്നിരുന്നു.\nവിവരക്കേടാണ് ബി ഗോപാലകൃഷ്ണൻ പറഞ്ഞതെന്നും അല്ലാതെ ഒന്നുമില്ലെന്നുമായിരുന്നു അടൂരിന്റെ മറുപടി. വിവരക്കേടിന് എന്ത് മറുപടിയാണ് പറയുക?വീടിന് മുൻപിൽ വന്ന് അവർ മുദ്രാവാക്യം വിളിക്കട്ടെ. അവർക്കൊപ്പം താനും കൂടാം. എന്നാൽ ജയ് ശ്രീറാം വിളി കൊലവിളിയായി മാറരുതെന്നും അടൂർ പറഞ്ഞു.ശ്രീരാമനെ ഈ വഷളന്മാർ അപമാനിക്കുകയാണ്. മാതൃകാപുരുഷനായാണ് ശ്രീരാമനെ എല്ലാവരും കാണുന്നത്. അതിൽ ശക്തമായ പ്രതിഷേധമുണ്ട്. ശ്രീരാമന്റെ പേര് ഇത്തരത്തിൽ ദുരുപയോഗപ്പെടുത്തരുത് എന്നാണ് പ്രധാനമന്ത്രിക്ക് അയച്ച കത്തിൽ പറഞ്ഞത്.\nബിജെപിക്കാരുടെ മാത്രം സ്വന്തമല്ല ശ്രീരാമൻ. എല്ലാജനങ്ങളും ബഹുമാനിക്കുന്ന ആരാധ്യപുരുഷനാണ് അദ്ദേഹം. ദൈവമായി സ്വീകരിക്കാൻ വയ്യെങ്കിൽ അങ്ങനെ കണ്ടാൽ മതി. അത്യന്തം നീതിമാനും യോഗ്യനുമായുള്ള ഭരണാധികാരിയായിരുന്നു അദ്ദേഹം.അദ്ദേഹത്തിന്റെ നാമധേയത്തെ അപമാനിക്കരുത് എന്നാണ് കത്തിൽ പറഞ്ഞിരിക്കുന്നത് എന്നും അടൂർ പറഞ്ഞിരുന്നു.\nമുൻപ് എതിർ അഭിപ്രായം പറയുന്നവർ പാക്കിസ്ഥാനിലേക്ക് പോകട്ടെ എന്നായിരുന്നു ബിജെപി നേതാക്കൾ പറഞ്ഞിരുന്നത്. എന്നാൽ ഇപ്പോൾ കുറച്ച് കൂടി വ്യത്യസ്തമായ നിലപാടാണ് അവർക്ക്. രാജ്യത്ത് ജയ് ശ്രീറാം വിളികൾ മുഴങ്ങി കേൾക്കാൻ തന്നെയാണ് ബിജെപിക്ക് മൃഗീയ ഭൂരിപക്ഷം സമ്മാനിച്ച് ജനം അധികാരത്തിലേറ്റിയത് എന്നായിരുന്നു ബി ഗോപാലകൃഷ്ണൻ അടൂരിന് മറുപടിയായി പോസ്റ്റിട്ടത്.\n'ജയ് ശ്രീറാം' വിളി സഹിക്കാനാവുന്നില്ലെങ്കിൽ അടൂർ ഗോപാലകൃഷ്ണൻ പേര് മാറ്റി അന്യഗ്രഹങ്ങളിൽ ജീവിക്കാൻ പോകുന്നതാണ് നല്ലതെന്ന് ബി ഗോപാലകൃഷ്ണൻ പറഞ്ഞിരുന്നു.